
O NOUĂ CONŞTIINŢĂ PENTRU 
FEMEI 
- secretul dezvăluit 


După părerea mea, femeia este cea care va salva 
lumea. Femeia deţine cheia vieții. Femeia poate să se 
manifeste şi să dăruiască viaţă prin marele şi puternicul 
impuls al iubirii. 

Ceea ce susțin în învățătura mea nu este deloc o 
lecţie de morală obişnuită, ci Iubirea Sublimă. Această 
Iubire poate să vă amelioreze sănătatea, să vă lumineze 
inteligența, să vă deschidă inima şi să dea impulsuri 
divine minţii voastre. Indiferent din ce partid politic faceti 
parte, din ce națiune proveniţi, veți putea să vă însuşiți 
această învățătură. Este pentru toți. Este o învățătură 
care aduce pace şi linişte sufletului, lumină inteligenţei, 
întinerire sufletului şi forță minţii. Ea aduce peste tot 
armonie. Nu există niciun miracol în această învățătură, 
vă spun, fac ce-mi comunică Dumnezeu. Întreaga mea 
năzuință este să realizez voința lui Dumnezeu, după 
dorința Lui. Binecuvântat fie numele Lui! Dumnezeu a 
fost atât de bun cu mine, încât vreau să-l ofer toată 
recunoştinţa mea. Aş vrea să-mi urmati exemplul. 

Am venit să manifest Iubirea şi s-o aduc pe Pământ. 
Aceasta este sarcina mea. Sarcina marilor maeştri care 


coboară pe Pământ este în esență să ducă omenirea pe 
drumul cel bun şi s-o ajute în cursul evoluţiei. Marii 
maeştri reprezintă relația exterioară a lui Dumnezeu cu 
oamenii. Maestrul dăruieşte o parte din lumina lui celor 
din jur, aşa cum o lumânare dă o parte din lumina ei 
tuturor celor care o pot folosi. Maestrul este o manifestare 
a Luminii Divine. Cu cât o ființă acceptă mai mult această 
lumină, cu atât mai legată va fi de maestrul ei, nu numai 
prin formă, ci şi prin viaţa interioară a maestrului. 

Cuvintele pe care le rostesc nu sunt ale mele, ci 
provin din Marea Sursă. Dacă le acceptați, le veți găsi 
utile şi adevărate. Sunt cuvintele Lui. Nu greşiți în sufletul 
vostru! Ideile pe care le formulez în conferințele şi 
discursurile mele provin din Sursa Divină. 

Oamenii mă întreabă deseori: „Ce învățătură aduci?”. 
Le răspund: „învăţătura naturii vii, care conține toate 
forțele vii, acest tot formând obiectul unei ştiinţe. Este o 
ştiinţă a fiinţei omeneşti, o ştiinţă a Lumii Inteligibile. Este 
o ştiinţă despre Dumnezeu şi despre Iubire”. 

Această învățătură nu poate fi comparată cu nicio 
alta, timpul o va dovedi. Ceea ce am spus timp de 
douăzeci şi cinci de ani s-a răspândit deja în lume şi nu 
se va şterge niciodată. Există „lucrători” nevăzuţi care 
preiau şi distribuie ideile al căror mesager sunt şi le 
răspândesc în spațiu. 

În conferinţe sunt ascunse multe adevăruri. Le 
ascund pentru generaţiile viitoare. Citiţi conferințele din 
„clasa ocultă generală”, ca şi pe cele din clasa pentru 
tineri. Trebuie să citiți şi scrierile sfinte. Acest efort trebuie 
făcut în primul rând. 

În fiecare conferință se pot găsi metode pentru 
educarea copiilor, autoeducarea adulților, filosofilor, 


poeților etc. Comparaţiile de care mă folosesc în conferințe 
sunt luate din natură. Vă ofer elementele cele mai noi ale 
naturii. Acum două mii de ani era cu totul altfel. Unii zic: 
„într-o anumită perioadă, Hristos a zis asta sau asta”. 
Dar Hristos a spus şi că, deocamdată, nu puteți să 
înțelegeți totul şi că asta se va întâmpla mai târziu. Astăzi 
au apărut lucruri noi, iar peste alte două mii de ani, vor fi 
multe alte lucruri noi. 

Mă gândesc nu numai la bunătatea oamenilor, ci şi la 
cea a animalelor şi a plantelor. Sper din tot sufletul ca 
toate creaturile să trăiască în lubire şi să dobândească 
virtuți. 

Suportaţi suferințele şi mergeti mai departe! Viitorul 
este înaintea noastră! 


Peter Deunov 


CARTEA 1 - FEMEIA, IZVOR DE IUBIRE ŞI DE VIAȚĂ 


Femeile nu se cunosc încă. Primul lucru care se cere 
este, aşadar, să reuşească să se cunoască pe ele însele. 

Spuneţi-mi, de ce se deosebeşte o femeie de o alta? 
Dacă compar două femei, amândouă vor avea aceleaşi 
dorințe: una va vrea să se căsătorească, cealaltă la fel; 
una va dori să aibă bucate delicioase şi să fie bine 
îmbrăcată, cealaltă la fel. Dorinţele lor sunt similare, nu 
există nicio diferenţă, nimic aparte: o singură şi aceeaşi 
viață există în toate căminele. Şi, acum, ce le împiedică 
pe femei să se unească? Unindu-se, ar putea să-şi înalțe 
spiritul. Dacă toate femeile s-ar uni, ar putea foarte uşor 
să-şi înalțe spiritul, să-şi ridice statutul social şi astfel 
să evolueze. Totuşi, deocamdată, fiecare dintre ele zice: 
„Vreau să fiu prima!” Această slăbiciune a lor seamănă 
cu o poveste pe care o cunosc foarte bine. Se spune că 
un prinţ german trebuia să viziteze Danemarca. Fusese 
prevăzut să fie primit într-un teatru şi douăsprezece 
dintre cele mai frumoase femei din ţară fuseseră alese 
pentru această împrejurare. Dintre toate acele femei, 
una singură trebuia să fie aleasă ca să-i înmâneze 
prințului un paner plin cu flori în semn de bun-venit. Se 
hotărâse ca selecţia să se facă prin vot, dar în cutie s-au 
descoperit 12 buletine de vot cu 12 nume diferite: fiecare 
femeie votase pentru ea însăşi. 

Astăzi, fiecare dintre voi votează pentru ea însăşi în 
cutia lui Hristos şi rezultă că nu există nimeni care să-l 
ofere un buchet de flori. Când este deschisă cutia, în 
interior sunt tot atâtea nume câte femei sunt în exterior. 
Fiecare ar vrea să fie prima. Totuşi, în împlinirea voinţei 
divine, numai Dumnezeu este primul. El este începutul 


şi nu putem fi deci primii. Cel ce creează lucrurile este 
primul. 

În zilele noastre, este indispensabil să vină Duhul 
Adevărului şi prin el să apară şi Mântuirea. Nu vă cer să 
vă confruntaţi cu soţii voştri când vă întoarceţi acasă, 
nu există motiv să vă căşuneze pe ei. Trebuie să căutaţi 
cu lumânarea bărbatul adevărat. Trebuie să-l căutaţi 
până când îl găsiţi. 

Aţi citit „Cântarea Cântărilor”? Mulţi au citit-o şi zic: 
„lată cum trebuie savurată viaţa!”. Trebuie să înţelegeţi 
sensul profund al acestui text, sensul intrinsec, real, 
semnificația lui divină, nu să-l înţelegeţi în sens 
omenesc. De ce nu v-aş dezvălui un secret? Atunci, vă 
întreb: „Unde e soțul vostru?”. Când veți veni la mine, vă 
voi spune: „Lăsaţi soţul să vină cu voi!” Totuşi, astăzi, 
veniți la mine doar ca femei, fără soţi. Cum poate o 
femeie să fie fără soț? Scrierile sfinte spun: „O femeie nu 
poate să fie fără bărbat şi un bărbat nu poate să fie fără 
femeie. Ci amândoi sunt cu Hristos”. Când vine pe 
Pământ, femeia vrea să facă experienţa iubirii cu soţul 
ei. În realitate, asta ar trebui să fie astfel: voi, soțul 
vostru şi un element în plus, al treilea (Maestrul se 
referă aici la faptul că între două persoane trebuie să se 
găsească Duhul Iubirii Christice ca să poată cu adevărat 
să se iubească în sens divin (n.ed.)). Iubirea nu poate să 
existe decât între trei elemente. Ştiaţi asta? Soţul şi voi 
veți veni la mine şi doar după aceea vom putea să 
începem să ne iubim. Aşa înţelege sensul lucrurilor 
Sfânta Scriptură. Şi cunoaştem noi bine iubirea dintre 
două persoane! Atunci, nu vă amăgiţi căutând iubirea 
între două persoane, ci căutaţi mai degrabă iubirea între 
trei elemente. 


Hristos a zis: „Când sunteţi cu Mine şi vine Tatăl 
Meu, atunci Mă voi arăta vouă”. Când vorbesc despre 
Iubire, trei elemente sunt necesare ca să puteţi începe 
să vă iubiţi. 

Fără femeie nu se poate manifesta nicio Iubire. 
Iubirea este manifestarea femeii originare. Nu facem aici 
aluzie la vreun sens erotic, ci la semnificaţia esenţială, 
ezoterică şi sfântă a Iubirii. După părerea mea, femeia 
este cea care va salva lumea; femeia este deținătoarea 
unei chei şi, având această cheie, ea se află în posesia 
celei mai mari puteri din lume. 

Doresc ca femeia învăţăturii Noi să întruchipeze 
acest Ideal. Aş vrea ca fiecare femeie să fie ordonată, 
curajoasă şi hotărâtă, să înţeleagă repede lucrurile şi să 
nu şovăie în faţa niciunui obstacol. Doresc ca femeia din 
cultura nouă să se poată distinge prin ceva, ca mersul ei 
să aibă mişcări graţioase şi pline de vioiciune. Ca, acolo 
unde ea se află, fiecare să poată vorbi despre ea astfel: 
„Este nobilă, are inimă”. Dacă un bărbat întâlneşte 
această femeie în drumul lui şi are dorinţa să se îmbete 
sau să comită o crimă, va da înapoi şi va zice: „Renunţ la 
intențiile mele rele”. 

Sufletul omenesc este împărţit în două genuri, 
masculin şi feminin. Femeia este cea care dăruieşte 
viața, sentimentele; bărbatul este cel care face să se 
nască ideile omeneşti conform fundamentului lumii 
divine. Sufletul este un produs derivat, întors invers şi 
ramificat, iar genurile sunt două ramuri ale aceleiaşi 
rădăcini. Aşadar, voi, tinerii, ar trebui să încercați să fiți 
o manifestare a Iubirii Divine, fără înşelătorie şi fără flirt 
cu cineva! Sentimentele inimii voastre ar trebui să fie 
nobile. Mă înţelegeţi bine? Când vă aflaţi cu o soră sau 
cu o femeie, trebuie s-o protejaţi ca pe lumina ochilor. 


Mă înţelegeţi? Cer asta de la tineri. Trebuie să fiți atât de 
delicați cu surorile voastre, atât de blânzi când vă 
adresaţi lor (în gânduri şi în dorinţe), încât să deveniți 
un exemplu de bunăvoință. Trebuie să ştiţi că sunteţi 
purtătorii inteligenţei omeneşti. Şi doresc de asemenea 
ca tinerele surori şi eleve să fie la fel de delicate şi de 
blânde cu tinerii lor fraţi şi elevi, astfel încât să poată să 
transmită cinstea, respectul şi aspiraţiile nobile ale 
sufletului lor. 

Acum, s-a ridicat problema dacă ar trebui să vă 
căsătoriți, în lumea invizibilă, trăiţi ca doi. Aveţi un 
suflet pereche. Există acolo sus corespondențe, trăiţi 
acolo în cupluri. Omul nu poate trăi singur. Astfel, 
Dumnezeu a creat lumea: aici, pe Pământ, două corpuri 
trăiesc sub acelaşi acoperiş, în lumea cauzală, două 
inimi există împreună, în lumea mentală, două 
inteligenţe există în acelaşi loc, în lumea spirituală, două 
suflete trăiesc în acelaşi loc, iar în Lumea Divină două 
duhuri trăiesc unul în celălalt. Şi, când intraţi în 
Dumnezeu, atunci deveniți Unu. 

Faptul că mă întrebaţi acum dacă ar trebui să vă 
căsătoriţi sau nu înseamnă că aveţi în minte corpul fizic. 
Corpul provoacă la oameni nevoia de a se căsători. Un 
corp se uneşte cu altul şi asta se numeşte căsătorie. 

Problema căsătoriei depinde doar de o singură 
condiţie: a fost hotărât de aceste două suflete şi de 
natura inteligibilă să se căsătorească, să se unească în 
scopul de a realiza astfel voinţa lui Dumnezeu pe 
Pământ? Dacă n-a fost hotărât, atunci aceste două 
suflete trebuie să-şi continue singure studiile. 

Modul exterior de exprimare a Iubirii este prin 
lumină şi cunoaştere, modul interior este prin căldură şi 
bună receptivitate. Manifestarea exterioară a Iubirii 


corespunde cu vara din viaţă, când lumina exterioară 
este abundentă şi disponibilă. Zilele sunt atunci lungi şi 
nopţile, scurte. Prin această lumină, oamenii studiază şi 
dobândesc cunoaşterea. Manifestarea interioară a Iubirii 
corespunde cu iarna din viaţă, când totul este acoperii 
cu zăpadă. Afară sunt furtuni şi vânt, zilele sunt scurte 
şi nopţile, lungi. Oamenii stau atunci în casele lor, încep 
să facă acolo căldură, aprind luminile si, în această 
căldură şi această lumină agreabilă, încep să citească şi 
să contemple. Se concentrează asupra vieţii lor 
interioare, pentru că nu există lumină exterioară ca să-i 
distragă. Când vin oameni în vizită, îi invită înăuntru şi 
încep împreună să citească şi să converseze în mod 
amabil. 

Contemporanii noştri trebuie să studieze cele două 
laturi ale Iubirii: exteriorul sau latura masculină, care 
este conectată la lumină, şi interiorul sau latura 
feminină, care este legată de căldură. În acest fel, vor 
înțelege de ce există în viaţă contradicții. Cel care 
doreşte să studieze înțelepciunea, care vrea să 
dobândească lumina şi cunoaşterea trebuie să caute 
condiţii exterioare avantajoase. Cel care doreşte să 
studieze Iubirea, ca să dobândească bunătatea şi 
căldura, trebuie să se expună unor condiţii exterioare 
dezavantajoase, adică marilor furtuni şi suferințe ale 
vieţii. Cel care caută Iubirea trebuie să fie tenace ca să 
fie în măsură să suporte dificultăţile. Bărbatul este 
puternic exterior şi femeia este Puternică interior. Dacă 
ştiţi asta, puteţi înţelege de ce oamenii se caută unul pe 
celălalt. Iubirea aduce căldură, înțelepciunea aduce 
lumină. Cei care poartă lumina în ei înşişi caută o 
persoană care are căldură. Şi persoana care are căldură 
caută o persoană care are lumină. Lucrul acesta este 


indispensabil, căci lumina nu se poate înţelege decât cu 
căldura, şi căldura, cu lumina. 

lată o întreagă ştiinţă pe care o puteţi aplica în viaţa 
voastră ca să capete sens deplin. Când spun că o fiinţă 
ar trebui să iubească toate ființele mă gândesc la 
unitatea naturii. Numai în ea există o femeie şi un 
bărbat. Vedeţi multe femei şi mulţi bărbaţi; totuşi, în 
realitate, nu sunt decât o femeie şi un bărbat exprimațţi 
în diferite forme. Când cineva priveşte lucrurile cu 
această înţelegere, devine imposibil să comită cea mai 
mică încălcare a legilor. Dar, când un bărbat ia doar o 
ramură sau o singură frunză din copacul numit 
„unitatea din natură”, începe să aibă în jurul lui mai 
multe femei. Atâta timp cât bărbatul vede mai multe 
femei în lume şi femeile văd mai mulţi bărbaţi, 
încălcările legilor vor exista întotdeauna. Iluzia constă în 
faptul că, atunci când o persoană se priveşte în oglindă, 
consideră imaginea pe care o vede reflectată ca fiind o 
persoană separată de celelalte. Nu, acesta este El singur. 
Numeroşii bărbaţi şi femei pe care îi vedem în lume sunt 
doar reflexiile Bărbatului unic şi ale Femeii unice, care 
există doar ei, în natură, ca realitate. 

Cum ar trebui oamenii să trăiască pentru a accede 
la o astfel de unitate? E foarte simplu! Indiferent de 
persoana pe care o întâlniți, consideraţi-o ca fiind fratele 
sau sora voastră. Şi consideraţi că vă place şi vouă ceea 
ce le place lor să facă. Atâta timp cât femeia crede că 
soțul ei poate s-o supună, este pe un drum greşit. Şi 
dacă bărbatul crede acelaşi lucru despre soţia lui, atunci 
şi el merge pe un drum greşit. Femeia trebuie să-i 
mulțumească soţului că poartă în el lumina. Bărbatul 
trebuie să-i mulțumească soţiei că poartă în ea căldura. 
Şi ce fac bărbaţii şi femeile astăzi? Când o femeie obţine 


lumină de la un bărbat învăţat, începe să vadă defectele 
soțului şi să-l judece. Când bărbatul vede asta, îşi stinge 
treptat lumina şi femeia rămâne în întuneric. Ea începe 
atunci să-l caute pe bărbatul pe care îl iubeşte şi-l 
cheamă plângând. Când e în căutarea lui, e în 
întunecime. Când îi vede carenţele şi îl judecă, este în 
lumină. Toate acestea sunt neînţelegeri cu privire la 
viață. Când vă iubiţi soțul Şi trăiţi cu el, utilizaţi-i 
lumina şi nu-i faceţi observaţii. Nu veţi spune niciun 
cuvânt despre felul în care se îmbracă, despre ce poate 
să privească sau ce poate să zică. Lăsaţi-l să se exprime 
liber despre cum cunoaşte şi înţelege lucrurile. În 
general, considerați tot ce fac fraţii şi surorile voastre ca 
fiind bine. Ca să fiți capabili să vă comportaţi astfel, 
răbdarea vă va fi indispensabilă. 

Nu încercaţi să vă supuneţi unul pe altul. Binele 
vine de la Dumnezeu, nu vine nici de la femeie, nici de la 
bărbat. Fiecare trebuie să stea la locul lui, acolo unde 
poate să aştepte binecuvântarea prevăzută pentru el. 

Nu este vorba deci să posezi lucrurile, ci să le 
înţelegi bine. După înţelegerea nouă, trebuie să 
cunoaşteţi lucrurile următoare: bărbatul îl poate iubi pe 
Dumnezeu doar prin femeie, femeia îl poate iubi pe 
Dumnezeu doar prin bărbat, mama îl poate iubi pe 
Dumnezeu doar prin copil şi copilul îl poate iubi pe 
Dumnezeu doar prin mamă; maestrul îl poate iubi pe 
Dumnezeu doar prin discipoli şi aceştia îl pot iubi pe 
Dumnezeu doar prin maeştri. Acestea sunt relaţii şi legi 
pe care nimeni nu le poate schimba. 

În Vechiul Testament se spune: „Dumnezeu Se 
fereşte de cei semeţi, dar acordă binefacerile Lui celor 
care sunt umili”. Prin Dumnezeu înțeleg Mama, Natura 
Vie (principiul prin care Congştiinţa Unică se manifestă în 


toate lucrurile din lumea fizică). Şi mama voastră Natura 
este grandioasă! 

În Scripturi se spune: „Când a ajuns în formă 
omenească, El a devenit umil”. Pentru a obţine 
binefacerile Mamei Divine, Hristos S-a pregătit să îndure 
toate suferinţele. În ştiinţa ezoterică, Tatăl este cunoscut 
ca Mamă. El este Iubire, totuşi în alt sens decât 
înţelegeți voi, în mod obişnuit, această Mamă Iubire. Să 
nu vă treacă prin minte ideea să comparaţi Iubirea pe 
care o cunoaşteţi voi cu Mama Divină. Nu există imagine 
care să se poată compara cu această definiţie. Numesc 
Mamă Divină această lubire, dar nu cu intenţia de a 
vrea să zicem că ea l-a dat naştere lui Dumnezeu. 
Ştiinţa ezoterică înţelege Mama Divină ca fiind esența 
tuturor lucrurilor vii din această lume. 

Astăzi, mă adresez femeilor: trebuie să vă îndreptaţi 
soții spre Dumnezeu. Salvarea lumii se află în mâinile 
voastre. Sunteţi un simbol al Iubirii. Trebuie să puneţi 
acum ordine în capul soţilor voştri ca să-i faceţi din nou 
drepţi. Cum veți reuşi? Atrăgând Iubirea Divină în 
inimile voastre. Trebuie să vă iubiţi soţii. Trebuie să vă 
iubiți soțul ca pe Unu, fără să deveniți totuşi sclava lui. 
Trebuie să iubiți Unicul, cu alte cuvinte, trebuie să-L 
iubiţi pe Dumnezeu în el. 

Duhul Sfânt lucrează acum prin femei. Ele sunt deci 
mai credincioase şi mai spirituale decât bărbaţii. 
Observaţi măcar asta: acolo unde pune piciorul o femeie, 
totul merge înainte, ştiinţa, religia, muzica, totul merge 
bine. Femeia este un sol fertil unde toate lucrurile 
progresează. Dacă femeia ar dispărea, totul ar stagna, 
Ştiinţa şi religia, muzica şi arta, solul fertil ar lipsi. 
Poetul scrie atâta timp cât păstrează imaginea femeii în 
gândurile lui. Dacă i se ia femeia, pierde sensul vieţii şi 


abandonează. Femeia e prezentă în mintea tuturor 
persoanelor. Ea este Iubire, ea este ideea lor de iubire. 

În iubirea dintre două suflete, unul trebuie să fie 
pozitiv şi celălalt negativ. Unul creează şi celălalt 
construieşte. 

Consider femeia o polaritate. La început, când 
Dumnezeu a creat femeia, ea era complet diferită de 
femeia pe care o cunoaştem astăzi. Femeia care trăieşte 
astăzi pe Pământ nu este nici cea din Cer, nici cea din 
Rai, este doar o rezonanţă, o reflexie a femeii luminoase 
şi sublime. În această semnificaţie, Iubirea este doar 
reflexia exterioară a acestei femei. Această lubire este 
prezentă doar acolo unde este prezentă femeia. Dacă 
femeia lipseşte dintr-o persoană, atunci Iubirea îi va lipsi 
şi ea. Dacă oamenii ar şti ce este femeia şi i-ar reda 
adevăratul ei statut, lumea s-ar redresa imediat. 

Ca să ne facem o idee clară despre ce este femeia, 
nu trebuie s-o considerăm doar ca persoană, ci mai 
degrabă ca esenţă a totalităţii sale. Femeia în natură 
este un lucru puternic şi grandios. Dacă îndepărtați din 
existenţă principiul feminin, va urma imediat moartea. 
Principiul feminin a intrat în viaţă în acelaşi moment al 
Creaţiei sale. Nu separați niciodată femeia de viaţă, cu 
alte cuvinte, Iubirea de viaţă. Femeia simbolizează 
iubirea. Odată cu distorsiunea actuală a existenţei 
omeneşti, femeia a devenit şi ea distorsionată. Prin 
conceptul de „femeie” ar trebui să se înţeleagă o fiinţă 
care ştie să insufle viaţă celor mai splendide forme, care 
ştie să trezească forţele cele mai mari, o creatură care 
poate să manifeste cea mai mare inteligenţă. 

Femeia este ultima creaţie a lui Dumnezeu. Fiecare 
creație mai târzie este mai elevată şi mai evoluată decât 
precedenta. Dumnezeu a creat plantele şi animalele 


înainte de a crea oamenii, omul este deci mai evoluat 
decât plantele şi animalele. Astfel, Eva rămâne mai 
evoluată decât bărbatul, 

Adam. Dumnezeu a suflat în Adam un suflet viu şi 
în Eva, inteligența. Când spunem că femeia este doar 
feminină, dar nu are inteligenţă, afirmăm ceva complet 
fals, greşim flagrant. Femeia este mult mai inteligentă 
decât bărbatul. Bărbatul e puternic, poate să se bată; 
totuşi, deseori, în mintea lui nu e prezentă nicio mare 
filosofie. Mulţi spun că bărbatul este un geniu şi un 
savant. Amintiţi-vă: un geniu, o ființă mare nu poate 
niciodată să se nască dintr-o femeie mediocră, lipsită de 
discernământ. Tatăl poate să fie un om obişnuit, dar 
mama trebuie să fie capabilă de discernământ şi 
inteligență. Aceasta ne demonstrează că el îşi trece 
copilului inteligenţa mai greu decât o face mama. Când 
se combină inteligenţa celor doi părinţi, se va crea ceva 
bun. 

Calitatea principală a femeii este compasiunea. Dacă 
femeia e lipsită de compasiune faţă de suferinţele 
omeneşti, atunci nu va mai fi femeie. Femeia din zilele 
noastre îşi tăgăduieşte calitatea cea mai prețioasă şi 
încearcă să devină bărbat. Când doreşte să afirme ceva, 
ar trebui întâi să reflecteze şi apoi să vorbească. În 
general, judecata bună şi prezenţa de spirit sunt 
indispensabile atât pentru femeie, cât şi pentru bărbat. 

De opt mii de ani, bărbatul şi femeia s-au îndepărtat 
atât de mult de natura lor esenţială şi veridică, au ajuns 
atât de departe de ea acum, încât femeia nu mai e 
femeie şi bărbatul nu mai e bărbat. Dacă aţi putea să 
comparati bărbatul şi femeia de astăzi cu prototipurile 
originare, aţi vedea în ei o caricatură ridicolă! 


Ce trebuie să găsim în forma feminină? Toate 
virtuțile, toate ideile şi emoţiile sublime trebuie să fie 
prezente în ea. Femeia este purtătoarea a tot ce este mai 
sublim în lume, acea tandreţe veşnic prezentă şi 
păstrată în ea. 

Am văzut doar câteva femei adevărate în viaţa mea, 
câteva în Bulgaria, câteva în străinătate. Femeia 
adevărată poate să fie recunoscută după tandreţea ei, 
niciun cuvânt aspru nu-i poate ieşi din gură! Femeia 
care este în stare să exprime grosolănii nu poate să fie o 
manifestare a femeii adevărate, a deviat. Şi bărbatul 
adevărat se distinge prin idealul său înalt. 

„Femeia”, în înţelegerea deplină a termenului, 
înseamnă „o uşă care poate fi deschisă doar cu Cheia 
Divină”. Orice uşă care poate fi deschisă cu cheia 
oamenilor obişnuiţi nu este femeie. Faptul că femeia e 
frumoasă sau poate să reprezinte un element de 
blândeţe, asta e altă poveste. Frumuseţe, graţie, bogăţie, 
forţă de caracter, toate aceste elemente se află în suflet. 

Marta şi Maria reprezintă cele două principii ale 
sufletului omenesc: latura activă şi latura pasivă. Prin 
Marta şi Maria sunt prezentate două feluri de femei, 
două caractere opuse, două manifestări ale sufletului 
omenesc. Una e calmă şi senină, cu gândurile îndreptate 
spre principiul veşnic aşezat pe o bază veşnică; cealaltă 
este asemenea valurilor unui ocean, crenguţelor unui 
copac, în permanentă activitate, în veşnică mişcare. Ca 
întotdeauna, Hristos îi arăta Martei ce era esenţial 
atunci când zicea: „Marto, Marto, pentru multe lucruri 
te îngrijorezi şi te frămânţi tu, dar un singur lucru 
trebuie. Maria şi-a ales partea cea bună, care nu i se va 
lua” (Luca 10, 41, 42). 


Toate cele care sunt ca Maria sunt femei nobile. Au 
un caracter bun. Au o structură perfectă a corpului şi 
un chip plin de bunătate, o privire binevoitoare, o frunte 
simetrică, un nas drept. Au inima bună, tandră şi 
compătimitoare faţă de suferințele ființelor şi sunt 
pregătite întotdeauna să le ajute. „Maria” înseamnă 
„picătură de mare” în ebraică. Mulțumită Măriei mai 
există lumea, nu se strică, nici nu e în declin. Când 
purtaţi în voi principiul Măriei, inima vă rămâne 
sănătoasă. 

„Marta? are aceeaşi rădăcină cu „Mara'”, care 
înseamnă „ranchiunoasă, urâcioasă şi temperament 
dificil”. Dacă o persoană e ca Marta, observațţi-o, şi veţi 
vedea că, atunci când se trezeşte dimineaţa, toţi 
servitorii ei sunt şi ei treziţi. Când strigă şi îşi agită 
mătura, toţi aleargă la mai bine de o jumătate de 
kilometru de ea. O veţi găsi pe Marta în biserici, în şcoli 
şi peste tot în parcuri şi locuri publice. E la fel de 
indispensabilă ca Maria. Totuşi, n-ar trebui să acordaţi 
prioritate niciuneia dintre ele. Imaginaţi-vă că toţi în 
lume sunt ca Marta, strigând şi stârnind praful, agitând 
mătura. Ce fel de muzică ar produce asta? Cu Marta, 
casele ar fi bine organizate, totul ar fi în ordine şi bine 
structurat, am avea forme nemaipomenit de eficiente, 
dar ne-ar lipsi viața. Fără Marta, însă, ce ar face-o pe 
Maria „sărată”? Principiul mai elevat al Măriei ne 
demonstrează drumul de urmat ca să-L slujim personal 
pe Dumnezeu. În această slujire vom găsi sensul vieţii. 

Învățătura divină nu ne cere să ne retragem de la 
îndatoririle zilnice, ci doar acea parte din îndatoririle 
zilnice care îi revin Măriei ar trebui mai degrabă să-i fie 
date Martei, vorbind, bineînţeles, simbolic. 


În zilele noastre, femeia este considerată o fiinţă ce 
are nevoie de un soţ care să se ocupe de ea. Vă spun: 
aceea nu e femeie, e o persoană handicapată dintr-un 
spital. Pentru mine, femeia este cea care va salva lumea, 
femeia este cea care ţine cheile vieţii în mână, femeia 
este cea prin care este manifestată forța grandioasă şi 
atotputernică a lubirii (care dă viaţă lumii). De aceea, 
Mântuirea lumii va veni prin femeie, nu prin bărbat. 

Bărbatul se plânge că femeia i-a provocat păcatele; 
totuşi, Iară ea, ar fi total pierdut. Femeia este „răul” cel 
mai mic din lume. Fără ea, situaţia planetară ar fi mult 
mai rea. 

Femeia trebuie să depună eforturi ca să obţină 
profunzimea sufletului. Trebuie să acţioneze intens 
asupra ei înseşi, să se educe, astfel încât să poată într-o 
zi să dea naştere unor fii buni, unor buni cetăţeni. Cât 
timp nu-şi îndeplineşte sarcina pe deplin, va fi făcută 
vinovată întotdeauna de toată mizeria lumii. Lumea are 
nevoie de femei binevoitoare, paşnice şi nobile. 

Tipul de copil pe care îl va aduce pe lume mama 
(sfânt sau criminal) depinde de materia pură sau impură 
care este pusă la dispoziţia copilului de către mamă. Veţi 
spune că divinul îşi are locul doar în copiii buni. E fals. 
În procesul de concepere şi de creare a copilului, 
prezența divină nu se află încă acolo. Este un proces 
interior. Divinul din interiorul omului se manifestă mai 
târziu, după naşterea copilului, când el se diferenţiază 
ca materie şi spirit. 

Bărbatul reprezintă creierul central în ființa 
omenească, cel prin care ea este legată de lumea 
exterioară. Femeia reprezintă creierul ventricular, care 
este legat de interior, Lumea Divină. Creierul ventricular 
este în relaţie cu întregul univers şi de aceea femeia este 


legată de lumea divină mai intens decât bărbatul. Ceea 
ce este perceput prin creierul ventricular sau sistemul 
nervos simpatic este mai aproape de adevăr decât ceea 
ce este recunoscut prin creier. 

Fiinţa omenească trebuie să aplice două legi mari în 
viață. Prima lege, Iubirea de Dumnezeu, reprezintă 
bărbatul. A doua lege, „iubiţi-vă aproapele”, reprezintă 
femeia. Bărbatul trebuie să se ocupe de prima lege, 
femeia, de a doua. Fiinţa omenească trebuie însă să ştie 
să se ocupe de amândouă. Legea a doua, Iubirea de 
aproapele nostru, care e a femeii, creează ordinea 
socială. Deci societatea de astăzi şi tot ce conţine ea, mai 
bun sau mai Puțin bun, este rezultatul femeii asuprite. 
Aşadar, ce scop trebuie să urmărească societatea şi 
naţiunile de astăzi? Punerea în valoare a femeii! Ea 
trebuie să fie ridicată la rangul pe care îl deţinea cândva. 
Aşezaţi din nou femeia la nivelul la care era, şi veţi vedea 
că în douăzeci şi cinci de ani lumea se va ameliora foarte 
mult. Salvarea lumii depinde de punerea în valoare a 
femeii. Dacă nu-i vom permite femeii această ridicare la 
rangul ei şi ea va omite să facă eforturile, Salvarea nu va 
veni - nu există altă cale. 

Când vorbesc despre ridicarea femeii, am în minte 
faptul că această idee ar trebui să străbată lumea 
întreagă. Şi nu trebuie să se aplice numai la oameni, ci 
şi la plante, animale şi minerale. Această mare lege ar 
trebui să se aplice complet în inima omului. Când ființa 
omenească abuzează de inima ei, nici mântuirea nu 
poate veni. Mântuirea omenirii de astăzi constă în 
înălțarea sufletului. Dacă vă  deterioraţi, vi se 
deteriorează şi inima. Când vă înălțaţi, vi se înalță şi 
inima. Toţi îngerii, toţi sfinţii, toate fiinţele avansate se 
străduiesc să înalțe femeia. Multe dintre persoanele din 


prezent se revoltă împotriva acestei mari idei şi zic: 
„Oare ştiţi ce este o femeie? E ca un şarpe!”. Numai cei 
care şi-au fript deja degetele pot să vorbească astfel 
despre femeie. 

Când ziceţi că femeia nu e ceva bun, vă întreb: Cine 
nu e născut din femeie? Mama voastră, care v-a purtat 
în pântece, în minte şi în inimă, care v-a ţinut în braţe, 
n-a fost femeie? Uitaţi că s-a uzat pentru voi. N-are 
importanţă ce a fost acea femeie, astăzi e mama voastră. 
Dacă aveţi o parteneră, considerați-o ca pe mama 
voastră. Consideraţi-vă mama ca şi cum Dumnezeu S-ar 
afla în ea. Omenirea are nevoie de o transformare 
fundamentală a concepţiei despre femei; altfel, 
Mântuirea lumii va rămâne un vis nerealizabil. 

O lege importantă există şi ar trebui întotdeauna să 
fie prezentă în mintea voastră. Această lege se aplică 
când o femeie iubeşte un bărbat, căci ea este în stare să- 
l înalțe, să-l inspire în bine, să-l facă să evolueze. Dar, 
dacă începe să urască un bărbat, acesta va avea un 
sfârşit urât. Multe statistici făcute în America arată că 
toți preoţii care au soţii bune sunt recunoscuţi ca 
predicatori excelenți. De ce? Pentru că acele femei îi 
iubesc şi le împărtăşesc ideile. În schimb, toate soțiile de 
preoţi care nu-şi iubesc soţii şi nu le împărtăşesc ideile 
au contribuit la declinul lor. Aşadar, femeia are puterea 
de a ridica bărbatul sau de a-l cobori. 

Acum, le repet femeilor: Aduceţi mai multă lumină 
în mintea soţilor voştri. Numai femeia poate să facă asta. 
Bărbatul nu poate să salveze alt bărbat, numai femeia e 
capabilă s-o facă. 

O femeie nu poate să reconcilieze niciodată doi 
bărbaţi care nu sunt în relaţii bune unul cu celălalt, în 
schimb, aduce intimitate între aceşti doi bărbaţi, dar 


nicio reconciliere. Numai mama e în stare să aducă 
pacea între doi bărbaţi care se ceartă, pentru că există 
forţe în ea care acționează pozitiv asupra bărbaţilor ce 
simt iubire pentru ea. Din acelaşi motiv, un bărbat nu 
poate să reconcilieze două femei care sunt în relații 
proaste. 

Care este sarcina femeilor? Să se înalțe întâi ele 
însele şi apoi să-l înalțe pe bărbat. Femeia bună şi 
demnă reprezintă un ideal pentru bărbat. Ea îi inspiră 
impulsurile cele mai sublime, îl obligă să gândească şi, 
în acelaşi timp, îi aduce pacea şi liniştea sufletească. 

Astăzi apare femeia care va ridica omenirea. Până 
acum, femeia evoluase în scopul dezvoltării calităților 
precum tandreţea şi blândeţea. Din acest motiv, natura 
i-a încredinţat sarcina de a deveni mamă, de a naşte 
copii şi de a-i creşte. În acest fel, ea se înnobilează prin 
suferinţe. Viitorul îi aparţine femeii: ea îl va educa pe 
bărbat. Ea a creat dezordinea în care se află lumea 
astăzi. Bărbatul luptă, dar o face întotdeauna pentru o 
femeie. Femeia trebuie să aibă o singură idee 
fundamentală: să aplice legea Iubirii. Nu vă legaţi de un 
bărbat inferior. Renunţaţi la ideea că va deveni mai bun 
dacă vă veţi căsători cu el. Căsătoria nu poate să 
amelioreze niciun bărbat. 

Când relaţia se bazează pe iubire, nu este necesară 
vreo aprobare legală. Bărbatul este fericit că a întâlnit 
femeia pe care o iubeşte şi îi este recunoscător lui 
Dumnezeu. Acelaşi lucru este valabil şi pentru femeie. 
Eforturile lor îşi vor găsi locul în mod firesc. O unire 
inspirată de iubire este mai demnă decât toate bogăţiile 
lumii. 

Dacă intrați într-o inimă, scoateţi-vă pantofii, 
ridicaţi ochii şi rugați-L pe Dumnezeu să vă 


binecuvânteze. Când vă îndreptaţi fața spre Dumnezeu, 
vă va trimite toate Creaturile frumoase care vor lucra 
asupra voastră şi a celei pe care aţi întâlnit-o. Bărbatul 
trebuie să-şi elibereze soţia din servitute şi să-i zică: 
„Soţia mea, eşti de acum liberă în casa mea potrivit 
condiţiilor următoare: să lucrezi potrivit Iubirii de 
Dumnezeu, să-ţi scoţi jugul, să lucrezi pentru binele 
aproapelui şi binele sufletului tău. Dacă lucrezi astfel, 
vei fi binevenită în casa mea. Altfel, te voi exclude”. 
Acestea sunt noile reguli pe care oamenii care trăiesc 
într-o astfel de unire ar trebui să le aplice, dacă ar avea 
intenția să se căsătorească. 

Există o forță mai mare decât cea a unui bărbat, şi 
aceasta este forța purității. Indiferent de cât de corupt 
este un bărbat, el se va înclina întotdeauna în faţa 
purității unei femei. 

Iubirea şi voinţa trebuie să lucreze împreună. Când 
are aceste virtuţi, femeia poate să amelioreze stările 
sufleteşti ale soţului într-o clipă. Chiar dacă ar fi prost- 
dispus, îndată ce va intra în casă această stare îi va 
dispărea. 

Ce femeie nu poate să câştige stima şi respectul 
soțului? Ce femeie este incapabilă să paralizeze acţiunile 
negative ale soțului? Mă refer la femeia care a dobândit 
iubirea şi puritatea. Iubirea este o forță grandioasă, 
nimic n-o poate corupe. Doar iubirea şi buna voinţă vor 
face să fie foarte stimată o femeie. Aceste virtuţi o vor 
înălța. 

O femeie tânără vrea să căsătorească. În primul 
rând, trebuie să-şi observe inima şi mintea ca să vadă 
dacă sunt în armonie cu această idee. Ea trebuie să fie 
clarvăzătoare şi să intre în casa alesului inimii sale, să 
circule prin camere, prin bibliotecă, să vadă cum a 


ordonat cărţile, să-i vadă bucătăria, grădina: grădina 
Iubirii sale, a Binefacerii şi a Dreptăţii, ca să vadă ce 
flori sunt sădite acolo. Trebuie să circule peste tot şi să 
privească cum e organizat totul şi, dacă consideră că 
toate sunt în cea mai bună ordine, atunci poate să 
spună: „Sunt pregătită să mă căsătoresc cu acest 
bărbat”. Aceasta este adevărata căsătorie. 

Ea trebuie să se întrebe întâi: Dacă fac ce-mi place 
şi mă căsătoresc acum, voi reuşi să găsesc ce caut, la ce 
aspir profund? Dacă răspunsul e afirmativ, atunci se 
poate căsători. În caz contrar, ar fi mai bine să renunţe. 
Dacă o femeie vrea să aibă un copil, trebuie să se întrebe 
dacă va fi în stare să înalțe sufletul copilului şi pe al ei. 
Dacă poate s-o facă, poate deveni mamă; altfel, ar fi mai 
bine pentru ea să nu păşească pe calea maternității. 

Când taţii şi mamele îşi vor schimba sentimentele, 
se va naşte o generaţie nouă cu idei drepte şi sănătoase. 

A te căsători şi a avea un copil înseamnă a crea cele 
mai bune condiţii posibile pentru ca un suflet să Se 
poată dezvolta. El vine de la Dumnezeu să înveţe Pe 
Pământ şi trebuie să-l călăuziţi aşa cum se cuvine. 

lubirea adevărată este un model graţie căruia 
oamenii se ajută între ei să înveţe. Iubirea adevărată 
necesită o relaţie conştientă între suflete. A iubi pe 
cineva cu adevărat înseamnă a trăi o relaţie bună cu 
cealaltă persoană. Când relaţia dintre două persoane 
care se iubesc este armonioasă, acestea sunt vesele, 
gata să se sacrifice una pentru cealaltă şi să fie 
binefăcătoare pentru toate fiinţele. Când găsiţi o fiinţă pe 
care o iubiţi şi care vă iubeşte, v-aţi găsit profesorul, veți 
învăţa unul de la celălalt. 

Băiatul şi fata sunt tineri şi frumoşi, dar, îndată ce 
s-au căsătorit, facturile vin în casă una după alta. Ei se 


miră şi se întreabă de unde vin toate acele facturi. E 
simplu: nu s-au căsătorit cu o singură persoană, ci cu o 
companie întreagă care a dat faliment deja şi caută 
acum pe cineva să-i plătească datoriile. Fără să-şi pună 
vreodată întrebări, ei iau pe umerii lor aceste datorii şi 
suferă toată viața, fără să poată ajunge vreodată la 
suprafaţă şi să le plătească. Într-un astfel de caz, doar 
cel care şi-a plătit toate datoriile s-a eliberat el însuşi şi 
i-a eliberat pe toţi asociaţii lui, şi numai el are dreptul să 
se căsătorească. 

Dacă tânăra femeie este pregătită să-l servească pe 
acest tânăr pentru tot restul zilelor, să-i îndeplinească 
toate dorinţele în Iubire şi conştiinţă corectă, atunci se 
poate căsători. Dacă crede că obţine siguranţă şi 
independenţă prin căsătorie, va fi pur şi simplu o 
stăpână a casei şi va fi nefericită. 

Iubirea recunoaşte o singură lege: cel care iubeşte 
trebuie să servească. 

Iubirea e una şi căsătoria, cu totul altceva. O 
căsătorie leagă, complică şi restrânge libertatea 
sufletului omenesc. Uneori, unele persoane se 
căsătoresc ca să plătească datorii vechi; o astfel de 
căsătorie este potrivită. Această căsătorie este plasată în 
destinul acelor suflete ca să se poată elibera. De cele mai 
multe ori, oamenii se căsătoresc pentru că au 
sentimente puternice, deseori motivate de profitul 
material şi de ambiţie. În astfel de cazuri, cei doi 
parteneri vor suferi, ca şi copiii lor. 

lubiţi fără să vă legaţi cu lanţuri, şi veţi fi 
recunoscători într-o zi! 

Viitorul le aparţine femeilor, mamei, surorii. Ele 
sunt un canal al Iubirii. Iubirea nu poate veni decât Prin 
femei, nu prin bărbat. Dacă o femeie visează să se 


căsătorească şi să aibă un soţ, atunci n-a înţeles nimic. 
Căsătoria n-are semnificaţie pentru o femeie decât dacă 
înalță sufletul soțului şi-i dă impulsul necesar pentru un 
comportament de viață corect şi chibzuit, folosit pentru 
slujirea voinţei lui Dumnezeu. Dacă nu-i este cu putinţă 
să deschidă inima soţului față de cei slabi şi asupriţi, 
atunci n-a realizat nimic. 

În Scripturi se spune: mare este bucuria îngerilor în 
Cer pentru fiecare femeie care şi-a dedicat inima căutării 
Iubirii Divine. Eu doresc să fie mai multe femei de acest 
fel pe Pământ, pentru ca îngerii să se poată bucura. 

Dacă un tânăr iubeşte o fată un timp şi apoi se 
răceşte față de ea ca să înceapă să iubească o alta, 
ultima trebuie să-i spună: „Trebuie să te întorci la prima 
ta iubire, pentru că nu sunt în niciun caz mai bună 
decât ea. Dacă poţi să părăseşti aşa o fată, mâine o să 
mă părăseşti şi pe mine”. 

Noua Evă (femeia nouă) trebuie să închidă drumul 
lui Cain, ca să nu se mai poată naşte. Lumea n-are 
nevoie de criminali. Urmaşii lui Cain vorbesc de una şi 
de alta, pe de o parte, şi, pe de altă parte, creează 
dezordine în lume. 

Căutaţi învăţătura Nouă pe care Hristos ne-o aduce 
azi prin femeie. Ea va şterge lacrimile din ochii celor care 
suferă. Despre ce femeie vă vorbesc? Despre acea femeie 
care poartă caracterul Rahelei. Va înflori, va rodi şi 
roadele ei se vor coace. Dar, dacă vreuna dintre ele are 
caracterul unei Lea, atunci va trebui pentru mult timp 
să fie grefată pe alta. 

Femeile trebuie să salveze lumea şi o vor face. 
Numai mamele pot să salveze lumea. Cel care crede că 
lumea poate să fie salvată fără mame se înşală, n-a 


apucat pe calea cea bună. Cel mai sublim, cel mai 
puternic cuvânt din lume este „mamă”. 

Dumnezeu, îngerii şi sfinţii au încredere mare în 
femeie. Şi eu am o încredere foarte mare în femei. 

Le doresc femeilor să poată deveni mame pline de 
iubire de Dumnezeu. Să-şi poată îndeplini misiunea, să 
înflorească, să poarte acest parfum şi să răspândească 
noblețea Iubirii lor peste tot pe Pământ. 

Ca femei, ar trebui să doriți să fiți purtătoarele 
roadelor Duhului Sfânt, care sunt: iubirea, bucuria, 
rezistența la suferință, pacea, graţia, cumpătarea şi 
bunăvoința. În aceste roade constă slujirea adevărată a 
lui Dumnezeu. 

Există un fruct mai dulce decât iubirea? Femeia 
reprezintă Duhul Sfânt, poate să fie iubită doar dacă 
poartă Iubirea în ea. 

Femeia este simbolul iubirii. 

Cum să aducem pacea în lume? Cine poate s-o 
aducă? în zilele noastre, nicio lege nu este în stare s 
evite războiul şi să aducă pacea. Dacă toţi oamenii de 
ştiinţă s-ar asocia şi ar începe să utilizeze ştiinţa ca să 
pună capăt războiului şi să ne aducă pacea, chiar şi ei 
ar da greş. 

Vă spun: există în lume o singură forţă care poate 
să distrugă războiul şi să instaureze pacea. Care este 
această forță? Femeia! Dacă toate femeile s-ar uni şi ar 
zice: „începând de acum, nu vom mai da naştere la 
niciun criminal!”, atunci ele ar pune capăt războiului. 

Dacă fiecare mamă i-ar zice fiului ei: „Dacă-ţi ucizi 
fratele, te voi renega, n-ai să mai fii fiul meu!”, atunci 
războiul ar lua sfârşit. 

În acest scop, ar trebui ca nu doar două-trei femei 
să fie conştiente de sarcina lor, ci toate femeile împreună 


să-şi înalțe sufletul şi să înceapă să lucreze pentru 
salvarea lumii. Pe viitor, femeile vor fi considerate 
vinovate dacă nu-şi vor îndeplini sarcina. De câteva 
milenii, s-a abuzat de femei, fără excepţie; ele au fost 
puse în rândul sclavilor. Au trecut prin suferinţe 
insuportabile. Legea care li se aplică lor este implacabilă. 
De ce? Pentru că au puterea de a rezolva problemele 
omenirii şi de a o salva, dar nu vor să-şi îndrepte forţele 
spre întreaga Iunie şi să zică: „Să sfârşim cu războaiele! 
Să sfârşim cu toate aceste înşelătorii! Să sfârşim cu 
toate aceste învățături false!”. 

Noi, oamenii din prezent, încercăm să rezolvăm 
problemele pe care le experimentăm. Totuşi, n-ar trebui 
să reglăm problema privind cum trăim, ci mai curând 
pe aceea de cum venim pe lume! Ar trebui să rezolvăm 
problema: de ce fel de mame şi de taţi are nevoie 
viitorul. 

Dacă doriţi să amelioraţi starea societăţii, ar trebui 
întâi ca mamele şi taţii să fie implicaţi în rolul lor, ca şi 
preoţii şi profesorii, inclusiv judecătorii. Dacă aceste 
eforturi sunt făcute doar de preoţi şi de profesori, nu va 
fi niciun rezultat. Mamele şi taţii trebuie să dea tonul 
fundamental vieţii. Unii spun că Biserica va salva 
oamenii. Eu vă spun: Salvarea va veni de la mame şi de 
la taţi. Tatăl care, de la început, dăruieşte cele mai bune 
lucruri copiilor săi este un preot, un patriarh, un 
episcop şi un rege. O mamă care inspiră elanuri sublime 
şi idealuri luminoase în sufletul copiilor ei, de la o vârstă 
fragedă, este o adevărată regină. A fi mamă sau tată 
sunt cele două sarcini cele mai sfinte pe care Dumnezeu 
le-a încredinţat omului. 

Astăzi, societatea îi lipseşte pe mamă şi pe tată de 
sarcina pe care trebuie s-o îndeplinească şi le zice: 


„Lăsaţi profesorii să educe copiii”. Profesorii pot să 
dăruiască doar în funcţie de ce au primit de la mama şi 
tatăl lor în materie de aspirații sublime şi idealuri 
luminoase în sufletul lor. Într-un sol fertil se poate 
semăna şi se obţin întotdeauna rezultate bune. Nimeni 
nu poate să semene nimic pe un sol nisipos. 

Din punct de vedere organic, două „instituţii” sunt 
divine, a tatălui şi a mamei, casa fiind prima instalare pe 
Pământ. Nu există instituţie mai bună şi mai luminoasă 
decât casa. Nu există titluri mai J 

Înalte decât acelea de „tată” şi de „mamă”. Există 
mulți taţi şi multe mame pe Pământ, dar, în realitate, 
toți sunt taţi vitregi şi mame vitrege. 

În raport cu lumea organică, tatăl şi mama joacă un 
rol important: transmit prin sânge copiilor calităţile 
sufletului lor. Educaţia copilului este determinată de 
calităţile pe care mama le-a dăruit copilului în cursul 
vârstei lui fragede. Prin cuvântul „sânge” nu înţeleg 
sângele obişnuit, ci acela care rămâne de neschimbat în 
ciuda împrejurărilor vieţii. Ca să poată veni pe Pământ, 
un suflet găseşte un tată şi o mamă care vor semna un 
contract prin care vor accepta să-l educe. După 
semnarea contractului, mama şi tatăl zic: „Ni s-a născut 
un copil” 

Trebuie să fie create şcoli unde să poată fi învăţate 
aceste mari legi indispensabile. De acolo, taţii buni şi 
mamele bune vor putea să fie împreună constructorii 
societăţii viitoare. 

Niciun copil a cărui mamă este nemulțumită şi 
exprimă acest lucru nu poate să devină un om mare. 
Oamenii mari sunt concepuţi în momentul în care mama 
este plină de iubire, de idei luminoase şi sentimente 
nobile. În timpul sarcinii, mama a dus o viață curată şi 


sănătoasă. În acest răstimp, tatăl a fost plin de lumină 
şi iubire. 

Dacă copilul este fată, înseamnă că mama a investit 
mai mult decât tatăl. Acesta din urmă foloseşte 
dobânzile capitalului mamei. Tatăl se bucură ca i s-a 
născut o fată, va avea astfel pe cine să iubească. Fiica îşi 
iubeşte tatăl şi fiul, mama. Dacă, într-o familie, se naşte 
un băiat, tatăl şi-a investit capitalul şi mama îl foloseşte. 
Fiul îşi iubeşte mama. 

O casă în care bărbatul sau, cu alte cuvinte, forţele 
pozitive, emisive domină este bazată pe numărul 12. 
Primul copil care se naşte într-o astfel de casă va fi 
băiat. Dacă forţele creative domină într-o casă sau, cu 
alte cuvinte, dacă principiul feminin este predominant, 
aceasta dovedeşte că acea casă este bazată pe numărul 
21. Primul copil care se va naşte într-o astfel de casă va 
fi deci fată. În consecinţă, ca o fată să se poată naşte 
într-o casă, mama trebuie să fie iubitoare, iar tatăl 
trebuie să fie inteligent pentru ca în locuinţa lui să se 
nască un băiat. Dacă înţelepciunea domină într-o casă, 
se va naşte un băiat, dacă domină iubirea, se va naşte o 
fată. Aceasta demonstrează că toţi copiii se nasc 
conform anumitor legi. Dacă aceste legi nu sunt 
aplicate, mulţi băieţi şi multe fete se vor naşte, dar doar 
ca formă exterioară. În realitate, vor fi lipsiţi de calităţi. 

Dacă tatăl şi mama neglijează să insufle în sufletul 
copilului lor imaginea sfântă a lui Dumnezeu, înseamnă 
că nu şi-au îndeplinit nici misiunea, nici destinul. Copiii 
trebuie să aibă imaginea sfântă a mamei şi a tatălui lor 
în suflet ca substitute ale lui Dumnezeu. 

Copiii din omenirea nouă se vor distinge prin 
puritate şi sfinţenie. Când un astfel de copil va veni într- 
o casă, îi va aduce binecuvântări, precum şi anturajului 


şi vecinilor. Când un om coboară din Lumea Iubirii, 
poartă în el binecuvântări pentru întreaga omenire. 

Cu cât am cântat mai cu iubire pentru un fruct, cu 
atât devine el mai dulce şi mai suculent. Aceeaşi lege 
este valabilă şi la om. Un om hrănit cu muzică şi 
cântece va avea o inteligență luminoasă şi o inimă mare. 
Se va bucura de toate. Indiferent unde îşi va opri 
privirea, va vedea întotdeauna latura bună a lucrurilor şi 
a situaţiilor. 

Când copiii sunt capabili şi nobili, înseamnă că 
mama a înţeles bine această lege cosmică. Caracterul şi 
forţa vitală sunt transmise de tată şi mintea, de mamă. 
Sinceritatea vine de la tată şi înţelegerea, de la mamă. 
Numai tatăl poate să-i facă să fie drepţi pe fiul şi pe fiica 
lui. Uneori, întâlnim copii sinceri şi inteligenţi, dar 
nedrepţi şi imorali. În astfel de cazuri, putem să spunem 
că unul dintre părinţi s-a înşelat. Când aceste patru 
calități sunt prezente la copil, aceasta dovedeşte că tatăl 
şi mama au lucrat conform Iubirii Cosmice şi au putut 
să depună aceste calităţi în copilul lor. 

Părinţii creează corpul copilului, dar esenţa lui 
provine din altă sursă. 

Ca să se poată naşte un copil, tatăl şi mama trebuie 
să fi lucrat de generaţii întregi asupra lor înşişi ca să 
poată strânge materialul necesar pentru construirea 
unei case solide şi frumoase pentru copil. Dacă le 
lipseşte acest material, e mai bine pentru ei să renunţe 
la căsătorie şi să construiască o casă, deoarece aceasta 
se va nărui peste câţiva ani. Veţi spune că în Scriptură 
spune că oamenii trebuie să se căsătorească şi să se 
înmulțească. Din punct de vedere divin, aceasta 
înseamnă: înmulţiţi-vă conform legii Iubirii, înţelepciunii 
şi Adevărului. 


Mama şi tatăl trebuie să aplice legile lui Hristos 
chiar înainte de naşterea copiilor. Va trebui să trăiască 
conform acestor legi cel puţin o sută de ani înainte de a 
se uni. Dacă aceste legi vor fi devenit trup şi suflet în ei, 
atunci copiii lor vor trăi conform acestor legi. Altfel, vor 
da naştere unor fii şi fiice care nu le vor urma calea. Se 
spune despre unii copii că n-au nimic în comun cu 
părinţii. Aceasta este o contradicţie atât pentru părinţi, 
cât şi pentru copii. Părinţii vor încerca să-i atragă la ei, 
dar copiii îşi vor urma propriul drum. 

A venit timpul să fie create condiţii favorabile pentru 
naşterea copiilor. Ca viitoare mamă, femeia are o mare 
responsabilitate. Dacă îşi înţelege responsabilitatea, nu 
va îndrepta niciodată gânduri negative spre partenerul 
ei. 

Singura putere care poate să aducă ordinea în lume 
este Iubirea. În acest sens, un bărbat n-ar trebui 
niciodată să se căsătorească cu o femeie pe care n-o 
iubeşte, pentru care nu e gata să sacrilice totul. Aceasta 
este valabil şi pentru femeie. Copilul trebuie să se nască 
ca rod al iubirii mamei şi tatălui. Un copil care se naşte 
în iubire şi în prezenţa lui Dumnezeu este un copil al 
epocii noi. Numai mamele şi taţii care trăiesc în iubire 
sunt capabili să amelioreze lumea. Doar ei pot să dea 
viață unor persoane noi. Dacă dați viaţă unui băiat sau 
unei fete pentru care vă lipseşte iubirea, veţi trăi mari 
dificultăţi prin ei. De ce aţi avea nevoie de astfel de 
copii? 

Copilul o înalță şi-i dă formă mamei. Copilul creează 
condiţiile pentru ca mama să se manifeste, în 
consecință, mama are dorinţa de a naşte copii. 

Natura cunoaşte modalităţi pentru ca o femeie 
infertilă să poată deveni fertilă, dar le ţine tăinuite. 


Există momente ale zilei în care copiii n-ar trebui nici 
concepuţi, nici aduşi pe lume. Acestea se numesc 
„puncte moarte”. Nu uitaţi că, aşa cum există metode 
fizice sau materiale pentru înfăptuirea unor lucruri, 
există şi metode spirituale sau Psihice specifice. Şi 
unele, şi celelalte au fost utilizate încă din cele mai vechi 
timpuri. De exemplu, în biblie sunt cazuri în care femei 
infertile au conceput copii şi le-au dat viaţă. Femeia fără 
copii care şi-a întors faţa spre Dumnezeu adresându-l o 
rugăciune intensă şi sinceră, cu o promisiune în sufletul 
ei, îşi va vedea ruga îndeplinită. Omul de ştiinţă eminent 
recomandă puţină sare medicinală, dar femeia pioasă se 
roagă la Dumnezeu. Rugăciunea ei sinceră adresată lui 
Dumnezeu este sarea pe care o prescrie omul de ştiinţă. 
El a găsit puţină sare medicinală cu care o vacă stearpă 
poate să dea naştere unui vițel şi femeia infertilă, unui 
copil. În viitor, va trebui să găsească sarea potrivită 
grație căreia fetele vor putea şi ele să nască. Ne putem 
întreba: De ce există sterilitate în rândul fiinţelor 
omeneşti? Cauza este o deviere de la Marea Lege Divină. 
Prin cuvântul „sterilitate” şi în sensul lui larg, înţelegem 
lipsa virtuţilor la o persoană. 

Din punct de vedere al Iubirii, niciunei persoane nu- 
i este permis să se căsătorească fără să-l iubească pe 
celălalt. Nu-i este permis tatălui şi mamei să se 
căsătorească fără iubire, să aducă pe lume copii fără 
iubire. Urmaţi legea Iubirii în toate acţiunile voastre, 
fără să vă fie teamă de nimic. Dumnezeu este iubire. În 
consecinţă, când vă căsătoriţi, cereţi-l lui Dumnezeu să 
intre în voi. Dacă Dumnezeu n-a intrat în voi, atunci 
căsătoria şi aducerea pe lume a copiilor vor deveni un 
act de comerţ. Dacă faceţi afaceri prin relația cea mai 


sfântă care poate să existe între două persoane, să nu 
aşteptaţi fericirea, împlinirea. 

Nu uitaţi că o persoană îşi pierde fericirea, îşi vede 
năruite ideile, sentimentele şi elanurile cele mai sublime 
în lipsa iubirii. 

Două persoane pot să se iubească şi să fie în 
armonie împreună doar dacă şi-au dezvoltat corpurile 
spirituale. Dacă corpurile lor fizice acţionează, dar 
corpurile lor spirituale sunt absente, nicio iubire nu e 
posibilă. Credinţa şi lubirea unei persoane depind deci 
de gradul de dezvoltare al corpului său spiritual. 

O femeie sau un bărbat care nu cântă nu-şi poate 
conduce bine casa, nu poate să crească copii. Ca să fie 
mamă sau tată, o persoană trebuie să Poarte imaginea 
lui Dumnezeu în minte, în suflet ŞI m inimă. Dacă 
această imagine lipseşte la unele Persoane, dar decid să- 
şi asume totuşi funcţia onorabilă de mamă sau de tată, 
îşi vor provoca mari necazuri. Astfel de părinţi vor da 
naştere unor copii inferiori. 

Clicile dorinţe şi impulsuri ale unei persoane ^au 
viață, după un timp, unor idei mari. O persoană trebuie 
să lucreze la unele idei zeci de ani ca să le poată realiza. 
Nimic în lume nu se întâmplă din noroc. Ca să se poată 
naşte un copil frumos şi inteligent, mama a trebuit să 
lucreze zeci de ani în acea direcţie. Ca un copil de geniu 
să se poată incarna, mama trebuie să fi alimentat acea 
idee timp de secole. Când spun „mama”, nu înţeleg 
mama în sensul obişnuit al cuvântului. 

Am vrea să fim sănătoşi, fericiţi, inteligenţi, să avem 
o religie - foarte bine! Dar această religie trebuie să fie 
religia Iubirii. Am vrea să avem şcoli, să facem în aşa fel 
încât aceste scoli să fie Şcolile înţelepciunii. Am vrea să 
avem un sistem social, legi; atunci să facem totul pentru 


ca acest sistem să fie bazat pe Dreptatea Divină! Această 
problemă va fi rezolvată de mamă. Care mamă? Mama 
din viitor, nu cea de astăzi. 

Nimeni nu se naşte din întâmplare. De exemplu, se 
spune că primul om a fost creat în ziua primului 
echinocţiu, când condiţiile erau cele mai favorabile şi 
armonioase. Trebuie deci ca toţi artiştii, toți muzicienii, 
toți autorii, toţi poeţii şi toți marii oameni de ştiinţă să 
participe la crearea omului. Lumea are nevoie de 
persoane noi, care să lucreze la înălțarea şi ameliorarea 
ei. Aceasta depinde de femeie. Ea este factorul interior ce 
trebuie să fie în măsură să utilizeze toate condiţiile 
exterioare favorabile. În acest sens, ar trebui să privim 
femeia, mama, sora, fecioara ca pe o floare parfumată, 
delicată şi sensibilă, pe care niciun îngheţ nu poate s-o 
distrugă. 

Dacă naşterea este un proces important pentru care 
sunt cerute noi condiţii favorabile, atunci procesul de 
concepere şi sarcina sunt la fel de importante. Când 
concepe, o mamă ar trebui să fie ca o preoteasă; nu 
numai mama, ci şi tatăl, amândoi ar trebui să fie ca 
nişte preoţi ai purității şi ai vieţii sublime. Toţi ar trebui 
să lucreze pentru crearea acelor mari condiţii care vor 
permite ideilor mari să apară în lume. 

Mama este ocupată cu copiii, dar aceasta nu trebuie 
să fie singura ei preocupare. Ar trebui să exercite ceva 
mai elevat, să lucreze asupra sufletului ei. Este serviciul 
cel mai elevat pe care îl poate îndeplini asupra 
destinului ei. Trebuie să instaureze în sufetul ei calităţi 
care să-i permită să treacă prin toate încercările vieţii cu 
perseverenţă şi curaj. Asta nu e doar o chestiune de 
fiinţe care se înmulţesc, C1 pentru a se putea naşte în 
lume fiinţe omeneşti adevărate: fete şi băieţi care nu 


caută plăcerea, ci sunt gata să împlinească voia lui 
Dumnezeu şi să lucreze cu atenţie. 

Păstorul ştie în ce moment oile vor trebui să 
conceapă; în schimb oamenii sunt ignoranţi când este 
vorba să procreeze. Unii spun că este inutil să alegem 
momentul conceperii şi momentul venirii copilului pe 
lume; important e să se nască, atâta tot. Ei cred că este 
inutil să ştie când conceperea ar fi sau nu favorabilă. „E 
în mâna Domnului”, zic ei. Dumnezeu dă totul, da, dar 
ar trebui să respectaţi şi să urmaţi condiţiile favorabile 
pentru conceperea şi naşterea copilului vostru. 

Planetele influențează favorabil sau defavorabil 
momentul naşterii unei persoane, dar şi pe cel al 
conceperii. Fiinţele atente ţin cont de aceste momente 
pentru conceperea copiilor lor, ca şi pentru începutul 
fiecărei lucrări importante. 

Când spunem că omul este stăpânul propriului 
destin, aceasta înseamnă că poate să creeze tot ce 
doreşte. Aceasta dovedeşte că, înainte ca lucrurile să fie 
create în materie, putem să le creăm în forma lor ideală. 
Îndată ce sunt manifestate în materie, este aproape 
imposibil să mai schimbăm ceva. 

Una dintre întrebările cele mai secrete ale vieţii sună 
astfel: în ce perioadă a zilei sunt procreaţi şi se nasc 
băieţii şi cărei perioade îi corespund conceperea şi 
naşterea fetelor? Se poate hotări cât se poate de exact 
dacă vom concepe o fată sau un băiat dimineaţa, la 
prânz sau seara. Ora şi minutul exact pentru 
conceperea unei fete sau a unui băiat sunt fixate. 

Persoanele care se nasc în cursul nopţii poartă 
semnele nopţii; persoanele care se nasc în timpul zilei 
poartă semnele zilei. În plus, cei care sunt născuţi 
dimineaţa, la răsăritul soarelui, sunt complet diferiţi de 


cei care s-au născut seara, la apusul soarelui. În 
general, fiecare persoană poartă semnele orei, minutului 
şi chiar secundei naşterii sale. 

Femeia însărcinată trebuie să poarte copilul cu 
bucurie şi tandreţe, cu frumuseţe şi smerenie, ca să-i 
transmită aceste calităţi. Numai astfel se va ameliora 
generaţia următoare. 

„Luaţi jugul meu asupra voastră... pentru că eu 
sunt blând şi cu inima smerită” (Matei 11, 29). Iată un 
verset demn să fie folosit în viață. Fiecare om ar trebui 
să-l înscrie în mintea şi în inima lui. Femeia lllsărcinată 
ar trebui să repete acest verset pe toată durata sarcinii. 
Uneori îşi aminteşte acest verset, dar, de cele mai multe 
ori, abia după naşterea copilului, şi atunci e deja prea 
târziu. 

Femeia din cultura nouă îşi va educa pruncii chiar 
înainte de a fi născuţi, pe când se află încă în pântece. 
Acolo, copilul are toate condiţiile pentru ucenicie. După 
naştere, va avea nevoie de condiţii bine determinate ca 
să asimileze ce a primit. De aceea, viaţa intelectuală a 
femeii însărcinate n-ar trebui să fie neglijată. Literatura 
cea mai bună ar trebui să fie hrana minţii sale. Viaţa 
sfinților, a sufletelor mari ar trebui să fie subiectul 
gândurilor sale. Poezia pe care o va citi va fi frumoasă şi 
sublimă, va asculta muzică şi cântece splendide; acele 
momente îi vor înfrumuseţa rutina vieţii. Calmul şi 
liniştea îi sunt indispensabile femeii şi mamei, dar şi 
naturii care, în acest răstimp preţios, face un mare efort 
de creaţie, crearea unei fiinţe omeneşti. Dacă doriți ca 
fructul pomului să fie bun, creaţi condiţii propice şi 
lăsaţi natura să facă restul. Acelaşi lucru este valabil şi 
pentru crearea unei fiinţe omeneşti. O persoană bună şi 
inteligentă concepe în condiţii speciale. Pentru aceasta, 


sunt necesare trei condiţii prealabile: scopul, mijloacele 
şi realizarea. Le veţi regăsi în natura sensibilă, care este 
sănătate, frumuseţe şi puritate. 

În timpul sarcinii, femeia ar trebui să se înconjoare 
doar de imagini frumoase şi constituirea minţii copilului 
va fi astfel bună. Vechii greci erau mai avansați decât 
noi, căci, atunci când o femeie era însărcinată, era 
plasată într-un mediu în care putea să contemple opere 
de artă frumoase. Ca să poată dezvolta frumosul în ea, o 
fiinţă trebuie să privească lucruri frumoase. 

În acest timp, soţul ar trebui să fie un model pentru 
soţie. Ea ar trebui să vadă în el cele mai mari calităţi, 
căci, dacă va avea cea mai mică îndoială, asta se va 
reflecta mai târziu în copil. În momentul conceperii, n-ar 
trebui să fie dezamăgită de soţ dacă a făcut-o nefericită, 
căci copilul va fi şi el nefericit, sentimentele mamei se 
vor reflecta în el. 

Educaţia copilului trebuie să fie considerată în 
totalitatea ei. Noi am deformat funcțiile naturii şi, în 
ignoranța noastră, încercăm să ne remediem greşelile. 
Dar nu va funcţiona corect. Doar Dumnezeu ne poate 
transforma şi educa. Hristos zicea: „Dacă nu vă naşteţi 
din nou, nu veţi putea intra în împărăţia lui Dumnezeu”. 
Adică nu veţi putea să vă educați voi înşivă. Educaţia 
cere să ne naştem din nou în mintea noastră. Doar cu 
această condiţie vom putea să-i educăm pe ceilalți. Să 
luăm un exemplu: Ce fel de copii se vor naşte dintr-o 
mamă a cărei minte nu este nici preocupată, nici 
deranjată de dificultăţile şi de contradicţiile vieții şi care 
e liniştită întotdeauna? Ea va da naştere unor copii 
sănătoşi. Toate mamele care poartă pacea în suflet vor 
procrea copii sănătoşi în această lume, în schimb, cele 
care au fost îngrijorate constant în cursul sarcinii (n-are 


importanţă dacă din cauza unor condiţii de viaţă dificile 
sau a unor împrejurări defavorabile ale naturii) vor da 
viață unor copii bolnăvicioşi şi plăpânzi. Cu alte cuvinte, 
cel mai bun copil, cel mai bun embrion care este depus 
în uterul unei femei poate să fie afectat dacă mama este 
nepăsătoare în perioada sarcinii. 

O mamă poate să inspire respect şi stimă copiilor 
săi. Dacă o aud că vine, se ridică şi zic: „Vine mama”. Să 
nu credeți că mama e o femeie moale, lipsită de caracter. 

Mai multe mame sunt influențate de societate şi le 
este ruşine sau teamă să aleagă un drum spiritual, ca să 
ducă o viaţă spirituală. Ele nu-şi dau seama că 
societatea este o falsă autoritate în această privință. Este 
vorba de propriul suflet şi mama este înaintea societăţii. 
Primul născut are întotdeauna experienţa cea mai mare. 

Ca să poată să reuşească educaţia copiilor, o mamă 
ar trebui să fie complet pură. Mama lipsită de puritate 
nu poate nici să crească, nici să educe copiii- Nu vă 
puteţi dezvolta moral dacă nu vă purificaţi fiinţa. Dacă 
purtaţi în voi unele păcate, slăbiciuni sau idei stupide, 
crezând că veţi scăpa de ele cu ajutorul Noii învățături, 
puteţi fi sigure că veți rămâne aceleaşi persoane. Natura 
nu toarnă niciodată vin nou în stacane vechi. Noul va 
putea intra în voi dacă v-aţi purificat mintea de toate 
ideile false şi v-aţi eliminat din inimă toate viciile. 
Trebuie să vă îndreptaţi în fiecare minut spre puritate. 

Soţul trebuie să fie binevoitor şi mama, virtuoasă. 
Generos este cel în mintea căruia nu pătrunde niciodată 
îndoiala privind femeia. Pură şi virtuoasă este femeia 
care nu permite niciodată vreunui gând impur sau de 
îndoială faţă de soțul ei să-i pătrundă în minte. Despre o 
astfel de femeie se poate spune că este fecioară. Dacă 
femeia permite să-i intre în gânduri ceva negativ, nu mai 


e fecioară. Cu cât e mai mare inteligenţa părinţilor, cu 
atât mai înzestrați vor fi copiii. În casa unde mama și 
tatăl au fost virtuoşi (în adevăratul înţeles al cuvântului) 
se vor naşte cei mai buni copii, cei mai înzestrați şi cei 
mai inteligenți. Avem exemplul lui Hristos, adus pe lume 
de fecioara cea mai pură. 

Cuvântul „fecioară” implică puritate şi perfecţiune. 
Taţii sunt prea slabi ca să le transmită copiilor geniul. 
Mamele sunt în măsură să le dăruiască mai mult 
copiilor decât taţii. Geniul provine de la latura maternă 
care trece prin emoţii. Purtătoarea de geniu este mintea, 
alimentată de suflet. Cuvântul „geniu” vine din greceşte 
şi înseamnă început, origine a lucrurilor. Oamenii 
învăţaţi au dat o altă semnificaţie acestui cuvânt, care a 
ajuns să denumească un om care creează şi modelează 
epocile. Oamenii de geniu lucrează în lumea materiei 
solide. Vieţile lor sunt expuse la mari perturbări şi din 
acest motiv mor deseori prematur. Pentru ca un geniu 
să poată trăi mai mulţi ani pe Pământ, trebuie să devină 
sfânt. 

Viața poate să se dezvolte după un model bine 
ordonat dacă soțul şi soţia formează o unitate. Cum 
poate o femeie să amelioreze caracterul soțului? Graţie 
calităţilor ei. Femeia reprezintă numărul doi. Numărul 
doi conţine o calitate cu totul deosebită, aceea a 
reconcilierii. Aşadar, femeia are capacitatea de a aduce 
pacea. Ea îşi manifestă puterea când apare numărul 
trei, copilul. 

Unele femei spun că trebuie să devină mame. Dacă 
ar fi atât de uşor, pasărea şi vaca, lupoaica şi leoaica ar 
fi şi ele mame. Dar mamele au rezolvat problema? Mama 
trebuie să rezolve problema virtuţilor, ca să le poată 
transmite la naştere copilului. Este insuficient ca o 


femeie doar să vrea să devină mamă. Ea trebuie să-şi 
înțeleagă profund responsabilitatea şi s-o folosească 
adecvat. 

A fi mamă nu înseamnă doar a da naştere la copii. 
Când aduceţi pe lume un copil trebuie să-l înzestrați cu 
ideea supremă că divinul se va trezi în el. 

Când o fată se căsătoreşte şi devine mamă, o face 
rareori pentru că are un simţ înalt al responsabilităților 
sau o mare stimă pentru munca pe care o reprezintă 
maternitatea; foarte des, o face pentru că nutreşte altă 
dorință. Tânărul se căsătoreşte şi el deseori fără să aibă 
înțelegerea profundă a responsabilităţii pe care trebuie 
să şi-o asume. 

Mama este Izvorul şi ceea ce curge cu putere în ea 
se va manifesta în copil. Mama îi dăruieşte divinul din 
ea. Schimbul dintre mamă şi copil nu are loc în 
exteriorul ei, ci mai degrabă în interior. Mama joacă un 
rol foarte important nu numai în lumea materială, ci şi 
în lumea ideilor şi a sentimentelor. Ea nu doar creează 
forma, ci îi şi dă un conţinut şi un sens: întotdeauna are 
loc un schimb între sufletul mamei şi sufletul copilului. 

O mamă matură aduce pe lume copii inteligenţi şi 
buni. O mamă tânără dă viață unor copii cu inimi 
iubitoare. 

Dacă vreţi să aveţi copii buni, iubiţi-L pe Dumnezeu. 
Pot să le dau sfaturi tuturor mamelor care mă ascultă 
acum despre ce trebuie să facă pentru a avea copii 
asemenea acelora pe care îi doresc. Le pot explica, 
tuturor tinerelor şi tuturor tinerilor care mă ascultă, 
sensul vieţii. Vă veţi căsători. Căsătoria este o instituţie 
binecuvântată, dar există trei feluri de căsătorie: 
„căsătoria din interes”, „căsătoria dintre slugă şi 
stăpân”, adică soţul este stăpânul şi femeia este 


servitoarea, şi, al treilea, căsătoria în care bărbatul şi 
femeia trăiesc împreună în iubire şi înţelepciune, unul 
pentru celălalt, coabitând fără să-şi spună vreodată un 
cuvânt urât, fără să-şi adreseze vreodată o privire iritată; 
o unire în care, chiar dacă ajung să facă cele mai mari 
greşeli, tot se iubesc. Numai în urma unor astfel de 
căsătorii poate veni pe lume un copil excepţional: 
oameni înţelepţi, sfinţi, slujitori ai omenirii. Dacă mama, 
la conceperea copilului, este inspirată de ideile cele mai 
sublime pentru omenire, atunci toate aceste calități îi 
vor fi transmise copilului în timpul sarcinii. Se poate 
spune că lucrează ca Dumnezeu asupra copilului ei, 
poate să modeleze acea materie cum şi-o doreşte mai 
bine. Dar, îndată ce copilul va ieşi din pântece, va deveni 
independent în ceea ce priveşte ideile şi sentimentele. 
Dacă mama îi transmite toate calităţile de iubire şi de 
înţelepciune în cele nouă luni de sarcină, copilul va avea 
o atitudine foarte bună față de mama lui întreaga viaţă 
şi va fi întotdeauna gata să se sacrifice pentru ea. Când 
un copil îşi întreabă mama de ce i-a dat viață, pot să 
înţeleg natura mamei. Într-adevăr, când purta în 
pântece acel copil, a nutrit gânduri negative sau tatăl lui 
avea o stare negativă. 

Băieţii şi fetele poartă ideile părinţilor. Aceasta este 
concluzia la care va ajunge ştiinţa modernă. Există o 
mare nevoie de şcoli în care tinerii vor putea să se 
dezvolte corect, să fie lămuriţi cu privire la marile legi. În 
aceste şcoli vor fi învăţaţi cum să devină taţi buni şi 
mame bune, precum şi buni constructori ai societăţii 
viitoare. 

Totul trebuie făcut cu iubire. Este criminal să facem 
ceva fără iubire. Căsătoriile moderne sunt acte de 


impuritate şi lipsă de iubire. Două persoane ar trebui să 
fie unite şi să trăiască fără Dumnezeu? 

Ce se poate aştepta de la o astfel de căsătorie? La Ce 
fel de copii vor da naştere aceste persoane? La criminali. 
De ce? Deoarece vor procrea copii fără iubire. Plantaţi o 
floare la umbră şi observați ce se întâmplă. Această 
floare nu se va dezvolta favorabil, va fi plăpândă. Credeţi 
că un copil poate să crească şi să vorbească corect fără 
iubire de Dumnezeu? 

Mama trebuie să-i transmită această iubire copilului 
şi doar cu această condiţie se vor putea trezi în el 
lucrurile bune. 

Înainte de a vă căsători, trebuie să trăiţi în iubire. În 
aceasta constă semnificația căsătoriei. Fără iubire, nu 
există căsătorie validă. Acesta este un mare adevăr. 

Când copilul se află în pântecele mamei, se găseşte 
într-o stare pasivă: nu respiră şi nu mănâncă, mama 
face toate aceste lucruri pentru el. În acea perioadă, 
mama se înalţă. Îi explică: „Acum te instruiesc, te învăţ 
muzica. Nu vei cânta, nici nu vei vorbi, ci doar vei 
asculta”. După ce iese din pântecele mamei, copilul 
începe să ţipe. Gura începe să lucreze. În acest fel se 
manifestă copilul. 

Dacă mama îi transmite aceste idei copilului în 
perioada sarcinii - „vei deveni un copil bun, vei creşte şi 
vei învăța, vei iubi oamenii şi îi vei ajuta” -, atunci 
copilul va deveni cu adevărat ce-şi doreşte mama. 

În pântecele mamei, mintea omenească a copilului 
învaţă. Nu rămâne într-o stare de somnolenţă, ci e 
trează. Participă împreună cu mama şi lucrează la 
construirea propriului corp. 

Mă adresez acum mamelor cu întrebarea următoare: 
„Ce veţi face când veţi da naştere unui copil?” Am 


observat bucuria mamei de a se ocupa de copil. Îl 
scaldă, îl dezmiardă, îi mângâie obrajii şi îl sărută. Îl 
leagănă şi îi cântă „nani, nani”. Îi doreşte să devină o 
persoană foarte bogată, un negustor bogat, un om 
puternic. Ce nu-şi doreşte pentru copilul ei! Totuşi, uită 
să-i ureze lucrul cel mai important. Copilul creşte, 
devine un bărbat puternic, un negustor celebru, dar 
începe să-i escrocheze pe ceilalți ca să devină şi mai 
bogat. Ajunge om de ştiinţă, dar începe să producă 
otrăvuri ca să distrugă omenirea. Devine puternic, dar 
începe să-i asuprească pe cei care sunt mai slabi decât 
el. Mama ştie doar de „nani, nani” şi se miră ce a 
devenit. Se întreabă dacă asta şi-a dorit cu adevărat. 

A devenit ce i-a cântat. Cât copilul e mic, ea cântă 
pentru el. Mai târziu, îl bate la fund. Nu vă bateți la fund 
copilul, mai degrabă atingeţi-i capul şi ziceţi-i: «Ideile 
cele mai divine şi mai luminoase să-ţi intre în cap ca să 
poţi ajunge un purtător de lumină pentru întreaga 
omenire şi să-i ajuţi pe fraţii tăi mai slabi”. Aşezaţi-vă 
mâna pe capul copilului şi spuneţi-i: „Să fii înzestrat cu 
ideile cele mai sublime şi mai nobile, cu sentimentele 
cele mai divine, copilul meu!” 

Unii îşi strâng foarte tare în braţe copiii şi 
alimentează astfel egoismul din ei. Interpretat, acest gest 
înseamnă: „Dacă prinzi pe cineva, ţine-l până vei putea 
să scoţi din el toate energiile”. Aceste acţiuni sunt 
inconştiente, totuşi, într-o zi, mamele vor putea să vadă 
rezultatele iubirii lor. Mama e mulţumită că pruncul e 
sănătos, dar trebuie să pătrundă adânc în sufletul lui ca 
să planteze acolo seminţe adevărate. Dacă nu pune 
seminţe adevărate în sufletul copilului, atunci tot ce va fi 
plantat va nimeri printre pietre, se va usca şi va muri. 


Graţie iubirii lui Dumnezeu se poate forma omul în 
pântecele mamei sale; omul nu se poate forma el însuşi. 
Mama este capabilă numai să creeze omul, forma. Omul 
contribuie doar cu cincizeci la sută la propria-i creaţie. 

Cel mai mare criminal se poate forma, dar numai 
când este în pântecele mamei sale. De aceea, femeia 
însărcinată trebuie să aibă grijă să se alimenteze doar 
cu o anumită hrană: idei, sentimente, acţiuni pure şi 
sublime. Este singurul mod în care mama îşi poate ajuta 
copilul, dacă are în el vreo tendință rea. Când vedem 
astăzi cum îşi hrănesc oamenii copiii, îi cresc şi îi educă, 
consecinţa va fi fatalmente că acei copii nu pot ajunge să 
realizeze lucruri mari. 

În momentul în care părăseşte pântecele mamei, 
copilul trece prin toate bucuriile şi suferinţele trăite de 
mamă în timpul sarcinii. Dacă, în acea perioadă, mama 
a fost expusă la condiţii exterioare nefavorabile, dar 
cărora le-a făcut faţă cu mult curaj, copilul va avea şi el 
la dispoziţie posibilităţi în interiorul lui care îl vor ajuta 
să depăşească dificultăţile din această lume. 

Când nu-şi iubeşte un copil mama? Când n-a fost 
adus pe lume cu iubire. Ce fel de copil va aduce pe lume 
mama dacă, în perioada sarcinii, se gândea la soţul ei şi, 
simultan, la alt bărbat pe care îl iubea? Veţi spune că 
asta e o crimă. Nu despre asta e vorba. Lucrul cel mai 
important este ca acea casă construită de dulgher să fie 
solidă. Maestrul dulgher construieşte acea casă pe o 
singură fundaţie. În concluzie, voi spune că tânăra 
trebuie să se căsătorească cu bărbatul pe care îl iubeşte, 
altfel e mai bine ca ea să renunţe la căsătorie. Acelaşi 
lucru este fiabil şi pentru tânăr. 

Hrana pe care o consumă femeia însărcinată şi felul 
în care o primeşte vor avea o mare influență asupra 


copilului ce urmează să se nască. Multe experienţe au 
ajuns la aceeaşi concluzie: hrana este unul dintre 
factorii principali ai stării de bine fizice şi spirituale a 
copilului. 

Mama şi copilul trebuie să aibă condiţii bune de 
viață. Copiii, cât sunt încă mici, ar trebui să trăiască în 
cele mai bune condiţii. Care sunt aceste condiţii? Ar 
trebui să vă hrăniţi copiii cu fructe. Dacă copilul e 
anemic, daţi-i să mănânce mai multe pere. Dacă are un 
caracter cam aspru, daţi-i mai multe mere. Dacă inima îi 
e lipsită de nobleţe, ca să-i îmblânziţi sentimentele, dați- 
i cireşe, ce vor avea ca efect şi reglarea stomacului. Mai 
sunt fructe care au aceleaşi proprietăţi, cum ar fi 
pepenele verde şi dovlecelul. Ar trebui să fie fierte, sau 
consumate crude? în general, când este mâncat crud, 
fructul ajută la dezvoltarea sentimentelor nobile. Când 
copiii mănâncă doar fructe, n-au nevoie de nicio altă 
hrană. Această hrană le dă cea mai bună educaţie. Dar 
ar trebui să nu mănânce prea mult şi să nu-şi încarce 
prea mult stomacul. Dacă aş avea un copil, aş lua un 
măr roşu, i l-aş arăta încetişor copilului şi i-aş spune să 
se uite întâi la el câteva minute. Aş face asta ca să 
trezesc în copil un sentiment de recunoştinţă şi de 
iubire, ca astfel fructul să poată produce un efect bun 
asupra lui. Nu i-aş spune nimic în plus despre acel 
fruct. Apoi, i-aş spune să-l mănânce. Aş face acelaşi 
lucru cu prunele şi cu cireşele. 

Dacă mă întrebaţi de ce a creat Dumnezeu fructele, 
vă voi răspunde: ca să-Şi poată educa copiii. 

Laptele de mamă are o mare importanţă pentru 
copil. Când atinge pieptul mamei, se produce o influenţă 
pozitivă asupra copilului nu numai prin laptele pe care îl 
bea, ci şi prin forţa magnetică provenită din sânul stâng 


în sânul drept al mamei. Dacă îl hrăneşte o altă femeie, 
nu se va crea acelaşi efect. De la mamă curge o forță 
care înnobilează copilul. Când îşi alăptează copilul, 
mama are nevoie să fie în cea mai bună stare de spirit şi 
nu trebuie în niciun caz să fie supărată. Oamenii nu 
acordă destulă importanţă dispoziției mamei în acea 
Perioadă. 

Laptele matern conţine forţe inteligente care nu se 
găsesc în niciun alt aliment. Mama va alăpta copilul trei 
ani şi va duce o viață pură, fără să aibă în minte niciun 
gând negativ. Chiar dacă i-ar arde Casa sau ar părăsi-o 
soțul, nimic n-ar trebui să-i deranjeze liniştea 
sufletească. Trebuie să fie liniştită timp de trei ani. Ce 
fac deseori mamele de astăzi? îşi hrănesc copiii cu 
diferite feluri de caşă preparate din ovăz, orz, mei etc. 

Toate aceste feluri de caşă nu-i pot asigura copilului 
elementele necesare aşa cum face laptele matern. În 
laptele mamei găsim energii conştiente pe care niciun alt 
aliment nu le poate furniza. Laptele de capră şi de vacă 
este bun, totuşi lipsesc energiile conştiente conţinute în 
laptele matern. De aceea ne mirăm când oameni de 
ştiinţă cu multă carte nu ştiu totuşi cum să mănânce şi 
să trăiască. 

Dacă oamenii ar înţelege cât de săracă este hrana 
preparată pe care o folosesc, aceasta i-ar ajuta în mare 
măsură la propria educaţie. Fiecare mamă ar trebui să 
memoreze asta pentru educaţia copilului. Până când 
copilul împlineşte şapte ani, mama ar trebui să-i 
pregătească mâncarea ea însăşi. Până la acea vârstă, 
copilul ar trebui să consume doar mâncare preparată de 
mama lui. De altfel, avem la dispoziţie exemplul 
păsărilor. Până cresc puii, tatăl şi mama le aduc 
constant de mâncare. Îi educă ei înşişi. Când sunt 


destul de mari, îşi iau zborul din cuib şi părinţii îi lasă 
să se îngrijească singuri. Păsările au rezolvat viața de 
familie mai bine decât o fac oamenii. 

Mama adevărată este cea care e bună cu propriii 
copii, ca şi cu cei ai altor părinţi. Sănătatea copiilor 
depinde de relația mamei cu copiii celorlalți. 

Cu cât mama îşi va ţine mai mult copilul în braţe, 
cu atât acesta va deveni mai atent. 

Cu cât îi cântăm mai mult unui fruct, cu atât va 
deveni mai dulce. Aceeaşi lege se aplică şi unei 
persoane. Un copil care a crescut cu muzică şi cântece 
va avea idei luminoase şi o inimă mare şi » , primitoare. 
Această persoană va aprecia tot şi va vedea doar partea 
bună a lucrurilor care i se vor întâmpla în viaţă. 

Mama este guvernanta lui Dumnezeu, îi educă pe 
copii. 

În timp ce copiii cresc şi sunt educați, este 
indispensabil ca între mamă şi copii să existe armonie. 
Dacă există armonie în sânul familiei, mama va intra în 
contact cu creaturile sensibile din regiunile superioare 
ale universului, care o vor ajuta în educarea copiilor ei. 
Dacă lipseşte armonia, mama va intra în contact cu 
creaturile din regiunile subterane, care îi vor 
obstrucţiona drumul. 

Există două căi prin care se manifestă învățătura lui 
Dumnezeu: şcolile şi mama. Aceste două elemente 
trebuie să se înțeleagă asemenea grădinarilor şi 
fermierilor care studiază condiţiile în care pot să semene 
grânele. 

Toate calităţile negative ale mamei se transformă în 
calități negative la copil. Putem să dovedim această stare 
de lucruri cu statistici. Astfel, calitățile mamei vor deveni 
calități la copil şi calităţile tatălui se vor transmite şi ele 


ca atare copilului. De aceea, trebuie să trăim în mod 
pozitiv. Mama trebuie să aibă o dispoziţie religioasă ca 
să poată aştepta acelaşi lucru de la copil. Ce trebuie să 
înțelegem prin „dispoziţie religioasă”? O dispoziție 
religioasă înseamnă că prin sufletul mamei curg curenţi 
de iubire puternici, că este pregătită să-şi iubească nu 
numai propriul copil, ci şi lumea întreagă şi are 
capacitatea de a se sacrifica pentru ceilalți. Astfel 
trebuie să înţelegem „a avea o dispoziţie religioasă”. Că 
iubirea poate să iasă cu putere din voi şi nu numai că vă 
puteţi mântui voi înşivă, ci şi puteţi să fiți gata să vă 
sacrificați pentru ceilalți. 

Fiecare mamă care concepe un băiat sau o fată 
trebuie să zică: „Fiică sau fiule, doresc să-ți poţi trăi 
viitorul conform legii iubirii şi s-o poţi reprezenta pe 
deplin”. Dacă mama rosteşte aceste cuvinte, va avea o 
fată sau un băiat care va fi un erou ce va trăi conform 
legii iubirii. Fiecare mamă trebuie să le inspire asta 
copiilor ei. 

Când tinerii se căsătoresc, trebuie să spună: „Fiii şi 
fiicele noastre trebuie să trăiască pentru Iubire, pentru 
Dumnezeul Iubirii care reuneşte toate fiinţele”. Noua 
generaţie va fi purtătoarea ideilor noi şi a iubirii divine. 
Aşa cum se prezintă lucrurile astăzi, dacă ne naştem 
fără această cunoaştere şi vrem să corectăm această 
direcţie rea pe care am apucat de mii de ani, nu vom 
putea, din păcate, să facem mare lucru. Persoana însăşi 
nu va putea face nici ea mare lucru. Numai mama, în 
pântecele ei, poate să creeze şi să formeze omul, să-l 
reeduce. Persoanei înseşi îi revine doar un procent de 
cincizeci la sută din reeducarea sa. Această persoană 
este ca o corabie fără cârmă, aruncată de colo colo de 
valurile oceanului. 


În consecinţă, în viitor, trebuie să ameliorăm 
condiţiile de viață pentru femeie. Femeile care concep 
trebuie să trăiască în cele mai bune condiţii. Condiţiile 
pentru copii trebuie să fie şi ele schimbate. Aceste 
schimbări nu trebuie să se facă mecanic, ci în acord cu 
legile naturii vii. 

Definesc astfel cuvântul „mamă”: mama este acea 
femeie care este capabilă, numai ea, să aşeze în inima 
fiicei sale o idee divină. Mama care nu poate să 
instaureze o idee divină în sufletul fiicei sale nu este, 
aşadar, mamă. Şi un tată care nu poate să instaureze 
nicio idee divină în fiul lui nu este nici el tată. 

A venit timpul în care egoismul îşi va relua locul 
cuvenit, acela de unde a venit. Iubirea de sine trebuie să 
devină slujitoarea Iubirii pentru aproapele nostru. Eu 
sunt mâna dreaptă, stânga este cea a vecinului meu, 
capul este Dumnezeu. Mâna dreaptă trebuie să 
slujească mâna stângă şi amândouă, pe Dumnezeu. 
După ce va înţelege asta, niciun bărbat nu-şi va mai 
înşela soţia şi nu-i va mai face promisiuni pe care nu le 
va putea îndeplini. Ci îi va explica: „Eu sunt piciorul 
drept şi tu, piciorul stâng. Voi face primul un pas 
înainte şi după aceea va fi rândul tău. Voi merge înainte 
şi tu în urma mea. La următorul pas, tu vei merge 
înainte şi eu în urmă”. Capul familiei este tatăl şi mama 
este inima. Este imposibil de trăit fără cap sau fără 
inimă, ambele fiind absolut necesare. 

În fiecare dimineaţă, la trezire, întipăriţi-vă în minte 
aceste două legi: Iubirea de Dumnezeu şi iubirea pentru 
aproapele nostru. Punerea în aplicare a acestor două legi 
în viaţa voastră este soluţia pentru multe probleme 
dificile. Cei care au pus cu adevărat în aplicare în viaţa 
lor aceste două legi au făcut câteva minuni. 


Acum, vă doresc să puteţi deveni toți femei! Cu alte 
cuvinte, doresc ca sufletul tuturor fiinţelor să fie plin de 
iubire, să fie luminat şi să devină o lumânare aprinsă, 
pe deplin realizat şi vesel, astfel încât să fie pregătit 
zilnic pentru slujirea divină. Fiecare ființă omenească 
trebuie să fie mamă. În acest sens, vă doresc să deveniți 
toți mame. Astăzi, prin cuvântul „mamă” se înţelege o 
femeie care aduce pe lume copii. Nu, mamă este doar 
cea ai cărei copii „nu mor”. Când copiii unei mame 
„Mor”, ea nu este mamă adevărată. Doar o mamă 
adevărată este o femeie pură, care rămâne fecioară şi 
după naşterea copilului ei. O mamă adevărată este acea 
fecioară ai cărei copii „nu mor” (Prin „copii se pot 
înțelege aici dorințele noastre cele mai bune şi aspirațiile 
cele mai elevate, precum şi dorința maestrului Deunov de 
a vedea că pruncii viitoarei mame nu pierd niciodată 
flacăra vie a duhului lor şi că vor trăi spiritual (n.ed.)). În 
consecință, toate ființele trebuie să devină fecioare 
complet pure dacă doresc să nu moară niciodată, ca şi 
toate lucrurile cărora le-au dat viaţă. Acesta este sensul 
şi semnificaţia intrinsecă a vieţii. Dacă înţelegeţi această 
filosofie, viața voastră va deveni plăcută. 

Prima mare poruncă este să-L iubim pe Dumnezeu 
din toată inima, cu toată mintea şi voinţa noastră. A 
doua poruncă este să ne iubim aproapele, să lucrăm să 
ne înălțăm sufletul şi să-l înălțăm şi pe al celorlalți. 

Lucraţi, deci, pentru înălțarea femeii şi deveniți 
astfel constructorii unui viitor luminos pentru întreaga 
omenire. 


CARTEA A II-A - O NOUĂ CONCEPŢIE DESPRE FEMEI 
SI DESPRE NAŞTERE 


1. Venirea din cosmos 

Când vorbesc despre conştiinţa omului, înţeleg 
centrul originar de unde a provenit fiinta omenească, 
acolo unde era liberă. Odată coborâtă în lumea 
materială, şi-a pierdut toate cunoştinţele şi a devenit 
sclava mediului înconjurător. Unii dintre voi aţi uitat de 
unde aţi venit, nu vă amintiţi. Eraţi în pântecele mamei, 
dar nu vă amintiţi nimic. Şi, înainte de a intra acolo, 
trăiaţi în altă parte, dar nici despre asta nu vă mai 
amintiţi nimic. Totuşi, un jet de lumină îndreptat asupra 
conştiinţei voastre ar putea să vă ajute să vă amintiţi 
drumul parcurs. Vă voi da o metodă pentru a lămuri cât 
de cât această idee. Ocultiştii afirmă că, atunci când ° 
fiinţă (o conştiinţă sau un anumit centru al lumii 
invizibile) doreşte să coboare pe Pământ (căci unele fiinţe 
au ° nevoie irezistibilă de a cobori din nou pe Pământ ca 
să lucreze acolo), două ființe sublime iau acest suflet, 
vorbim din punct de vedere omenesc, ca să-l ducă în 
jurul Pământului şi să facă trei tururi. Pământul are 
douăsprezece porţi de acces. Trebuie găsite aceste porţi 
în momentul în care sunt deschise. Îngeri aşteaptă la 
aceste porţi. Ei vor căuta tatăl şi mama şi din corpurile 
lor vor lua materia indispensabilă, apoi îi vor ruga să 
accepte să crească acel suflet. După aceea, vor adresa 
binecuvântările lor de Sus. 

În acel spaţiu prin care trec sufletele, există un mare 
strat sferic, care e solid. Acest strat conţine 
douăsprezece porţi. Când sufletul trebuie să coboare pe 
Pământ, duhurile care îl însoțesc fac trei tururi în jurul 
Pământului înainte de a trece prin una dintre aceste 


douăsprezece porţi. Fiecare poartă duce spre un drum 
pe care va apuca sufletul omenesc coborând pe Pământ. 
Aşadar, este foarte important pentru fiecare suflet 
omenesc pe ce poartă va intra. Dacă, din neatenţie, trece 
prin poarta regnului animal, incarnarea sa va fi în forma 
unui animal oarecare. De aceea, când coboară pe 
Pământ şi când urcă la cer, orice suflet omenesc trebuie 
să citească foarte atent inscripția de pe poartă. Dacă va 
porni într-o direcţie greşită, va trebui să plătească toată 
viața această greşeală. 

E imposibil să vii pe Pământ şi să nu iubeşti pe 
nimeni. 

Orice ființă omenească a venit pe Pământ sub un alt 
nume. Nu mai poartă numele real care corespundea 
esenței sale originare. 

Legile lumii divine nu-i permit deloc femeii să se 
căsătorească cu un bărbat pe care nu-l iubeşte. Legile 
lumii divine nu permit nici ca bărbatul să se 
căsătorească cu o femeie pe care n-o iubeşte. Aceste legi 
nu-i permit mamei să nască un copil pe care nu l-ar iubi 
înaintea conceperii. Ele nu-i permit nici copilului să vină 
pe lume dacă nu şi-a iubit mama înainte de a veni pe 
Pământ. Sunt lucruri pe care ar trebui să le aveţi 
întotdeauna în minte. 

Până în prezent, niciun tată n-a putut să-şi 
corecteze fiul şi nicio mamă n-a putut să-şi corecteze 
fiica. În termeni ştiinţifici, singura modalitate de a 
orienta copilul pe drumul cel drept este de a începe să-l 
educați înainte de a veni pe lume. Cu cel puţin zece ani 
înaintea venirii sale Pe Pământ, trebuie să fi avut 
contacte cu părinţii. Vă va fi adresat cel puţin o 
scrisoare şi va fi avut câteva discuţii cu voi. Trebuie să-i 
fi povestit cum e viața pe Pământ. Sufletele vin pe 


Pământ ca să fie adoptate aici. Un bărbat adoptă fiul 
altei persoane pretinzând că este tatăl lui şi mama îşi 
imaginează că a creat o fiinţă. 

Toate sufletele, chiar la nivelul cel mai ridicat al 
evoluţiei lor, au nevoie, din când în când, să coboare în 
lumea materială, ca să ia de acolo substanţele şi puterile 
pe care nu vor putea niciodată să le obţină din alte lumi. 
Lucrul este valabil atât pentru Pământ, cât şi pentru 
toate celelalte lumi materiale, acele lumi fiind guvernate 
de aceeaşi lege. În consecinţă, toate fiinţele, mai mult 
sau mai puţin evoluate, trebuie să se nască în lumi 
materiale. Unele îşi amintesc de regiunea de unde au 
venit, altele nu bănuiesc nimic. Pe Pământ, oamenii 
obişnuiţi nu-şi amintesc deloc existenţele lor anterioare. 
Câte unul pretinde că a înţeles ceva din trecutul care i s- 
a dezvăluit. Posibil, dar e puţin. Pe Pământ trebuie să 
avem neapărat darul interior al conştiinţei care va face 
să ne amintim în detaliu drumul pe care va trebui să 
apucăm la întoarcere. Este singura modalitate de a 
înțelege trama interioară a vieţii şi a trage propriile 
învățăminte. 

La coborârea pe Pământ, sufletul omului stabileşte 
un contact cu Duhul Sfânt; în acest fel stabileşte mama 
un contact cu copilul ei. Pentru copil, mama reprezintă 
Duhul Sfânt. 

Dacă presupuneţi că întreaga viaţă se exprimă doar 
prin şi în corpul fizic, greşiți. 

Primul sfert, primii 7 ani din viaţă: dezvoltarea 
corpului fizic. 

Al doilea sfert, de la 7 la 14 ani: dezvoltarea corpului 
astral. 

Al treilea sfert, de la 14 la 21 de ani: dezvoltarea 
creierului. 


Al patrulea sfert, de la 21 la 28 de ani: dezvoltarea 
corpului cauzal. 

Apoi, acelaşi proces se repetă şi energiile din ființa 
omenească se transformă la fiecare 7 ani. Aceşti 7 ani 
au şi subdiviziuni. 

Întâi, copilul creşte fizic, apoi creşterea fizică se 
reduce pe măsură ce se manifestă emoţiile, mai târziu 
apărând gândurile. 

De la naştere până la 7 ani, fiinţa omenească se 
găseşte în lumea fizică, este perioada de evoluție a 
forţelor sale fizice, corpul. Ea învaţă să meargă Şi-şi 
dezvoltă voinţa. În această perioadă, copilul este foarte 
activ.  Observaţi turbulenţa şi vioiciunea activităţii 
copilului ca să înţelegeţi mai bine. De la ? la 14 ani, 
copilul se găseşte în lumea spirituală, 1?1 dezvoltă 
inima şi sentimentele. Devine foarte Supărăcios. Țineţi 
cont de această sensibilitate şi folosiţi-o la educarea lui. 
De la 14 la 21 de ani, copilul se află în lumea mentală şi 
intelectuală, adică îşi dezvoltă înainte de orice 
inteligența şi dă viaţă propriilor idei; atunci gândurile 
logice capătă amploare. 

La vârsta de 14 ani, fetele trec prin anumite crize, 
stări morbide care le fac să sufere, aşa cum fiecare trece 
din 7 în 7 ani: 7 ani, 14 ani, 21 de ani, 28 de ani, 35 de 
ani etc. La aceste tranziţii, fiecare om trece printr-o stare 
morbidă care îl face să sufere, dar această suferinţă este 
urmată de o anumită iluminare a conştiinţei. 

Aveţi oare cea mai mică amintire despre perioada în 
care aţi existat în regnul mineral? Toate mineralele 
conțin numele unor fiinţe sublime, heruvimi şi serafimi. 
Aţi păstrat vreo amintire cât de mică despre perioada în 
care aţi existat în regnul vegetal? Plantele conţin 
povestea vieţii îngerilor. Aveţi cea mai mică amintire 


despre perioada în care aţi existat în regnul animal? 
Animalele conţin povestea vieţii arhanghelilor. Aceasta 
este ceea ce se numeşte evoluţie. În epoca actuală, 
începută în urmă cu 18 milioane de ani, milioane de 
fiinţe au scris povestea Vieţii Divine. O foaie divină se 
realizează într-un milion de ani. Înseamnă că această 
carte conţine 18 foi. Ea ascunde un lucru sublim: viața 
îngerilor, a arhanghelilor, a heruvimilor şi a serafimilor. 
Sufletul este o carte sfântă imensă care conţine istoria 
existenţei sale. Orice mamă care dă viață copilului ei din 
iubire va deschide Cartea Vieţii Divine ca să citească ce 
este scris şi va cunoaşte astfel originea şi trecutul 
copilului ei. Şi, privindu-l, îi va spune: „îngeraşul meu!”. 
Da, dar nu-i cunoaşte originea. În viitor, când tinerii vor 
da viaţă unor suflete vechi, vor deschide şi vor citi 
pentru prima oară această Carte Divină. 

Fiinţa omenească coboară de mai multe ori pe 
Pământ. De câte ori? De câte ori vrea, depinde numai de 
ea. Fiinţa omenească obişnuită se reincarnează la fiecare 
45 de ani, dacă vine pe Pământ ca să înveţe. Nişte Fiinţe 
sublime vor decide în ce familie va trebui să vină pe 
lume. Ea nu are liber-arbitru pentru această alegere. 
Dar, când sufletul coboară Pe Pământ conştient pe 
deplin, cu un singur obiectiv, să ajute omenirea, are 
liber-arbitru să se nască acolo unde doreşte. Cu cât 
fiinţa omenească este mai avansată în evoluţie, cu atât 
este mai mare Liberul ei arbitru la coborârea pe Pământ. 
Sufletele de geniu şi sfinţii vin rareori la începutul 
perioadelor în care omenirea începe o nouă epocă a 
existenţei. Marii Maeştri coboară pe Pământ la fiecare 
două mii de ani. Ei aduc o mutație considerabilă şi 
esenţială în viaţa oamenilor. 


Materia produce viață, deci nu e moartă, căci ceea 
ce este mort nu poate în niciun caz să creeze ceva viu. 
Lumina nu poate fi creată decât de altă lumină. O femeie 
naşte un copil şi se spune că ea l-a creat. Dar embrionul 
acelui copil a existat milioane de ani înainte ca acea 
mamă să-l nască. 

Încă nu suntem capabili să înţelegem care trebuie 
să fie atitudinea unei mame față de fiica ei, nici care 
trebuie să fie atitudinea unui tată față de fiul lui. Să ştiţi 
întâi că tatăl vostru pe Pământ nu este tatăl vostru real. 
Dacă acceptăm teoria reincarnării, vom şti că fiecare 
dintre noi a avut cel puţin douăzeci de taţi, unul nou la 
fiecare incarnare. Acum vă întreb: „Cine e tatăl vostru”?”. 
Nu e unul, nu sunt doi, nici trei, ci un număr mare de 
taţi. Totuşi, în lume, tatăl este unic. Toate sufletele au 
ieşit din Dumnezeu, El este Tatăl nostru adevărat. Toţi 
cei care s-au incarnat în materie ca să formeze corpuri 
sunt ajutoarele şi asistenții lui Dumnezeu şi joacă rolul 
de taţi. 


2. Mama, tatăl, fiul 

După ce a creat primul om, Dumnezeu l-a aşezat în 
grădina raiului, ca să trăiască împreună cu plantele şi 
cu animalele, precum Stăpânul lor, spre a observa şi a 
educa. Creatorul a ascuns femeia înăuntrul lui Adam ca 
să prevină o eventuală stricăciune în cazul în care ar ieşi 
afară din el. Dar Adam era foarte nemulțumit şi a dorit 
să aibă o parteneră, după exemplul animalelor, care au 
femelele lor. Dumnezeu i-a îndeplinit dorința. A scos 
femeia din corpul lui Adam şi i-a dat numele Eva. Ea era 
frumoasă. Văzând-o pentru prima oară, măgarul a tras 
un răget de uimire şi extaz. Eva era foarte frumoasă. 
Prin strigătul lui, măgarul voia să-şi avertizeze stăpânul 


să fie atent şi să aibă grijă ca Eva să nu-l împingă la 
vreo crimă. În acelaşi timp, măgarul a văzut un defect la 
Eva. Din acel moment, Eva a început să-l urască pe 
măgar şi l-a îndemnat deseori pe Adam să-i mângâie 
spinarea cu băţul. De aceea rage măgarul şi în zilele 
noastre. El vrea în acest fel sa ne facă să înțelegem că 
cel care va spune adevărul va primi întotdeauna lovituri 
de băț. 

Astăzi, filosofii şi înţelepţii trebuie să-şi corecteze 
atitudinea față de femeie. Cei mai mulţi filosofi, savanţi 
şi poeţi consideră şi afirmă că la femeie creierul 
cântăreşte mai puţin decât la bărbat, că emoţiile femeii 
nu sunt constante, că e mai puţin inteligentă decât 
bărbatul etc. Caraghios, nu-i aşa? Femeia dă viață 
copiilor şi astfel menţine şi face să supravieţuiască 
omenirea, dar, în ciuda acestei realităţi, este considerată 
întotdeauna o ființă inferioară şi mai puţin inteligentă 
decât bărbatul. Dacă vreţi ca ideea voastră despre femeie 
să nu fie falsă, ar trebui să consideraţi femeia nu o 
persoană sau o ființă aparte, ci mai degrabă o esenţă şi 
o unitate complexă. În natură, femeia este foarte 
puternică, ea posedă ceva sublim. Dacă retrageţi 
principiul feminin din viaţă, va surveni imediat moartea. 
Elementul feminin sau principiul feminin poartă şi 
creează viaţă. Acest element a intrat în existență la 
începutul timpurilor şi a pătruns toate fiinţele vii, de la 
cele mai mici până la fiinţa omenească. Ştiind acestea, 
nu detaşaţi femeia de viață sau nu îndepărtați iubirea 
din existenţă. Femeia este simbolul iubirii. În zilele 
noastre, oamenii au o idee falsă despre femeie. Întreaga 
viață a oamenilor fiind falsă, imaginea femeii ni se pare 
şi ea falsă. Imaginea femeii de azi este complet diferită 
de cea originară. 


Noţiunea de femeie trebuie să însemne pentru noi 
toţi „o fiinţă care e capabilă să facă să se nască forţa cea 
mai mare, o ființă care poate să manifeste cea mai mare 
inteligenţă”. După toate acestea, vom auzi întotdeauna 
pe câte cineva mărturisind că nu vrea să fie femeie! 
Când zic „femeie”, vreau să spun iubirea nemanifestată 
care are vârsta unui copil şi este, deci, pe cale de a se 
dezvolta şi de a evolua. Când zic „bărbat”, vreau să spun 
iubirea manifestată care a ajuns în stadiul de virilitate. 
Cu alte cuvinte, femeia este copilăria iubirii, în timp ce 
bărbatul este înţelepciunea iubirii. Orice copil poartă în 
el calităţi şi talente care vor da rezultate bune în viitor. 
Mama şi tatăl sunt în realitate conductori sau canale 
pentru toate capacităţile latente pe care copilul le 
ascunde în forul său interior. În natură, mama şi tatăl 
nu sunt Mama şi Tatăl care creează fiinţele omeneşti, ei 
doar dau viață, dar Dumnezeu creează, in calitate de 
Creator, toate lucrurile şi orice viață. 

Părinţii nu-şi creează copiii şi nici nu-i posedă, e* 
sunt doar conductori sau canale care servesc unui suflet 
să vină pe lume. Ei îi eliberează drumul ca să vină pe 
Pământ. 

Ce este viața? Nu este nimic altceva decât prima 
fecioară născută în sânul lui Dumnezeu. Cel care 
înțelege în mod corect viaţa este o fecioară născută în 
sânul lui Dumnezeu. Toţi cei care n-au o idee reală şi 
exactă despre viață sunt bărbaţi şi femei. Un individ 
spune că este corect ca el să se căsătorească şi să aibă 
soţie. O individă spune că pentru ea e mai bine să se 
căsătorească şi să aibă soţ. Acestea sunt opinii şi puncte 
de vedere înguste. În realitate, trebuie să ne căsătorim şi 
să avem un partener ca să împărțim cu el toate bucuriile 
şi toate necazurile vieţii. În rezumat, gândiţi-vă la viață 


ca la o fecioară pură, care s-a născut în sânul lui 
Dumnezeu. Bărbatul exprimă iubirea acestei fecioare 
care va rămâne fecioară şi după căsătorie. Dacă, după 
căsătorie, tânăra nu rămâne fecioară înseamnă că n-a 
înțeles deloc nici sensul vieţii, nici sensul căsătoriei. 
Mama este de o natură diferită, ea se află în slujba 
naturii şi va rămâne întotdeauna fecioară. Noţiunea de 
femeie presupune să fii concubină pentru bărbat. Atâta 
timp cât tinerii şi tinerele au convingerea că devin 
bărbat şi femeie după căsătorie, se găsesc pe un drum 
greşit. Nu este o căsătorie adevărată, nu este o nuntă. 
Prima căsătorie se face în rai. Când a văzut-o pe Eva, 
Adam a exclamat: „E os din oasele mele şi carne din 
carnea mea!”. Rostind aceste cuvinte, Adam a făcut 
prima greşeală, considerând-o pe Eva nu o creatură a lui 
Dumnezeu venita la el ca să-i fie parteneră, ci 
proprietatea lui. Or, ce înseamnă numele Eva? O 
singură semnificaţie are: fiica lui Yahve, fiica lui 
Dumnezeu. În zilele noastre, toată lumea spune că Eva 
provine din coasta lui Adam. E o concepţie puerilă. 
Dumnezeu ar fi extras două coaste din corpul lui Adam 
care ar fi servit la crearea femeii. Asta nu înseamnă în 
mod real că Eva a ieşit din coastele lui Adam. 

Pentru a crea ființa omenească, Dumnezeu a trebuit 
să aştepte mii de ani înainte de a găsi lutul de modelat. 
Se spune că omul este făcut dintr-un lut specific, 
pământ roşu. Al doilea om a fost modelat dintr-un astfel 
de lut căruia Dumnezeu i-a dăruit suflarea vieţii. Dar, 
mai târziu, a văzut că acel lut roşu avea unele defecte şi 
nu era foarte curat. Atunci, a luat lut alb. Din coastele 
bărbatului a modelat femeia. În consecință, bărbatul 
este modelat din lut roşu şi acesta este motivul pentru 
care se înfurie deseori, în timp ce femeia este modelată 


din argilă albă şi acesta este motivul spaimelor sale. 
Roşul este culoarea vieţii, în vreme ce albul este 
culoarea purității. Femeia a înţeles greşit toate acestea şi 
nici bărbatul n-a priceput acest adevăr, aceasta fiind 
cauza neînțelegerilor lor şi a rezultatelor proaste. Mama 
trebuie să le transmită copiilor puritatea inteligenţei, în 
timp ce tatăl trebuie să le transmită elanul sublim al 
vieţii, şi în acest mod copilul să aprecieze marile 
binefaceri şi fericirea existenţei. 

Vreţi să aveţi o viață de familie şi să deveniți taţi. 
Pentru aceasta, mergeţi la Dumnezeu, care vă va da o 
parte. Când un tată vine în faţa lui Dumnezeu, El îi dă 
partea lui, adică o suferință de femeie. Şi mama vine în 
faţa lui Dumnezeu ca să-şi primească partea: o suferință 
de bărbat. Aşadar, tatăl aduce în familie ceea ce este 
legat de femeie, în timp ce mama aduce ce este legat de 
bărbat. Tatăl a adus iubirea, partea pe care a primit-o de 
la Dumnezeu, dar, ca să se manifeste, această iubire are 
nevoie de un veşmânt: atunci apare viaţa. Când vine în 
faţa lui Dumnezeu, mama va aduce pe Pământ 
înțelepciunea şi cunoaşterea. În consecință, femeile nu 
sunt deţinătoarele iubirii. Ele cresc iubirea şi aduc 
înțelepciunea. Bărbaţii nu sunt deţinătorii înţelepciunii, 
ei aduc doar iubirea pe Pământ. 

Prima poruncă pentru voi este să-L iubiţi pe Domnul 
Dumnezeu. El este Tatăl. A doua poruncă pentru voi 
este să vă iubiţi aproapele. Aceasta este Mama. Trebuie 
s-o ajutați pe Mamă, căci voi sunteţi Fiul. Tatăl, Mama 
şi Fiul sunt o unitate. Unitatea este familia. Deseori, ne 
căutăm aproapele în exterior, o mamă şi un tată. Dar 
amândoi se găsesc în voi înşivă şi sunt unici. Nu-i veţi 
găsi decât căutându-i în voi. 


După ce a venit pe lume, copilul îşi cunoaşte întâi 
mama şi apoi tatăl. Dacă copilul nu este alăptat de 
mama lui şi n-a auzit des vocea tatălui, va fi lipsit de 
condiţiile necesare cele mai favorabile pentru viaţa lui. 
Mama îi transmite blândeţea inimii, în timp ce tatăl îi 
transmite lumina inteligenţei şi forța voinţei. Fără 
mamă, copilul va fi dur ca o piatră; fără tată, se va găsi 
în situația unei frunze duse de vânt în orice direcţie. 
Trăind cu tatăl, copilul va fi o frunză bine ataşată şi va 
sta la locul lui ca să beneficieze de toate binefacerile 
existenţei. Blândeţea şi compasiunea inimii vin de la 
mamă, în timp ce cunoaşterea şi lumina minţii vin de la 
tată. Folosesc cuvintele „tată” şi „mamă” în sensul lor cel 
mai larg. 

Mama şi tatăl unei fiinţe omeneşti rămân 
întotdeauna (în virtutea rolului pe care îl joacă în viaţa 
ei) o prezenţă constantă în adâncul sufletului său ŞI nu 
pot să-l părăsească niciodată ca să meargă în Lumea de 
Dincolo. 

Nicio ființă omenească nu vine pe lume întâmplător. 
Se presupune că primul om a fost creat în ziua primului 
echinocțiu, când împrejurările au fost favorabile şi 
armonioase. lată de ce toți pictorii, toți muzicienii, toţi 
scriitorii şi poeţii, toți marii savanți trebuie să ia parte la 
crearea unei ființe omeneşti. Lumea are nevoie de fiinţe 
omeneşti noi, care ar putea educa şi înălța, şi toate 
acestea depind doar de femeie. Ea este factorul intern, 
ea trebuie să utilizeze cu bună-ştiinţă şi corect toate 
condiţiile favorabile din exterior. Din acest punct de 
vedere, trebuie să considerăm fiecare femeie ca pe o 
mamă, fiecare soră şi fiecare tânără ca pe nişte flori 
delicate, care răspândesc un parfum foarte plăcut şi pe 
care trebuie să le ferim de arşiţă şi de ger. Dacă femeia 


vrea să se înalțe, va trebui înainte de orice să-L iubească 
pe Dumnezeu, Creatorul ei. Dacă va învăţa să-L 
iubească pe Dumnezeu, va contribui la înălțarea întregii 
omeniri. Numai femeia este capabilă să dea naştere 
noului Adam şi noii Eve. 

În ce moment din viaţă ne putem numi „tată” sau 
„mamă”? Tatăl trebuie să treacă prin etapa renunţării la 
propriul egoism. O persoană vrea să trăiască doar 
pentru ea şi să nu se ocupe de ceilalţi. Ca să devină 
tată, un bărbat trebuie să dea viață unui băiat şi unei 
fete. Dacă nu poate să dea viață nici unui băiat, nici 
unei fete, nu va fi niciodată tată. Femeia care nu e 
capabilă să aducă pe lume un băiat şi o fată nu devine 
niciodată mamă. Întâi, ea va procrea un băiat în lumea 
divină, acolo îl va găsi. Apoi, îl va naşte în lumea 
angelică, printre îngeri, şi îl va aduce în sfârşit pe lume 
pe Pământ, printre oameni. Cea mai mare comoară pe 
care o poate poseda un om este iubirea fiului sau a fiicei 
sale. Cea mai mare comoară pe care pot s-o aibă copiii 
este iubirea părinţilor. 

Copiii devin legitimi graţie iubirii mamei şi tatălui 
lor. Orice copil care nu este conceput din iubire este 
ilegitim. În lipsa iubirii, totul e în afara legii. 

Între iubire şi compasiune există o legătură strânsă. 
Dacă iubirea nu se manifestă între tată şi mamă, copilul 
nu se va putea naşte. Îndată ce bebeluşul se naşte, 
Compasiunea coboară de Sus ca să aibă grijă de el. 
Dacă Compasiunea nu-l ia în scutecele ei, acesta va 
muri. 

În mintea voastră poate să apară un gând care nu e 
conform cu natura voastră, în inimă poate sa vi se 
ivească o dorinţă care nu e conformă cu natura voastră, 
în voința voastră poate să-şi facă apariţia o atitudine 


care nu e conformă cu natura voastră. Astfel, acel gând, 
acea dorință şi acea atitudine se vor afla la originea unei 
contradicții care se va manifesta fie în prima generație, 
fie în a doua sau a treia; ea se poate manifesta chiar şi 
în a douăzeci şi cincea generaţie. Orice contradicţie 
trebuie să fie neutralizată în cea de-a patra generaţie. 
Natura nu lasă contradicţiile foarte mult timp. Ea le 
suportă maximum de la cea de-a patra până la cea de-a 
noua generaţie, nu mai mult. Orice contradicţie 
manifestată va dispărea după cea de-a noua generaţie. 

Toţi oamenii de geniu au primit din exterior un 
impuls care i-a ajutat să-şi dezvolte calităţile şi talentele. 
Primele impulsuri, mari sau mici, vin de la mamă şi de 
la tată, urmează profesorul, pe locul al treilea situându- 
se comunitatea. Aceştia sunt J întotdeauna factori 
determinanti. Tatăl trebuie să introducă o anumită 
energie în ființa omenească, în timp ce mama trebuie să 
dea o direcţie şi un sens energiilor interioare. Numai voi 
vă veţi recunoaşte mama şi tatăl. Mama voastră este cea 
care vă ajută să vă dezvoltați calităţile şi talentele ca să 
fiți mulţumiţi. Tatăl vostru este cel care poate să vă 
entuziasmeze şi să vă facă să evoluaţi spre înalt. Cine vă 
pune piedici şi obstacole în cale nu este nici tatăl, nici 
mama voastră. Astfel înţeleg noţiunea de mamă şi cea de 
tată. 

Femeile sunt mai inteligente decât bărbaţii deoarece 
sufletele lor sunt mai în vârstă. De aceea le-a încredinţat 
providența educaţia şi înălțarea spirituală a copiilor. 
Bărbaţii au suflete mai tinere, care nu pot să 
îndeplinească această sarcină. 

Milioane de ființe omeneşti au văzut lumina zilei şi 
au murit, dar lumea nu s-a corectat încă, în prezent, 
mama şi tatăl joacă un rol esenţial în familie. În viitor, 


numai mama va avea acest rol, în timp ce tatăl va fi 
departe de familie. Cu alte cuvinte, mama lucrează din 
exterior, tatăl lucrează din interior şi copilul va fi între ei 
doi. Astăzi, mama este în exterior, tatăl este în exterior şi 
copilul este şi el în exterior; de aceea viața nu este în 
armonie. 

Dacă mama şi tatăl nu-i introduc în suflet ideea 
sfântă de Dumnezeu, copilul nu va putea să-şi 
îndeplinească aşa cum se cuvine predestinarea. Copiii 
trebuie să aibă în suflet imaginea sfântă a mamei şi a 
tatălui lor ca mesageri ai lui Dumnezeu. 

Orice am face, nu putem să ne debarasăm nici de 
mamă, nici de tată. Amândoi există în forul interior al 
oricărui om. Mama simbolizează iubirea, în timp ce tatăl 
simbolizează înţelepciunea. 

Tatăl şi mama îndeplinesc rolul inteligenţei şi al 
inimii. Mama este strâns legată de copilul ei. Din acest 
motiv i se adresează numai ei, pe ea o cheamă întâi şi ea 
este singura persoană care îl poate ajuta. Altfel, va 
trebui să se adreseze celorlalți, va avea deci o ariergardă 
mai profundă. Ideea divină - depăşindu-şi limitele - se 
realizează prin mamă, prin tată, prin frate, prin soră. În 
fine, această idee se realizează prin Dumnezeu, cauza 
primară a tuturor lucrurilor. Acum, găsiţi că această 
ordine variază puţin, şi asta din cauză că bebeluşul este 
ori fată, ori băiat. Fetele şi băieţii plâng, dar în mod 
diferit. Lacrimile şi tipetele bebeluşilor sau ale copilaşilor 
sunt manifestări cât se poate de naturale, căci raţiunea 
lipseşte de aici. Bebeluşul se va bizui pe cel care este 
tandru şi apoi pe cel care este puternic. Va merge întâi 
spre ce-i este util, apoi spre ce-i este stabil. Mama 
reprezintă elementul stabil şi persoana care dăruieşte, în 
timp ce tatăl reprezintă persoana care aduce şi 


furnizează. În mod subtil, fratele şi sora sunt 
posibilităţile. Ei simbolizează realităţile divine eventuale, 
în timp ce tatăl şi mama personifică realizarea divină a 
oricărui lucru. 

Iubirea mamei este magnetică, iubirea tatălui este 
electrică. Tandreţea provine din magnetism, în timp ce 
forţa tatălui provine din electricitate. Mângâierea şi 
sărutarea mamei sunt tandre şi magnetice, alte tatălui 
sunt puternice şi electrice, ale fratelui sunt nobile, ale 
surorii sunt pure. Aşadar, ideile şi noţiunile de tată, 
mamă, frate şi soră participă la procesele naturii. O 
femeie zice: „Nu vreau să fiu mamă”. Aceasta înseamnă 
că nu înţelege ideea. Ideea de mamă implică nevoia de a 
fi tandră, căci mama este numai tandrete. Un bărbat 
spune: „Nu vreau să fiu tată”. Dar fiecare trebuie să fie 
puternic ca să se manifeste. Atunci, un băiat (care va fi 
fratele) va spune că trebuie să-şi sporească forţa. 
Aceasta are nevoie de spaţiu şi de întindere, spaţiu ca să 
se manifeste. De aceea tatăl se manifestă prin fiu, căci 
forţa este o posibilitate de a se întinde. Fratele este viaţa 
manifestată. Fiul creşte şi tatăl sacrifică totul pentru el. 
Fiica (sora) personifică posibilitățile mamei. Adică mama 
se realizează prin fiică. Fratele şi sora nu sunt decât 
posibilităţi. În plan fizic, tatăl şi mama sunt expresia 
creaţiei, în timp ce fratele şi sora sunt viaţa manifestată. 

Dacă vrem să înţelegem viaţa, trebuie să începem cu 
familia. Mama şi tatăl stabilesc regulile vieţii de familie 
în casă. 

Prin cuvintele „familie” şi „casă” înţeleg întotdeauna 
ideile legate de ele. Lucrul cel mai elevat şi mai bogat de 
pe Pământ este „familia şi casa”, în consecinţă, familia şi 
casa - ce este mai elevat, aşadar - trebuie să fie 
construite în viață din materia cea mai raţională. 


Temelia acestei familii-case este formată din mamă şi 
tată, pereţii sunt copiii, acoperişul, ţiglele şi toate 
celelalte elemente sunt prietenii care îi înţeleg şi îi ajută. 
La construirea familiei şi a casei trebuie să credem, 
înainte de orice, în ce este raţional în lume. 

Copilul este principiul contrar al tatălui şi al mamei. 
El reflectă tot ce se ascunde în sufletul mamei şi în 
sufletul tatălui. Într-o anumită măsură, copilul este 
imaginea reflectată şi a unuia, şi a celuilalt. 

Copiii sunt deținătorii Adevărului. Nu uitaţi 
niciodată că, dacă vreţi să înţelegeţi un adevăr, copiii 
voştri vi-l vor spune, dacă vreţi să învăţaţi smerenia, 
copiii voştri vă vor spune ce este cu adevărat smerenia. 

Tatăl şi mama nu creează nici fiii, nici fiicele, în 
realitate, amândoi sunt doar intermediari pentru 
naşterea copiilor. În funcţie de gradul lor de evoluţie, fiul 
şi fiica îşi vor alege părinții. 

În viaţa şi în casa voastră, îl veţi aşeza pe tată acolo 
unde se află Soarele şi pe mamă, acolo unde se află 
Luna, în timp ce voi, copiii, veţi ocupa locul Pământului. 
În consecinţă, starea oricărui copil depinde de relaţiile şi 
atitudinile Soarelui şi Lunii faţă de el. Dacă tatăl nu este 
în relaţii bune cu copilul, mama nu va putea să facă 
nimic. Dispoziţiile copilului faţă de tatăl lui trebuie să fie 
raţionale, fată de mamă, trebuie să fie legate de iubire. 
Fiul va avea cel mai bun loc în familie dacă le rezervă 
părinţilor un loc de prim ordin, iar lui îşi dă un loc de al 
doilea ordin. Vrând să ocupe un loc de prim ordin, va da 
greş întotdeauna. 

Insist ca femeile învăţăturii Noi să fie perfecte. 
Doresc ca fiecare femeie să fie ordonată, curată şi 
îngrijită, curajoasă şi hotărâtă în manifestarea virtuţilor 
sale. Vreau ca femeia să fie inteligentă, ca mintea ei să 


fie trează şi promptă, să înţeleagă bine toate lucrurile şi 
să nu ezite deloc în faţa unei situaţii dificile. Doresc ca 
toate femeile din cultura nouă sa aibă trăsături prin care 
să se distingă de celelalte, atât prin înfăţişare şi supleţe 
a corpului, cât şi prin vioiciunea minţii. În viaţă, doresc 
ca toată lumea să zică: „lată o femeie nobilă, care are o 
inimă generoasă şi perifectă!”. Atunci bărbaţii de lângă 
ea, care ar fi înclinați să bea alcool sau să comită crime, 
vor putea să fie influenţaţi de această femeie şi vor zice: 
„Nu vreau să mai trăiesc în acest fel!”. Tuturor femeilor 
din cultura nouă le doresc ca fiecare dintre ele să 
privească bărbatul cu ochi curaţi şi scrutători şi să-i 
poată spune în mod sever şi categoric: „Calea pe care 
mergi nu e bună! N-o încuviinţez! Vino cu mine pe calea 
iubirii!” Femeia din cultura nouă trebuie să-şi educe 
copilul chiar înainte de naştere. Trebuie să-l inspire 
astfel: „Fiul meu, venind pe lume, vei vedea chipul lui 
Dumnezeu în mama ta, în sora ta şi în soţia ta. Vei avea 
un mare respect pentru ele şi nu vei admite în mintea ta 
niciun gând negativ, nicio emoție negativă, nicio intenţie 
negativă faţă de ele”. 

Dacă rostiți numele mamei voastre fără iubire, 
cuvântul „mamă” îşi va pierde pe loc sensul şi 
conţinutul, ceea ce va face să se nască dizarmonie în 
ideile şi sentimentele voastre. 

Cele mai importante sunt orientarea şi aplicarea 
acestor forțe spre un scop. Mama se gândeşte la copilul 
ei, savantul se gândeşte la cartea lui, poetul se gândeşte 
la versurile lui, pictorul se gândeşte la tablourile lui. 
Diferenţa constă doar în modul concret al manifestării 
Duhului Sfânt. 


3. Ramurile iubirii 


Iubirea maternă simbolizează rădăcinile vieții; 
iubirea fratelui şi a surorii simbolizează ramurile. 

Iubirea divină simbolizează fructele Copacului Vieţii. 
Acestea sunt determinate de rădăcinile iubirii şi de 
ramurile iubirii fraţilor şi surorilor. Dar, în viitor, tocmai 
cu fructele Copacului Vieţii se vor hrăni fiinţele omeneşti 
ca să dobândească nemurirea. Aceste fructe le vor aduce 
viaţa nouă. Oriunde v-aţi duce pe globul pământesc, veţi 
vedea şi veţi întâlni peste tot reprezentanţi ai acestei 
vieți noi. Aceste persoane se disting prin lumina blândă 
şi plăcută care le străluceşte în ochi. Numim acei 
bărbaţi noi şi acele femei noi „fraţii şi surorile omenirii”, 
cei care poartă în ei principiul divin. În ce constă noua 
religie? Articolul unu al acestei religii noi stipulează: 
„Ştiu şi cred că iubirea mamei mele şi iubirea tatălui 
meu sunt rădăcinile copacului vieţii sublime, viața 
iubirii”. Articolul doi: „Ştiu şi cred că iubirea surorii mele 
şi iubirea fratelui meu sunt ramurile copacului vieţii 
sublime, viaţa iubirii”. Articolul trei: „Ştiu şi cred că 
iubirea divină este fructul copacului vieţii sublime. Tot 
ce iese din mintea şi inima mea se transformă în fructele 
iubirii. Cel care va mânca din ele va dobândi viață 
veşnică”. 

Mama vrea să dea viață unui bebeluş pentru ca 
viața ei să aibă sens. Aceasta înseamnă că-i lipseşte 
ceva acestei mame şi din acest motiv vrea să aibă un 
copil. Pun o întrebare: „Va veni oare o zi în care mama 
va renunța la a avea copii?” Răspunsul e negativ 
deocamdată şi va fi acelaşi o lungă perioadă viitoare; de 
aceea, afirmăm că în lume există un singur Dumnezeu 
şi toate divinităţile provin din El. În lume, există o 
singură Mamă şi toate mamele provin din Ea. 


Mama care e pe cale să nască poate să zică: „Sper că 
acest copil va avea grijă de mine când voi fi bătrână”. Nu 
toate mamele sunt de această părere; totuşi, li se 
întâmplă să aibă şi ele această tentaţie şi să cedeze 
aşteptând sau sperând un ajutor oarecare de la copiii 
lor. Puţine sunt persoanele care au o idee sfântă care să 
fie mobilul şi scopul lor în viaţă. Lumea are nevoie acum 
de un singur lucru: bărbaţi noi şi femei noi cu concepții 
noi. Omenirea are nevoie de mame noi şi de taţi noi, care 
să fie gata să se sacrifice din iubire. Dacă părinţii şi 
copiii continuă să trăiască după vechiul mod de viaţă, 
cu toţii vor avea doar decepții. 

Când rostesc cuvântul „inimă”, unii se gândesc la 
femeie, alții înţeleg „mamă”, doar câţiva văd fecioara în 
femeie. Aceste trei noțiuni exprimă gradele de evoluţie a 
inimii omeneşti. Gradul inferior este femeia şi gradul 
superior este fecioara. Din alt punct de vedere, fecioara 
este obiectivul sublim al inimii, mama simbolizează 
condiţiile, împrejurările necesare şi mijloacele pentru 
atingerea acestui obiectiv, în timp ce femeia constituie 
achiziţiile reale. 

Deocamdată, în faza actuală, natura vrea să facă din 
femeie o lucrătoare divină, s-o dezrădăcineze din starea 
limitată de femeie ca să poată deveni mamă, căci orice 
mamă este efectiv şi realmente o poartă a iubirii. Apoi, 
mama va trebui să treacă prin altă fază, va trebui să 
devină fecioară. Este o stare sublimă în care mama 
devine complet liberă. Fiind mamă, are relaţii familiale şi 
lesnicioase cu fiul şi fiica sa, dar este şi legată de lumea 
întreagă prin gânduri, prin conştiinţă şi prin spirit. 
Aceasta înseamnă să fii mamă. Orice mamă va avea 
sarcina individuală de a se elibera de toate legăturile şi 
subordonările atât fizice, cât şi spirituale, de a suprima 


toate obstacolele, de a depăşi toate dificultăţile care o ţin 
în loc şi de a străpunge şi sfâşia tot ce o limitează ca să 
devină complet liberă şi naturală. Atunci, toţi cei care se 
vor găsi în relaţie cu ea vor înţelege că este o mamă care 
a atins un nivel superior. Fiind mamă, dacă nu reuşeşte 
să evolueze şi nici să se ridice la un nivel superior, la ce 
i-ar fi de folos maternitatea? 

Când vorbim despre „iubire”, înţelegem înainte de 
orice iubirea cea mai curată, iubirea maternă. Ea ne va 
folosi ca un fel de unitate de măsură, deoarece este o 
iubire care filtrează şi purifică. Iubirea tatălui este şi ea 
pură şi purificatoare, ca un filtru. Iubirea fratelui şi a 
surorii este de asemenea pură şi poate sluji ca unitate 
de măsură şi ca filtru. Mama, tatăl, fratele şi sora 
formează planurile evoluţiei individuale a iubirii. Dar 
ceea ce transmite mama iubind nu va putea niciodată să 
fie transmis de tată; ce transmite tatăl iubind nu va 
putea fi niciodată transmis de mamă. Ce transmite 
fratele iubind nu va putea niciodată să fie transmis de 
soră; ce transmite sora iubind nu va putea fi niciodată 
transmis de frate. În consecinţă, iubirea mamei conţine 
ceva specific, care lipseşte din iubirea tatălui, a fratelui 
şi a surorii. Iubirea nu se va putea manifesta în toată 
plenitudinea ei decât traversând aceste patru planuri. La 
nivelul fiecărui plan, ea transmite ceva specific. Nu 
putem înţelege iubirea decât primind-o de pe patru 
planuri sau niveluri diferite, al mamei, al tatălui, al 
fratelui şi al surorii. 

În ce constă iubirea? Pot să-ţi dau să mănânci, dar 
nu asta e iubirea; pot să-ţi dau apă să bei, dar nu asta e 
iubirea; pot să-ţi dau haine să te îmbraci, dar nu asta e 
iubirea. Sunt capabil să-ţi dau toate bunurile din lume, 
dar iubirea nu e ascunsă în ele. Şi, astăzi, noi toţi ne 


înşelăm, facându-ne iluzii. Mama alăptează bebeluşul şi 
crede că într-o zi acel copil va avea grijă de ea, dar acel 
copil nu se găseşte în acel corp. Totuşi, se manifestă în 
acel corp care se va schimba. În acel corp trăieşte un 
suflet conştient. Dacă mama poate să stabilească un 
contact intim cu copilul, el o va înţelege. 


4. Concepere, sterilitate, avort 

Păstorul ştie foarte bine în ce moment să-şi 
împerecheze sau să-şi fertilizeze oile, dar ființa 
omenească nu ştie aproape nimic despre timpul cel mai 
potrivit pentru conceperea unui copil. Se spune: „N-are 
importanță momentul în care e conceput copilul. 
Important e să se nască, la termen sau înainte de 
termen, după voia Domnului”. 

Dumnezeu dăruieşte totul, dar bărbaţii şi femeile 
trebuie să respecte toate condiţiile favorabile pentru 
conceperea şi naşterea copilului. 

Viaţa îşi are originile în iubire, dar nu e iubire. 
Iubirea îi dă vieții posibilitatea de a se manifesta. Mama, 
de exemplu, este o condiţie sau un factor determinant la 
naşterea unui copil, în timp ce copilul nu-i asigură 
mamei condiţiile necesare pentru viața ei. O mamă îi 
zice copilului: „Ştii că eu te-am creat?”. Este adevărat 
într-o oarecare măsură. Când un zidar pretinde că a 
creat o casă, este adevărat până la un anumit punct. Ca 
zidar, a aranjat pietrele şi cărămizile, dar nu el le-a 
creat. Corpul omenesc este una, dar fiinţa omenească în 
esenţa şi realitatea ei este ceva cu totul diferit. Fiinţa 
omenească are o origine aparte şi unică. Părinții 
formează corpul copilului, dar esenţa lui este plămădită 
de Creator, care le e cu mult superior părinţilor. 


Fiecare mamă, concepându-şi copilul, băiat sau 
fată, ar trebui să zică: „Fiul meu (fiica mea), vreau să 
trăieşti în legea Iubirii şi s-o manifeşti în toată 
plenitudinea ei”. Dacă îi vorbeşte astfel, fiul (fiica) va fi 
demn(ă) de ea şi va trăi după legea Iubirii. Fiecare mamă 
trebuie să le sugereze acest gând copiilor ei. 

În viitor, condiţiile de viață pentru femei se vor 
schimba. Femeile însărcinate trebuie să aibă cele mai 
bune condiţii de viaţă, aşa cum condiţiile de viaţă ale 
tuturor copiilor trebuie să fie modificate nu într-un mod 
mecanic, ci conform legii care acţionează în natura vie. 

„Curpenii de vie care se usucă sunt adunaţi şi 
aruncaţi în foc ca să ardă.” Acest verset se adresează şi 
copilului înainte de naştere, pe când se află în pântecele 
mamei. Dacă nu e unit cu mama şi nu reuşeşie să se 
hrănească în pântece, mama îl va avorta, ca rezultat al 
incapacității fetusului de a-şi folosi viața. Dacă mama 
hotărăşte ea însăşi să avorteze, aceasta va dovedi că-şi 
înțelege bebeluşul care nu s-a născut şi-şi dă seama de 
incapacitatea lui de a continua să trăiască. Dacă copilul 
este lipsit de iubire de mamă pentru că aceasta nu-l 
acceptă, nu va putea să devină un om celebru. În mod 
obişnuit, un copil poate să devină celebru dacă este 
conceput într-o perioadă în care mama are inima plină 
de iubire, dacă ea are gânduri luminoase şi sentimente 
nobile. În toată perioada sarcinii, ea îşi veghează copilul 
ca pe lumina ochilor. La naştere, acest copil poate să fie 
comparat cu un curpen care poartă multe fructe. 

În concluzie, iubirea de Sus şi iubirea de jos trebuie 
să se unească. Exact în punctul de convergență al 
energiilor acestor două surse se formează viața. Când 
razele şi undele tânărului şi ale tinerei nu converg în 
focar - punctul de convergenţă al energiilor lor - , nu vor 


avea copii, vor fi sterili. În schimb, dacă energiile lor 
converg în focarul comun, se va naşte un copil. Cu cât 
vor fi mai aproape de acest focar, cu atât mai frumoşi 
vor fi copiii lor; cu cât vor fi mai departe de focar, cu atât 
mai puţin frumoşi vor fi copiii. Este mult de învăţat 
despre acest subiect. 

Nu veţi fi tineri decât dacă părinţii voştri sunt tineri 
şi ambițiile voastre sunt îndeplinite de viață. Dacă, la 
concepere, gândurile părinţilor se îndreaptă spre avort, 
atunci nu veţi fi niciodată tineri. Ideile şi aspiraţiile 
voastre vor fi înguste şi rigide, întru totul asemănătoare 
cu ale părinţilor. Din acest motiv, fiecare iniţiativă din 
viața voastră este hărăzită eşecului şi insuccesului. 
Apoi, până la urmă, vă veţi spune: „Asta e soarta mea”. 
În realitate, tatăl şi mama au decis care vă va fi soarta. 
Acum, va trebui să faceţi eforturi imense ca să v-o 
amelioraţi. Dacă aţi acceptat gândurile divine ca bază a 
existenţei, ați putea să vă dezbăraţi de defectele 
părinţilor şi ale strămoşilor. 

Care este cauza nemulțumirii pe care o are fiul față 
de părinţi? în cursul vieţii, exact în momentul în care a 
fost conceput fiul lor, unul dintre părinţi era interesat de 
o altă iubire, ori tatăl de altă femeie, ori mama de alt 
bărbat. Aşadar, unele lucruri necunoscute au luat parte 
la conceperea fiului lor. Aceste lucruri necunoscute îl 
împiedică astăzi pe fiu să fie mulţumit de părinţii lui. 
Fiecare contradicţie, oricare ar fi ea, lasă urme la copil. 
Unui bărbat îi este greu să rămână indiferent când vede 
o femeie foarte frumoasă. La fel, dacă cunoaşte un 
bărbat frumos, greu i-ar fi unei femei să nu se 
îndrăgostească de el. Dacă jinduieşti după ce nu-ţi 
aparţine, fiul tău va fi nemulțumit de tine. Aceasta este 
cauza misterioasă a contracțţiilor din sânul familiei. 


La conceperea unui copil, părinţii trebuie să fie 
atenţi la timp şi la oră. Dacă începutul sarcinii se 
situează ziua în amiaza mare, copilul va avea condiţii 
favorabile şi mari posibilităţi. Dacă este conceput 
noaptea, copilul va avea condiţii defavorabile şi 
posibilităţi limitate. 

Când un copil este conceput într-un moment în care 
termometrul urcă, caracterul îi va fi optimist şi 
temperamentul, cald. Copilul va fi plin de iubire şi 
tandreţe şi va avea inima deschisă faţă de ceilalţi. În 
schimb, dacă este conceput în momentul în care 
termometrul coboară, copilul va avea un temperament 
rece, un caracter închis şi chiar se va spune despre el că 
e înclinat spre filosofie. E un fapt ştiinţific care nu va 
putea să fie dovedit decât după multe experienţe şi 
analize. Cum se poate demonstra că tatăl şi fiul au 
trăsături de caracter comune pentru că au venit pe lume 
în acelaşi oraş? Va trebui să le analizăm temperamentele 
ca să vedem asemănările. Dacă există, trebuie să le 
căutăm cauzele. 

Dacă amândoi au fost concepuţi atunci când 
termometrul urcă, aceasta va indica de ce au aceeaşi 
cantitate de căldură şi aceleaşi energii. 

În momentul conceperii, sufletul bebeluşului trebuie 
să-L roage pe Dumnezeu ca mama lui să nu facă avort şi 
totul să se deruleze bine la naştere. 

Orice act care nu duce la naştere, tot ce rămâne 
steril e păcat. O femeie care se ocupă de proxenetism 
sau desfrâu fără să dea viaţă unui copil cade în păcat. 
Concepţia răscumpără păcatul. Orice act care nu poartă 
viaţă în el este în realitate o risipă criminală de energie 
divină. 


Dacă bebeluşul este conceput în condiții 
nefavorabile, nu va trăi mult. 

Dacă o femeie a rămas însărcinată pe când era într- 
o stare de deznădejde sau într-o situație alarmantă, vor 
exista consecințe asupra dezvoltării inteligenței 
copilului. Dacă mama a avut idei de sinucidere sau 
gânduri pesimiste, copilul poate să fie idiot sau criminal. 
Aceasta este concluzia unor cercetări ştiintifice. Dar, 
dacă mama este bine-dis- pusă şi are inima plină de 
iubire, dacă are în minte gânduri sublime şi optimiste, 
copilul va purta în el acea lumină de inteligenţă şi un 
elan va fi transmis dinspre mamă către sufletul lui. 

Pentru copilul care vine pe lume totul depinde de 
materia de care dispune mama, ori pură şi luminoasă, 
ori impură şi stricată. Copilul va avea o viaţă de sfânt 
sau una de criminal. La conceperea copilului, divinul nu 
este încă prezent, deoarece această concepere este un 
proces inferior. Divinul coboară mai târziu, după 
naştere, când copilul se identifică Şi cu materia, şi cu 
spiritul. Fiind doar în planul materiei, copilul nu conţine 
în el nimic sublim. 

În viitor, va trebui ca femeile însărcinate să le 
sugereze copiilor gândul că nu vin pe lume doar ca să 
gătească sau să facă cumpărături, să mănânce şi să 
cumpere. 

Se constată că unii copii sunt înclinați spre delicte şi 
crime. Cum se explică asta? Aţi îndrăzni să-L acuzaţi pe 
Dumnezeu? Nu, deloc! Aceasta înseamnă un singur 
lucru: la conceperea acelui copil, mama şi tatăl au fost 
într-o stare de lipsă totală de iubire. În consecinţă, 
rezultatul a fost rău. În schimb, chiar în sânul unei 
familii care nu este bună şi chiar dacă tatăl şi mama 
erau înclinați spre crimă, dacă amândoi erau într-o stare 


de iubire sublimă la concepere, copilul ar putea fi 
angelic. Starea părinţilor este singura condiţie pentru 
venirea acelui suflet pe Pământ, căci vine cu adevărat 
din alt plan. 

Tatăl şi mama trăiesc în sfințenie, dar cum se 
explică faptul că au copii delincvenţi sau criminali? Este 
un fapt incompatibil cu realitatea. Lupoaica fată un pui 
de lup, oaia, un miel, o ființă dă naştere altei fiinţe cu 
totul asemănătoare. Veţi spune că părinţii sunt cinstiţi, 
dar copiii nu sunt pentru că seamănă cu bunicul. Dar 
tu, femeie, care eşti mama lui, mărturiseşte sincer şi 
spune adevărul: când ai rămas însărcinată, aveai iubire 
în suflet, aveai adevăr în minte, aveai sfinţenie în voinţă? 
Nu! Tatăl va trebui să mărturisească şi el adevărul. De 
aceea, înainte de a da viaţă unui copil, tânărul şi tânăra 
trebuie să accepte iubirea, adevărul şi slințenia în 
sufletul lor. Aceasta este singura condiţie ca ei să aibă 
copii buni şi să trăiască cu ei în bună înţelegere, în 
iubire şi bucurie. 

Tânărul începe s-o iubească pe tânără şi devine 
tată. Tânăra începe să-l iubească pe tânăr, devine mamă 
şi se căsătoresc. Ce-aţi zice dacă s-ar căsători şi n-ar 
avea copii? Aţi zice că nu se iubesc. Când nu au avut 
copii, eu zic că femeia nu şi-a iubit soţul şi că bărbatul 
nu şi-a iubit soția. Amândoi sunt sterili. Pomul care nu 
dă fructe trebuie tăiat. În cazul sterilităţii, în cazul 
morţii unui copil, vinovat este ori tatăl, ori mama. 
Studiaţi legea Iubirii. Iubirea neînţeleasă este cauza 
tuturor necazurilor. 

Dacă bărbatul şi femeia seamănă fizic, de exemplu 
sunt amândoi corpolenţi sau slabi, ori au acelaşi 
temperament, nu vor putea avea copii. Ca să aibă copii, 
tatăl şi mama trebuie să fie temperamente diferite. Vă 


dau acum un exemplu concret: temperamentul unei 
mame este sangvin, cu tendinţă spre mânie, caz în care 
tatăl ar trebui să fie flegmatic şi calm, şi invers. 

Dacă iubirea dintre două persoane este foarte 
Puternică şi activă, amândoi devin pozitivi, fiind Ca doi 
poli de acelaşi semn, caz în care va apărea o respingere 
între ele. Dacă aceste două persoane sunt căsătorite, nu 
vor avea copii, este o lege a planului fizic. Dacă devin 
negative, vor putea să aibă copii, dar ei nu vor avea viaţă 
lungă. De aceea, într-un cuplu, unul trebuie să fie 
pozitiv şi celălalt, negativ. Unul trebuie să creeze şi 
celălalt, să construiască. Dacă amândoi creează, nu vor 
putea să conceapă copii sau să dea viaţă. 

Bărbaţii şi femeile care doresc să se căsătorească nu 
trebuie să aibă temperamente similare. Degetele şi 
nasurile lor trebuie să fie diferite. 

Femeia care naşte un copil se reînnoieşte şi devine 
mai inteligentă, în timp ce femeia care face un avort îşi 
pierde forţele şi inteligenţa îi scade. 

O femeie care a făcut trei avorturi se autodistruge şi 
viaţa ei va fi un eşec. Ea poate să dea viaţă la zece copii, 
dar nu mai este femeie-mamă. 

Fiecare femeie care face avort va suporta 
consecinţele morţii acelei ființe omeneşti până la a patra 
generaţie. Natura nu permite să i se încalce legile. Ea 
cere ca naşterea unei fiinţe omeneşti să se facă exact la 
sfârşitul lunii a noua, în ora a noua, în minutul al 
nouălea şi exact în secunda a noua. 

Femeia slabă va face avort. Un pom care nu-şi poate 
păstra fructele ca să se coacă prezintă o anomalie. 

Dacă îi veţi spune unei fiinţe perfecte că trebuie să 
aibă un tată şi o mamă ca să vină pe lume, nu vă va 
înţelege şi se va mira. Ea ştie că o fiinţă este capabilă să 


se nască singură. În condiţiile actuale ale vieţii, ca să 
vedem lumina zilei, trebuie să avem un tată şi o mamă, 
dar cel care e perfect se va aduce singur pe lume. 


5. Sarcina şi educația parentală 

Chiar înainte de naşterea unui copil, la concepere şi 
în timpul vieţii sale în uterul mamei, în copilul care 
urmează să se nască se pot aşeza bazele educaţiei sale. 

Bebeluşul din pântecele mamei este predestinat să 
devină ființă omenească. El are nevoie doar de nouă luni 
de pregătire. Înainte de a ajunge în acea stare, a stat în 
sânul naturii mii de ani şi s-a format. 

Spuneţi că Dumnezeu a creat omul din lutul solului, 
l-a dat suflare de viață, dar această suflare este un 
Proces şi cere anumite condiţii pentru ca spiritul 
omenesc să poată veni. Venirea pe lume a unei fiinţe 
omeneşti necesită condiții speciale pentru ca acea ființă 
să poată evolua şi progresa. 

Câte luni sunt necesare pentru ca un copil să poată 
vedea lumina zilei? Nouă luni. În această perioadă, 
embrionul va lua 400.000 de forme în pântecele mamei 
înainte de a deveni ființă omenească. În afara acestor 
400.000 de forme, embrionul va trece şi prin mai multe 
alte forme despre care n-am să vă vorbesc acum. În 
cursul unei sarcini, puteţi să calculaţi numărul de forme 
pe care le va lua copilul pe minut, pe oră şi pe zi. 

„Dacă nu veniți din nou pe lume.” Dacă naşterea 
este un proces important care necesită condiţii noi şi 
favorabile, conceperea şi sarcina sunt alte procese de o 
foarte mare importanţă. În toată perioada sarcinii, 
mama trebuie să trăiască în cele mai bune condiţii: să se 
hrănească în mod regulat şi în mod raţional, în bună- 
dispoziţie şi având întotdeauna gânduri pozitive. Nu 


trebuie să mănânce niciodată înainte de răsăritul 
soarelui şi după apusul lui. Trebuie să respire lent şi 
profund. Toate gândurile şi emoţiile trebuie să-i fie 
optimiste, fără să se abată de la calea sa interioară. 
Sensibilitatea şi receptivitatea femeii însărcinate sporesc 
şi devin mai ascuţite, imaginaţia i se amplilică şi i se 
fortifică. De aceea, apropiații şi ea însăşi trebuie să aibă 
grijă ca toate ocupațiile sale, inclusiv ceea ce ea priveşte 
în jur, ca şi toate acţiunile sale, să aibă un sens nobil, 
frumos, sublim. Dimineaţa, la răsăritul soarelui, trebuie 
să se plimbe contemplând frumuseţea cerului şi a 
pământului, mai ales în grădinile în care sunt flori şi 
pomi fructiferi. Sensul vieții nu poate fi înţeles decât 
acolo unde această viaţă creşte şi evoluează. Igiena, 
curăţenia fizică şi puritatea intelectuală şi morală sunt 
şi ele condiţii absolut necesare şi favorabile pentru 
femeia însărcinată. Se pot găsi oare în altă parte decât în 
natură aceste condiţii perfecte? Iată de ce trebuie ca ea 
să privească izvoare şi pâraie cu apă limpede, care îi vor 
folosi ca oglindă a propriei vieţi. Nopțile liniştite şi 
plăcute, când cerul este presărat cu o mulţime de stele, 
sunt şi ele preţioase pentru femeia care se pregăteşte să 
devină mamă. Zic: mama trebuie să-şi educe copilul cât 
se află în pântecele ei, înainte de a-l naşte. Este perioada 
şi locul în care copilul va avea la dispoziţie toate 
condiţiile ca să perceapă lumea, pe când, după naştere, 
va avea nevoie de alte condiţii favorabile ca să poată 
asimila tot ce a perceput deja. De aceea, nu trebuie să 
neglijăm în niciun caz preocupările intelectuale ale 
femeii însărcinate. Trebuie ca ea să citească cele ^ai 
frumoase cărţi. Biografia oamenilor de geniu şi vieţile 
sfinților trebuie să fie subiectul gândurilor sale. Poezia, 
muzica şi cântecele sublime trebuie să-i întrerupă din 


când în când liniştea vieţii. Femeia însărcinată are 
nevoie de calm şi de linişte după imaginea Naturii, 
atunci când realizează un act sublim precum crearea 
unei fiinţe omeneşti. Dacă vreţi ca fructele unui pom să 
fie bune, asiguraţi condiţii bune şi lăsaţi Natura să facă 
restul. Lucrul este valabil şi în cazul creării unei fiinţe 
omeneşti. Cel care e bun şi raţional a fost conceput şi a 
evoluat într-un mediu specific, pentru aceasta fiind 
nevoie de trei factori: obiectivul, mijloacele şi achiziţiile. 
Aceşti trei factori există în Natura inteligentă şi 
conştientă. Natura este sănătate, frumuseţe şi puritate, 
ea nu ştie ce sunt bolile, urâţenia şi alterarea. 

Vechii greci erau mai avansați decât contemporanii 
noştri civilizaţi. Când femeia era însărcinată, creau 
pentru ea o ambianţă plăcută, cu peisaje frumoase. 
Aşadar, ca să-şi dezvolte frumuseţea interioară, fiinţa 
omenească trebuie să privească forme perfecte şi 
frumoase. 

Cel mai bun copil, adică cel mai bun embrion, aflat 
în pântecele unei femei poate să sufere o malformatie 
dacă ea se îngrijorează şi suferă de sarcina ei. Mama 
poate să-i transmită în acea perioadă copilului propriile 
calități şi defecte. Dacă îi plac muzica, poezia şi artele, 
va transmite această înclinaţie copilului. E posibil şi 
contrariul. Dacă sufletul unei femei însărcinate este plin 
de sentimente de ură, ranchiună sau invidie, acestea vor 
fi transmise copilului. Acel copil nu doar că trebuie să 
vină pe lume, ci şi toate organele sale trebuie să fie 
formate perfect ca să funcţioneze bine după ce se naşte 
şi de-a lungul întregii vieţi, înzestrat cu organe bune, 
copilul va putea să primească forțele naturii şi să 
acţioneze conform voinţei divine. 


Primele influenţe asupra omului vin din partea 
mamei şi a tatălui. Înainte de a naşte, mama îşi 
modelează copilul după propriile gânduri, emoţii şi fapte. 
Alt factor important este influenţa hranei consumate de 
femeia însărcinată asupra copilului, cât şi a celei pe care 
i-o va da după naştere. Viaţa spirituală a mamei 
determină dispoziţiile copilului. Mama poate să dea viață 
unei fiinţe omeneşti care să fie întru totul obişnuită, dar 
şi unui copil de talent, unui geniu sau unui sfânt. De 
viața intelectuală a mamei depinde viitorul copilului. 
Mamele care nu-şi asumă responsabilitatea în viaţă se 
limitează la o existenţă restrânsă. 

Vedeţi un copil care se bâlbâie, căutaţi cauza şi n-o 
găsiţi. Cauza este doar mama. Când era însărcinată, în 
luna a patra sau a cincea, a întâlnit o femeie care se 
bâlbâia; chipul şi felul de a vorbi ale acelei femei au 
impresionat-o şi mult timp n-a putut să scape de acea 
impresie. Fără să bănuiască pericolul la care îl expunea 
pe copilul din pântecele ei, femeia i-a transmis acest 
defect. În timpul sarcinii, femeia este extrem de sensibilă 
şi impresionabilă, şi de aceea tot ce simte se reflectă 
asupra copilului. Dacă este conştientă de această 
realitate, mama trebuie să evite orice întâlnire cu 
persoane care au infirmităţi fizice sau defecte psihice. 
Minciuna se transmite copilului foarte uşor şi direct. 
Femeia însărcinată trebuie, aşadar, să evite orice 
contact cu oameni înclinați spre minciună. 

Fiecare nou-născut se găseşte în fața 
necunoscutului şi a incertitudinii vieţii. După ce îşi va 
termina cercul întreg al vieţii, necunoscutul îi va deveni 
cunoscut şi incertitudinea va deveni certitudine. Cât 
timp se află în pântecele mamei, bebeluşul se găseşte 
într-o incertitudine completă şi se află sub influența 


mamei. Când vine pe lume, intră în condiţii noi şi 
plânge. Plânsul înseamnă două stări: bucurie şi tristeţe. 
Venind pe lume, nou-născutul plânge şi plânsul lui 
exprimă bucurie. Este foarte fericit pentru că scapă de 
condiţiile limitative în care era înainte. În pântecele 
mamei, copilul se găsea între viaţă şi moarte. 

Timp de nouă luni, cât se află în pântecele ei, mama 
îşi educă copilul. Chiar înainte de această perioadă, 
mama şi tatăl îl educau. Iubirea pe care părinţii şi-o 
poartă reciproc este deja educaţia copilului pe care îl vor 
procrea mai târziu. Dacă copilul se naşte în descendența 
tatălui, înseamnă că tatăl l-a educat mai specific. În 
această perioadă, copilul i-a promis tatălui că îi va da 
ascultare şi că va fi un elev silitor în schimbul asigurării 
unor condiţii bune pentru a veni pe pământ. 

Cum vor fi ochii copilului? Aceasta va depinde, în 
mare parte, de mamă. Ea este pictorul unic care îi 
conferă culori copilului. Se poate întâmpla ca, în 
perioada sarcinii, ochii albaştri ai unei persoane 
întâlnite să-i placă mult mamei, să nu-i uite şi să fie în 
stare să-i creeze ochi albaştri copilului. Totuşi, în cele 
mai multe cazuri, ereditatea predomină şi veţi constata 
cel mai frecvent că ochii unui copil au culoarea ochilor 
ori ai mamei, ori ai tatălui, ori ai bunicii sau ai 
bunicului. 

Ce copil va naşte o mamă care în perioada ricinii a 
fost în mod constant îngrijorată şi speriată? Copilul va 
avea o constituţie delicată şi va suporta cu greu 
necazurile vieţii. 

Există o forță interioară care leagă persoanele unele 
de altele şi formează trama în care se împletesc vieţile 
lor. În viitor, când vom conştientiza această lege 
sublimă, vom şti că toate ființele omeneşti trebuie să 


creeze condiţii bune ca să evite toate necazurile epocii 
actuale. Am afirmat de mai multe ori că numai mamele 
sunt capabile să îndeplinească această sarcină sublimă. 
La conceperea copilului, fată sau băiat, fiecare mamă va 
trebui să spună: „Fiul meu (fiica mea), vreau să trăieşti 
în legea Iubirii şi să-i manifeşti plenitudinea”. Dacă îi 
spune aceasta, copilul va fi demn de ea şi va trăi după 
legea Iubirii. Fiecare mamă trebuie să le sugereze 
această idee copiilor ei. 

Noua generaţie va aduce ideile noi ale Iubirii divine. 
Dacă venim pe lume întotdeauna în acelaşi fel, adică 
mereu cu ideile noastre perimate şi obiceiurile 
ancestrale, cum putem pretinde să reeducăm fiinţele 
omeneşti care au existat şi lucrat timp de milenii? Nu 
vom putea să facem nimic. Omul nu poate fi reeducat 
decât în pântecele mamei, în curentul Iubirii. Numai 
mama e capabilă să creeze o nouă ființă omenească. 
Fiinţa omenească nu poate să se schimbe decât cincizeci 
la sută, fiind asemenea unei nave fără cârmă pe care 
valurile o duc când într-o direcţie, când în alta. 

Cântaţi-i copilului vostru ca să devină o ființă bună 
şi nobilă. Lăudaţi-l în inima voastră! 

Dacă sunteţi un tată bun sau o mamă bună, îi veţi 
transmite copilului cel puţin una dintre calităţile 
voastre. 

Obiectivul mamei când aduce pe lume copilul nu 
este să rămână mic de înălțime, ci să crească şi să 
devină robust şi puternic. Planul lui Dumnezeu prevede 
să nu rămânem întotdeauna copii. 

Tot ce este creat simte atracţie pentru creatorul său. 
Copilul pe care l-aţi născut nu va pleca să trăiască în 
altă parte, ci vă va urma. Dacă aţi creat un copil nobil şi 


altruist, va fi doar alături de voi. Aşa se petrec lucrurile 
în viaţă. 

Numărul minţilor luminate din lume depinde de 
numărul mamelor luminate. Mama este răspunzătoare 
de educaţia copilului ei şi aceasta trebuie să 'nceapă 
înainte de naştere, adică în timpul sarcinii, după 
naştere, grija pentru educaţia lui creşte considerabil. 
Când îşi scaldă zilnic bebeluşul, mama trebuie să aibă 
ca scop curăţenia pielii, porii trebuie sa fie deschişi ca 
respirația să se realizeze complet şi cât mai profund. 
Respirația perfectă cuprinde o respiraţie simultană prin 
plămâni şi prin piele. 

În viitor, femeia însărcinată va trebui să evite orice 
influență malignă sau pernicioasă, dacă doreşte să 
creeze o generaţie bună, adică copii sănătoşi şi 
binevoitori. Modul de viaţă actual o plasează sub 
influenţa directă a exteriorului, a mediului şi este foarte 
greu pentru mamă să se sustragă de la influenţele din 
jur, bune sau rele. 

În viitor, încă din timpul sarcinii, mama va trebui 
să-şi înveţe copilul să se hrănească în mod corect şi 
natural. Hrana pe care ea o consumă şi felul în care 
mănâncă au o mare influență asupra obiceiurilor 
copilului care se va naşte. Există multe experienţe în 
acest domeniu şi savanții au ajuns la o concluzie: 
nutriția este unul dintre principalii factori care 
determină starea fizică şi psihică a copilului. Hrana 
formează şi construieşte ființa omenească, ea poate s-o 
înalțe, dar tot ea poate s-o facă să cadă în zone 
energetice periculoase. 

În timpul sarcinii, dacă nu ştie să se hrănească sau 
care trebuie să-i fie alimentaţia, mama nu va fi capabilă 
să dea naştere unui copil sănătos, binevoitor şi cu 


aptitudini bune. Dacă femeia însărcinată nu poate să 
filtreze toate impresiile negative pe care le primeşte din 
exterior, copilul nu va putea să fie bun. Dacă face o 
alegere dintre cărţile pe care le citeşte şi nu acceptă 
decât idei şi emoţii pozitive, va avea un copil bun. 
Trebuie să fie o sculptoriță bună şi să lucreze pe deplin 
conştientă cu „dalta? ei. Fiecare lovitură de „daltă” 
trebuie să nimerească într-un singur punct şi să nu lase 
nicio urmă. La sfârşit, toate micile lovituri de daltă vor 
forma o statuie splendidă. 

Astăzi, toată lumea trăieşte situaţii dificile şi crede 
că nu mai poate să facă faţă acestor greutăţi. O viaţă 
corectă este posibilă, dar trebuie ca mama să fi aşezat în 
copilul ei credința şi speranța în ea însăşi şi în 
Dumnezeu. Însărcinată, mama trebuie să conceapă 
pentru copil ideea că va fi o fiinţă cinstită şi nobilă, că îşi 
va dezvolta calităţile şi talentele ca să devină genial sau 
sfânt, lucrând pentru întreaga omenire. 

Dacă mama, după ce a conceput copilul, va fi 
însuflețită şi entuziasmată de idei sublime despre 
omenire, îi va transmite copilului în timpul sarcinii toate 
aceste calităţi. Ea este asemănătoare cu Dumnezeu 
pentru copilul ei şi are capacitatea de a forma, după 
cum doreşte, materia din pântecele ei; dar de la naştere, 
bebeluşul va deveni independent în privinţa gândurilor 
şi a emoţiilor. Dacă mama îşi concentrează toate ideile şi 
toate calităţile, cu iubire şi înţelepciune, în copil în 
timpul celor nouă luni de sarcină, acel copil va avea 
toată viaţa o dispoziţie bună faţă de ea şi va fi 
întotdeauna gata să se sacrifice pentru ea. Când aud o 
persoană întrebându-şi mama: „De ce m-ai adus pe 
lume?”, înţeleg imediat că acea mamă, în perioada 
sarcinii, a avut idei negative. Sau poate că tatăl n-a fost 


binevoitor faţă de viitorul copil. Băieţii şi fetele poartă în 
ei gândurile părinţilor, aceasta este concluzia ştiinţei 
moderne. 

Chiar şi criminalul cel mai înrăit poate să fie 
corectat, dar numai când se află în pântecele mamei 
sale. Iată de ce femeia însărcinată trebuie să aibă o 
„hrană” specifică: idei pure şi sublime, emoţii şi fapte 
nobile, luminoase şi altruiste. Aceasta este singura ei 
modalitate pentru a-şi ajuta copilul dacă acesta are deja 
înclinații negative. În prezent, observând modul în care 
mamele se hrănesc şi trăiesc în perioada sarcinii, 
precum şi în care pregătesc viaţa viitoare a copiilor, nu 
sunt foarte optimist. 

Prin modul său de viaţă în timpul sarcinii, mama 
determină în mare măsură starea organismului copilului 
şi destinul fiinţei omeneşti. 

Mama poate să îi facă viaţa copilului mai lungă- 
înainte de a naşte, îi poate modela urechile (ca să audă 
doar ce e pozitiv) şi toate organele pentru ca fiinţa 
omenească ce va veni pe lume să trăiască o sută de ani. 
Ea poate să determine longevitatea copilului. Mama îi 
făureşte destinul. Nu trebuie să neglijați niciodată forța 
determinantă a ideilor şi a sugestiilor. 

În timpul sarcinii, nu arătaţi celorlalți că aţi 
procreat. Ascundeţi-vă starea de sarcină, ca să nu vă 
expuneţi la pericole. Femeile însărcinate poartă haine 
specifice ca să nu li se poată ghici starea. Când copilul 
vostru vine pe lume, bucuraţi-vă şi fiți mândre de faptul 
că viaţa a fost creată şi că un copil bun şi frumos a 
văzut lumina zilei. Dar, cât timp sunteţi însărcinate, 
aveţi grijă, căci acest „gând” pe care îl veţi aduce pe 
lume va fi singurul care vă va determina mai târziu 
întreaga existenţă. 


Ce fel de copii va avea o mamă a cărei minte nu se 
tulbură şi rămâne indiferentă la toate furtunile şi în fața 
tuturor contradicţiilor vieţii, al cărei suflet este liniştit şi 
blând? Ea va aduce pe lume copii sănătoşi. Toate 
mamele care se bucură de pace sufletească nasc copii 
bine constituiți şi sănătoşi. Dar dacă o mamă, în 
perioada sarcinii, se îngrijorează continuu de condiţiile 
sau împrejurările vieţii, Va avea copii bolnăvicioşi şi 
plăpânzi. 

În viitor, când tânăra se va căsători şi va rămâne 
însărcinată, nu va trebui să admită nicio tulburare a 
minţii şi inimii sale. Propriile-i idei şi emoţii vor 
determina caracterul şi viața copilului. Ce fel de copii vin 
pe lume astăzi în ţările aflate în război? Sunt copii 
neliniştiţi şi nervoşi. Mă veţi întreba de ce. Pentru că 
părinţii lor suportă mari nenorociri şi tulburări 
profunde. Pentru a crea o viață mai bună, e nevoie de 
calm şi linişte sufletească. 

Orice povară este greu de purtat şi totul depinde de 
fiinţa omenească. Femeia însărcinată poartă şi ea o 
povară, un jug, dar se bucură că va veni pe lume un 
copil. Mama calmă şi blândă, cu sufletul liniştit în 
perioada sarcinii, va transmite toate aceste calităţi 
bebeluşului, acesta fiind singurul mod de a ameliora 
viața generaţiilor viitoare. „Luaţi asupra voastră jugul 
meu, acum sunt liniştit şi pace e în inima mea.” Femeia 
însărcinată poate şi trebuie să repete acest verset. 
Îndată ce copilul va veni pe lume, rostirea lui va fi 
inutilă, va fi prea târziu. 

Femeia însărcinată trebuie să poarte copilul cu calm 
şi linişte în suflet, ca să-i transmită toate calităţile. 
Oriunde v-aţi purta copilul, pe umeri, în spate, în 


pântece, în minte, în inimă, purtaţi-l cu bucurie, calm şi 
pace în suflet. 

Mama poate să-i inspire copilului gândul de a fi 
raţional şi inteligent, să-i transmită sentimente nobile, 
dar şi să-i oprească evoluţia, viitorul copilului fiind în 
mâinile ei. Dacă e prea temătoare, dacă nu e inteligentă 
şi rațională, dacă e frivolă şi nechibzuită, îi va putea 
transmite ceva nobil copilului? 

În cazul conceperii, sarcinii şi alăptării, dacă mama 
simte tulburări şi nelinişti, aceste stări îi vor fi transmise 
copilului. Dar, dacă este bine-dispusă şi simte emoţii 
pozitive şi luminoase, dacă e plină de iubire privind 
frumuseţea, atunci copilul va purta în el aceleaşi 
dispoziții şi emoţii. 

Dacă o femeie însărcinată trăieşte stări 
înspăimântătoare, de exemplu dacă are intenţia să se 
răzbune, să fure ceva sau să ucidă pe cineva, copilul va 
fi predispus la crimă şi delicte. 

Mama are în mâna ei educaţia copilului. Lucrul cel 
mai important este ce va aşeza ca bază în inima 
copilului în perioada sarcinii. După naştere, va fi mai 
greu de educat copilul. De aceea declar că mama va 
transforma lumea. În perioada sarcinii, viitoarea mamă 
este capabilă să-i insufle copilului bunăvoință, 
înţelepciune şi inteligență; poate să insufle un elan 
sublim iubirii sale şi să-i întărească voinţa. 

Mama va naşte un copil pe care îl va forma ea 
însăşi. Aşadar, numai mama decide cum vor fi copiii ei. 

O femeie tânără bolnavă trebuie să se vindece întâi 
şi apoi să se căsătorească. Nu după căsătorie se va 
putea trata. Pentru procrearea generaţiilor viitoare, 
părinţii trebuie să aibă o bună sănătate fizică şi psihică. 


Singura ființă care este capabilă să transforme 
bărbaţii şi femeile din viitor este mama... Când poate să 
facă asta? Nu după naşterea copilului, nu în timpul 
sarcinii, ci cel puţin cu o sută de ani înainte de a deveni 
mamă. Întrebaţi: „Dar unde îi va găsi pe aceşti copii? 
Cum îi va educa fără să-i vadă”?. Sunt invizibili, dar 
există în toate gândurile şi în toate dorinţele pe care 
această mamă-suflet le-a avut într-un trecut îndepărtat. 
Este de ajuns să-şi condenseze dorinţele şi ideile ca să le 
facă fluide şi tari totodată, ca să le materializeze, şi 
atunci vor deveni reale şi vizibile pentru toată lumea. 

Mama joacă un rol important în lumea materiei, dar 
are unul şi în planul ideilor şi emoţiilor. Ea creează 
forma, da, dar tot ea pune în acea formă un conţinut şi 
un sens. Acest proces este un fel de transvazare şi de 
comuniune între sufletul mamei şi cel al copilului. 

În pântecele mamei, spiritul fiinţei omeneşti învaţă. 
Nu doarme, ci ia parte activă la munca spiritului mamei 
sale. Ambele lucrează ca să creeze noul corp al copilului. 


6. Naşterea 

Când se incarnează pe Pământ, spiritul pierde 
conştiinţa. Toţi copilaşii îşi pierd conştiinţa. Tipă şi 
plâng, nu ştiu cum să-şi mişte mâinile şi braţele. Nu se 
pot hrăni, dar printre aceşti bebeluşi există un filosof, 
un cărturar care a învățat cândva o lume întreagă. 
Astăzi, când se găseşte lângă mama lui, nu ştie nici 
măcar cum să deschidă gura. E un fapt real. De ce este 
astfel? Pentru că acest savant şi-a folosit toate forțele 
intelectuale şi toată energia ca să-şi creeze corpul. Ceea 
ce a făcut este o creaţie, şi-a construit sălaşul. 

Conform acestei legi, un copil trebuie să se nască 
într-un moment bine stabilit şi precis. Trebuie să ne 


naştem în momentul determinat de Dumnezeu. Nu ca 
astăzi, când oamenii se nasc la noroc şi într-o ignoranță 
totală. Felul în care dăm naştere copiilor le conferă mai 
târziu înclinații negative. În lumea fizică, momentul 
precis în care o persoană sfântă trebuie să se incarneze 
pe Pământ este determinat cu mare precizie. Dacă acest 
suflet vine pe lume la sorocul său, va putea să-şi 
continue drumul predestinat. 

Copilul nu poate veni pe lume în orice moment. 
Bineînţeles, poate s-o facă întotdeauna după capul lui, 
când vrea şi cum doreşte, dar va suporta multe 
suferințe. Geniile vin pe lume la date specifice, în 
momentul conjuncţiei unor planete: Soarele, Luna şi 
planetele cele mai importante. Sfinţii, maeştrii şi oamenii 
de geniu se nasc în momente precise când au loc 
conjuncţii şi aspecte planetare deosebite. 

Nu-i este permis tatălui şi nici mamei să aibă copii 
fără iubire. Când vă căsătoriţi, rostiți amândoi numele 
lui Dumnezeu. Dacă Dumnezeu nu e cu voi, căsătoria şi 
naşterea copiilor vor fi doar o tranzacţie comercială. Un 
fiu vede lumina zilei grație unor influenţe electrice care 
l-au creat. Aceasta înseamnă că bunătatea, electricitatea 
şi suferinţa pătrund în el. O fiică vede lumina zilei grație 
unor influențe magnetice. Smerenia, magnetismul şi 
tristeţea au creat-o. lată de ce tânărul suferă, în timp ce 
tânăra este tristă. 

Cei care se nasc în timpul nopţii poartă în ei 
semnele nopţii. Cei care se nasc în cursul zilei poartă în 
ei semnele zilei. Cei care s-au născut dimineaţa, la 
răsăritul soarelui, sunt radical diferiţi de cei care s-au 
născut seara, la apusul soarelui. În general, fiecare 
persoană poartă semnele particulare ale orei, minutului 
şi secundei naşterii sale. Din acest motiv există o mare 


diversitate a ființelor omenești. În funcţie de ora naşterii, 
unii poartă în ei în principal forţe venite din întuneric, în 
timp ce alţii poartă în ei în principal forţe venite din 
lumină. Dar copilul care vine pe lume seara sau noaptea 
a fost conceput în timpul zilei, sub influenţa luminii, iar 
cel care s-a născut în cursul zilei a fost conceput seara 
sau noaptea, sub influenţa întunericului. Toate acestea 
dovedesc că natura evoluează după legea contrastului şi 
a compensării forțelor. Este imposibil să fi fost concepuţi 
în timpul zilei şi să ne naştem tot ziua. După cum este 
imposibil să fi fost concepuţi noaptea şi să ne naştem tot 
noaptea. Cel ce vine pe lume în aceste condiţii nu va 
putea să trăiască. 

Perioada existenţei viitorului copil în pântecele 
mamei este egală cu 19 milioane de ani de viaţă pentru 
omenire. Ocultiştii afirmă că ființa omenească a apărut 
pe Pământ în urmă cu 19 milioane de ani. Luna a noua 
este luna adevărului, care protejează eliberarea acelei 
fiinţe omeneşti. Naşterea este o eliberare. Doar Adevărul 
este capabil să elibereze o ființă omenească din 
pântecele mamei sale. Dacă vede lumina zilei mai 
devreme sau mai târziu, nu va avea condiţii favorabile ca 
să trăiască. Fiinţa omenească trebuie să vină pe lume 
exact la timp. Doar adevărul va trebui să te facă să ieşi 
din pântecele mamei tale ca să poţi vedea lumina zilei. 
Fiecare persoană care este născută prin Adevăr are un 
viitor. 

Când o fiinţă omenească vede lumina zilei pe 
Pământ, altă fiinţă se va naşte în acelaşi timp cu ea, dar 
în cer. 

Când folosesc termenii „naştere”, „a se naşte” sau „a 
vedea lumina zilei” înţeleg conştiinţa care trebuie să fie 
transmisă de la mamă la copil. 


O persoană nu este mulţumită de felul în care arată 
şi se crede urâtă. De ce este urâtă? Ultimul bărbat văzut 
de mama ei înainte de a o naşte era urât. Dacă acel 
bărbat ar fi fost frumos, atunci şi ea ar fi fost frumoasă. 
Dacă un om este învăţat, cauza este aceeaşi: înainte de 
a-l naşte, ultimul om văzut de mama lui era învăţat. 

Când se naşte un copil, unde trebuie el să meargă? 
Dacă nu e mulţumit de mama lui, din ce motiv a venit 
pe Pământ? Un cuplu, precum şi copilul pe care îl va 
concepe trebuie să fie mulţumiţi, atât părinţii, cât şi 
copilul. Aşa vor putea toţi trei să evolueze şi să se ajute 
între ei. 

O mamă care vrea să dea naştere unui copil bun, 
inteligent şi curat trebuie să aibă tot timpul în minte 
această idee. Ceea ce visează mama se va realiza la 
copilul ei. Aşadar, de mamă depind calităţile copiilor. 

Ca să aducă pe lume un copil inteligent şi frumos, 
mama lucrează de zeci de ani în acest sens. Ca să dea 
viață unui copil genial, mama trebuie să fi avut în minte 
această idee de secole. 

Omul de geniu are trăsături specifice pe chip, pe 
craniu şi pe frunte. Fiecare ființă omenească vine pe 
lume cu o misiune specială, mică sau mare, n-are 
importanţă. De ce n-aţi avea bucurie în suflet chiar dacă 
copilul vostru este o ființă omenească cât se poate de 
obişnuită, ştiind că va putea să îndeplinească misiunea 
care i s-a dat? Rotiţa din mecanismul unui ceas 
îndeplineşte aceeaşi funcţie ca roata mare. 

Când se măresc petele din Soare, au loc un număr 
mai mare de căsătorii, de naşteri, oamenii Sunt mai 
veseli şi comercianții câştigă mai mulţi bani. 

Fiinţa omenească vine pe lume cu o cunoaştere bine 
determinată. 


Ca să vă căsătoriţi, trebuie să-l găsiți pe cel care vă 
este predestinat ca soț. După ce l-aţi găsit, veţi putea să 
vă căsătoriţi şi să aveţi copii. Numărul de copii este 
stabilit dinainte. Un specialist în chiromanţie vă poate 
spune câţi copii veţi avea şi câţi vor trăi, câţi dintre ei 
vor fi fericiţi. 

Din ce motiv aduce mama pe lume copii? Ca să 
înveţe să iubească şi, în acelaşi timp, pentru ca acei 
copii să aibă iubire pentru ea. Dacă o mamă nu-şi poate 
iubi copiii şi copiii n-o iubesc, nu va fi o adevărată 
mamă. Mama trebuie să fie legată de copiii ei trup şi 
suflet. Dacă nu e capabilă să stabilească un contact cu 
sufletul lor, se va depărta de ei, aşa cum şi ei se vor 
depărta de ea. Una dintre cauzele morţii unui copil vine 
de la mama lui, care n-a stabilit o legătură cu sufletul 
copilului. Mama care îşi iubeşte copiii introduce viaţă în 
sufletul lor. Longevitatea copilului depinde de mamă. 
Starea mamei în timpul sarcinii va determina viaţa 
copilului. Dacă femeia însărcinată nu crede că pruncul 
ei va trăi mult timp, copilul va muri prematur. Ceea ce 
mama a depus în copil, ca germen, îi va fauri viața. Ceea 
ce s-a spus despre mamă este valabil şi pentru tată, 
deoarece ei sunt cei doi poli ai existenţei, de amândoi 
depinde viitorul copiilor. Tatăl şi mama sunt factorii cei 
mai importanţi pentru viitorul copiilor lor. 

Copilul seamănă cu o mireasă care primeşte multe 
cadouri. La început, ea doar primeşte, dar, după aceea, 
începe să şi dăruiască. Pentru fiecare dar, pentru fiecare 
cadou pe care l-a primit, oricât de mic, trebuie să-şi 
manifeste recunoştinţa oferind ceva în schimb, şi astfel 
se va arăta generoasă, atentă şi nobilă. Această lege se 
aplică în întreaga natură în modul următor: când o 
fiinţă vine pe lume, alte ființe (de la cele plasate în 


planul cel mai jos până la cele plasate în planul cel mai 
de sus) simt o mare bucurie si-si oferă darurile nou- 
născutului. Mulțumită acestor daruri, el se îmbracă şi 
îşi formează corpul de carne, apoi dobândeşte anumite 
calităţi şi diferite talente, apoi îşi începe noua viață. Aşa 
primeşte. Mai târziu, va munci şi se va dezvolta folosind 
bunurile naturii şi ale vieţii, dar va trebui şi să-şi arate 
altruismul față de Tot şi va trebui să dăruiască 
aproapelui. 

A fi mamă nu înseamnă doar a aduce pe lume câţiva 
copii. Născând, ca mame, ar trebui să introduceţi în 
copilul vostru un curent de viaţă atât de puternic, încât 
să se poată trezi în el tot ce este divin. Numai copilul 
care a venit pe lume în acest fel este în stare să se 
sacrifice pentru mama şi tatăl lui. Copilul care n-a venit 
pe lume în acest fel va deveni, crescând, din ce în ce mai 
autoritar faţă de părinţi şi le va impune propria-i voinţă. 

Femeia este aşa cum a văzut lumina zilei; bărbatul 
este aşa cum a văzut lumina zilei. Să nu vă închipuiţi 
că-i puteţi face sfinți în această lume. Sfântul se naşte 
sfânt. Femeia virtuoasă şi bărbatul virtuos se nasc 
virtuoşi. Nu pot să devină astfel mai târziu. Dacă o fiinţă 
omenească nu s-a născut bună şi virtuoasă, nu va putea 
deveni astfel niciodată. 

Mama îi zice copilului: „Dragule, trebuie să ştii că eu 
te-am adus pe lume”. Pun o întrebare: „Oare această 
mamă spune adevărul?” Şi mai pun o întrebare: „Cine a 
adus-o pe lume pe această mamă?” Cel care dă viaţă nu 
poate să primească viaţă de la altcineva. Din acest motiv 
afirm că nicio mamă n-are dreptul să pretindă a-şi fi 
adus pe lume copilul. Toată lumea se naşte pur şi 
simplu. 


Un copil vine pe lume orb, dar vina nu e a naturii. 
Un copil vede lumina zilei fiind idiot, şi nici în acest caz 
nu e de vină natura. Infirmitatea sau neputința unui 
copil nu vine de la natură. Noi, fiinţele omeneşti, suntem 
de vină. În noi se află cauza, căci nu înţelegem ce se 
întâmplă. La noi există moaşe care ating cu mâna capul 
nou-născutului. Capul nu trebuie în niciun caz să fie 
atins, nici apăsat. 

Părinţii sănătoşi vor avea în mod sigur copii 
sănătoşi. Este o lege care n-are excepţii. Părinţii sănătoşi 
nu vor zămisli copii bolnavi. Părinţii care au talente vor 
avea copii cu talente, şi invers. De aceea se zice că după 
fructe se recunoaşte pomul. 

De ce o persoană este nefericită în viaţă? Cauza 
poate să fie un gând pe care mama l-a avut când a 
născut. De exemplu, un copil se naşte într-o zi de 
sâmbătă şi mama lui îşi zice: „Nu va fi norocos, va avea 
întotdeauna ghinion pentru că s-a născut sâmbăta”. Vă 
pun o întrebare: „Ce putem să aşteptăm de la acest copil 
căruia mama i-a sugerat acea idee negativă?” După ce 
va creşte, se va gândi doar la Saturn. Este drept să 
spunem că influenţele lui Saturn sunt dăunătoare 
pentru fiinţa omenească, în jurul acestei persoane se vor 
aduna unele elemente negative ale lui Saturn, cum ar fi 
plumbul, care îi vor dăuna. 

Există altă binefacere mai mare pe care o mamă o 
poate oferi fiului ei, decât aceea de a-l fi adus pe lume? 
Ea i-a dat viață fără ca el să ştie. Cu cât acest fiu ignoră 
mai mult binele pe care i l-a făcut mama, cu atât mai 
mult o va îndrăgi şi va rămâne sfântă în imaginaţia lui. 
Vorbind despre mama sa, va spune: „Tot ce e bun, 
frumos şi nobil vine de la mama mea”. 


Ceea ce trebuie să facă acum mama şi tatăl, 
profesorii şi institutorii, toate persoanele în general, este 
să fie raționale. Dacă cineva nu este rațional, trebuie să- 
şi asume întreaga răspundere, dar şi față de generaţiile 
viitoare. Părinţii poartă vina pentru o mare parte dintre 
defectele copiilor. Dacă viaţa părinţilor nu este nici 
corectă, nici nobilă sau dacă au acceptat, unul sau altul, 
în mintea şi în inima lor, idei şi emoţii negative, chiar 
părinţii vor provoca nefericirea copiilor lor. Aceşti copii 
acceptă defectele părinţilor şi suferă toată viața fără să 
se poată debarasa de ele. Cum ar putea să le fie utili 
părinţilor sau societăţii? Au în ei defectele strămoşilor şi, 
în loc să contribuie la evoluţia lumii aducându-i ceva 
preţios, se distrug singuri. Ce putem aştepta de la un 
copil care nu-L iubeşte pe Dumnezeu şi nu-şi iubeşte 
nici părinţii? Dacă doriţi să aveți o prietenie profundă cu 
o persoană, încercaţi să aflați dacă Îl iubeşte pe 
Dumnezeu înainte de a se iubi pe sine. 

Dacă îl iubeşte pe Dumnezeu, va fi în stare să-şi 
iubească şi aproapele. 

La ce bun să te căsătoreşti dacă înţelegerea nu 
domneşte în familie? Ai o soţie, dar e tovarăşa ta? Nu. Ai 
copii, dar ştii ce au în suflet? Nu, nu ştii. A de naştere 
unui copil în mod fizic este un lucru foarte uşor. 
Important este să-l aduci pe lume spiritual. Naşterea 
reală înseamnă „a da viaţă copilului tău simultan în cele 
patru planuri, planul Adevărului, planul înţelepciunii, 
planul Iubirii şi planul fizic, ca să se poată îmbrăca cu 
un corp din carne”. Asta înseamnă să fii născut de 
Dumnezeu. Numai cei care sunt născuţi de Dumnezeu 
au un viitor. 

În consecinţă, cel care vrea să aibă un copil sănătos 
şi bun trebuie să ia în serios căsătoria şi naşterea. 


Ce înseamnă naşterea? A aduce pe lume un copil. 
Pentru părinţi, aceasta înseamnă „să devină mai tineri”. 
Nu vor fi tineri decât dacă fiii şi fiicele lor îi iubesc. Dacă 
copiii nu-şi îndrăgesc părinţii, aceştia vor îmbătrâni 
repede. 

De ce trebuie mama să nască? Este o necesitate atât 
pentru ea, cât şi pentru apropiații ei. Este indispensabil 
în aceeaşi măsură ca mâncatul, băutul, respiratul, 
gânditul, simţitul, acţionatul. 

O femeie vrea să dea viață unui copil, dar, înainte de 
orice, trebuie să-şi pună o singură întrebare: „Pot să mă 
cresc pe mine însămi şi să cresc şi un copil?”. Dacă e 
capabilă s-o facă, va putea să devină mamă. Dacă nu, 
este preferabil pentru ea să n-aibă copii. 

Cum sunt părinţii, aşa şi copiii. Este o lege 
ineluctabilă. 

Dacă ucideţi pe cineva, într-o viaţă viitoare veţi 
deveni mama lui, ca să adunaţi materialul şi substanţele 
necesare pentru a-i construi „o casă” nouă. El va deveni 
copilul vostru, ca să deveniți conştienţi de valoarea vieţii 
omeneşti. Cu cât mai grele sunt naşterile femeii, cu atât 
mai mari sunt datoriile ei. Când naşte, femeia trebuie să 
I se adreseze lui Dumnezeu şi să-L roage s-o înveţe să-l 
îndeplinească bine voia. 

Fiul a comis multe delicte şi crime, dar mama vrea 
să se coboare asupra lui binecuvântarea lui Dumnezeu. 
Atunci, îi spun acestei mame: „Nu cere ceva ce fiul tău 
nu va putea utiliza niciodată”. 

Familiile cu mulţi copii sunt mai sărace decât cele 
care au copii puţini. Mai mult, din punct de vedere fizic 
şi psihic, părinţii care au copii mulţi sunt mai puţin 
rezistenți decât cei care au unul sau doi copii. Altfel stau 
lucrurile dacă copiii au un nivel cultural superior. În 


acest caz, chiar într-o familie numeroasă, aceşti copii 
aduc o energie considerabilă părinţilor. Când copiii au 
un nivel de cultură inferior, mamele devin sărace şi mai 
puţin rezistente. În schimb, când copiii au un nivel de 
cultură superior, mamele devin mai bogate şi mai 
rezistente. Această lege se aplică şi în cazul gândurilor şi 
emoţiilor omeneşti. 

Fericirea oricărei fiinţe omeneşti care trăieşte pe 
pământ depinde de ideile sublime şi de emoţiile nobile 
pe care le-a avut mama eci în timpul sarcinii. Depinde şi 
de înţelepciunea şi elanul spiritual al tatălui, dar şi de 
bucuria şi optimismul fraţilor şi surorilor. Acestea sunt 
condiţiile sine qua non ca să vină pe lume o ființă 
omenească fericită. 

Mama care nu este foarte tânără are copii raționali 
şi buni. Mama care e tânără are copii cu inimi iubitoare. 

Primul proces cu care un bebeluş îşi începe viaţa 
este respiraţia. Înainte de a respira singur, a fost în 
pântecele mamei, unde s-a hrănit tară să Aspire. Mama 
respira, în timp ce el se hrănea. Ea îndeplinea astfel mai 
multe procese în acelaşi timp - muncă, hrănire şi 
respiraţie - , pe când copilul doar se hrănea. Înainte să 
respiri, eşti doar un embrion, un fetus în pântecele 
mamei, unde mănânci fără să respiri şi fără să gândeşti. 
Cât timp se poate trăi fără a se respira? Nouă luni. La 
sfârşitul celei de-a noua luni, dacă plămânii nu se 
deschid pentru prima răsuflare, eşti hărăzit morţii. Dacă 
bebeluşul vrea să iasă înainte de termen sau să rămână 
puţin mai mult în pântecele mamei, moartea i-ar putea fi 
inevitabilă. Dar timp de nouă luni maximum putem 
mânca şi dormi fără să respirăm şi fără să gândim. În 
cursul acestei perioade, mama gândeşte şi are grijă de 


viitorul ei copil. Când s-au împlinit cele nouă luni, este 
obligat să rezolve el însuşi problema. 

Primul impuls interior al nou-născutului este 
respiraţia. Îndată ce vine pe lume, începe să respire, 
deoarece legea mişcării este o lege a planului astral. Cu 
prima inspiraţie, bebeluşul începe să plângă. Aceasta 
dovedeşte că intră în lumea fizică, materială şi densă, 
care nu este armonioasă. Copiii plâng, persoanele de 
vârstă înaintată plâng şi ele, deoarece trăiesc într-un 
mediu lipsit de armonie. 

Întâi şi întâi, viaţa intră prin gură, apoi prin nas, pe 
urmă prin urechi şi, în sfârşit, prin ochi. 

Copilul care nu s-a născut încă este obligat până la 
sfârşitul lunii a noua să stea în pântecele mamei, ca să 
nu facă zgomot. Dacă i se întâmplă să părăsească 
înainte această „casă”, trebuie să aibă mijloace să facă 
rost de o nouă „locuinţă”. Când ne mutăm, trebuie să 
găsim înainte altă casă de locuit, înainte de a veni pe 
lume, orice ființă omenească beneficiază de respiraţia 
mamei, dar, după naştere, trebuie să respire singură în 
mod specific. Aflându-se în „casa” mamei sale, copilul 
este filosof şi nu face decât să reflecteze. Ieşind din acea 
„casă”, începe să plângă şi să întrebe ce să facă. 
Auzindu-i plânsetul, mama şi apropiații acţionează 
repede ca să-l ajute pe acest nou „locatar”. Nu numai 
mama are grijă de copil, toată lumea îşi aşteaptă propria 
mântuire de la aceste mici scânceli. Mama poate să 
aştepte mântuirea de la fiul ei? Fiul nu vine pe lume ca 
să-şi mântuiască mama. 

Pentru a se dezvolta corect creierul şi sistemul 
nervos, trebuie să ne naştem către data de 22 martie, 
ziua echinocţiului de primăvară, cu condiţia ca mama să 


fi fost într-o stare de fericire, resimţind sublimul în 
mintea şi sufletul ei. 

Cei care vin pe lume după 22 martie sunt mai 
înclinați spre idealism, la ei predomină activitatea 
capului faţă de cea a inimii şi suferă în general de dureri 
de cap. Când aud o persoană spunând că o doare capul, 
înțeleg imediat că s-a născut în luna martie, când 
Soarele se găseşte în constelația Berbecului. 

Dacă un copil este născut în luna mai, sentimentele 
şi emoţiile îi vor fi mai puternice decât rațiunea, va fi 
deci mai degrabă sensibil şi emotiv decât raţional şi 
înclinat spre reflecţie. Luna mai creează predispoziţii la 
mâncare şi băutură, la muzică şi plăceri. 

Copilul care s-a născut în luna decembrie, când 
creşte luna, va fi obligat să gândească. Rațiunea va 
prevala asupra inimii şi a sentimentelor. Cauza este că a 
venit pe lume iarna, în frig. Este o condiţie nefavorabilă 
de existență. Condiţiile nefavorabile obligă fiinţele să 
gândească. Prin gândire pot să rezolve problemele cele 
mai dificile. 

Fiecare naştere trebuie să se deruleze la o dată de o 
precizie matematică. Există date la care nicio ființă 
omenească nu poate veni pe lume. 

Uneori, un copil nu-şi iubeşte tatăl. De ce? Pentru 
că nu e din grupa lui sangvină. Pentru ca sângele să se 
transmită de la tată la copil, trebuie să existe condiții 
specifice. În caz afirmativ, copilul îşi va iubi tatăl şi-i va 
moşteni calităţile. Una dintre aceste condiţii este ca 
acest copil să vină pe lume când e soare. Există zile mari 
şi mici cu soare: o zi cu soare în secundă, o zi cu soare 
în minut, o zi cu soare în oră, o zi cu soare în 24 de ore, 
o zi cu soare în săptămână, o zi cu soare în lună, o zi cu 
soare în an. Cea mai mică zi cu soare este o secundă. 


Asta înseamnă că tatăl trebuie să aibă grijă să-şi 
transmită copilului calităţile alegând o zi frumoasă, 
însorită pentru conceperea lui. Ceea ce s-a spus despre 
Soare este valabil şi pentru Lună. Când mama şi tatăl 
nu sunt capabili să aleagă datele potrivite pentru 
conceperea şi naşterea copilului lor, va veni pe lume un 
copil care nu va semăna nici cu tatăl, nici cu mama. 

Cei care sunt născuți dimineaţa sunt diferiți în mod 
radical de cei care s-au născut seara. Fiecare persoană 
poartă în ea semnele orei, minutului şi secundei naşterii 
sale. 

Părinţii sunt doar condiţiile pentru naşterea 
copilului, care vine realmente din alt plan. 

Fiul sau fiica nu se pot debarasa cu uşurinţă de 
sugestiile şi de stările trăite de mama lor, de ceea ce a 
fost înainte de conceperea lor, în perioada sarcinii Şi cu 
câteva luni înainte de naşterea lor. 

Când femeia va naşte, se găseşte în condiţii 
nefavorabile şi nu ştie cum va decurge naşterea. 

Există cazuri în care mama moare, dar şi copilul, 
însă, odată copilul născut, mama uită de suferinţe şi 
simte doar bucurie. 

Cum vor fi copiii unei mame a cărei minte nu se 
tulbură şi rămâne nepăsătoare în toate furtunile şi 
contradicţiile vieţii, al cărei suflet este calm şi blând? 
Evident, ea va da naştere unor copii sănătoşi. Toate 
mamele care au pace în suflet nasc copii bine constituiți 
şi sănătoşi. Dar, dacă o mamă se îngrijorează permanent 
în perioada sarcinii, fie din cauza condiţiilor vieţii, fie a 
condiţiilor din mediul său, va aduce pe lume copii 
bolnăvicioşi şi plăpânzi. 

Când iubirea divină domneşte într-o familie, copiii 
care se nasc în ea sunt inteligenţi şi raționali. 


O femeie care a învăţat să gândească bine va naşte 
fără durere. 


Fiecare nou-născut se găseşte în fața 
necunoscutului şi a incertitudinii vieţii sale. După ce a 
încheiat cercul întreg al vieţii, necunoscutul va deveni 
cunoscut şi incertitudinea va ajunge certitudine. Cât 
timp se află în pântecele mamei, bebeluşul se găseşte 
într-o incertitudine completă, se află sub influența 
mamei. Când vine pe lume, el intră în condiţii noi şi 
plânge. Plânsetul înseamnă două stări în acelaşi timp: 
bucurie şi tristeţe. Când vine pe lume, nou-născutul 
plânge şi plânsul lui exprimă bucurie. Este foarte fericit 
că a scăpat de condiţiile limitative în care se găsea 
înainte, deoarece, în pântecele mamei sale, se afla între 
viață şi moarte. 

Când nou-născutul intră în noile condiţii ale vieţii 
sale, prima privire, primul zâmbet şi primul cuvânt îi 
sunt adresate de către mama lui. Când bebeluşul 
plânge, puteţi să-i atingeţi uşor partea de jos a urechii 
sau vârful nasului, şi nu va mai plânge. 


7. Sexul copilului 

Dacă sunt prezenţi mama şi tatăl, vine şi copilul. În 
faţa tatălui va veni fiica, în fața mamei va veni fiul. 
Aceasta este legea. Când tatăl este mai puternic, se 
naşte o fată; când mama e mai puternică, se naşte un 
băiat. Fata îşi iubeşte mai mult tatăl, în timp ce băiatul 
îşi iubeşte mai mult mama. Fata obţine de la tată iubire, 
forţă şi elan, iar de la mamă, inteligență. Dacă tatăl are 
un fizic mai slab şi mai puţin rezistent, acest defect îi va 
fi transmis fiicei sale. Va fi mai puţin rezistentă fizic, în 
descendența tatălui, dar va avea inteligența din 


descendența mamei. Când tatăl este sănătos, fiica Va fi 
sănătoasă şi va avea un corp bine structurat. 

Dacă mama nu este foarte inteligentă, fiica va fi şi 
ea mai puţin inteligentă. Ideal este să aveţi un corp 
sănătos cu o minte perfectă şi bine evoluată. Când 
creăm o familie, trebuie să respectăm legile Naturii 
inteligente. 

Când copilul este fată, aceasta înseamnă că acel 
capital investit de mamă este mai important decât al 
tatălui. Atunci, tatăl va profita de capitalul mamei. Este 
fericit să aibă o fată, pentru că o va iubi. Fiica îşi iubeşte 
tatăl, în timp ce fiul îşi iubeşte mama. Dacă într-o 
familie există doar o fată, tatăl va muri mai devreme şi 
va pătrunde în fiica lui ca să-şi continue existenţa. Tatăl 
are o predilecție specială pentru fiica lui. Când copilul e 
băiat, aceasta înseamnă că tatăl şi-a investit capitalul, 
în timp ce mama va profita de el. Fiul îşi îndrăgeşte 
mama. Din iubire pentru fiu şi pentru fiică, mama şi 
tata vor învăța semnificaţia numerelor 1, 2, 3. Dacă 
femeia nu devine mamă şi dacă bărbatul nu devine tată, 
nu vor înţelege niciodată sensul numerelor 1 şi 2. 

Există o regulă: în toate familiile în care fetele 
predomină, mama ajunge la o vârstă mai avansată. 
Există excepţii, dar, în mod normal, astfel se petrec 
lucrurile în viață. Când numărul de băieţi şi de fete este 
egal, atunci mama şi tatăl trăiesc mult. Uneori, se 
întâmplă chiar ca ambii părinţi să părăsească această 
lume în aceeaşi zi. Pentru ca viaţa mamei şi a tatălui să 
fie mai lungă, fiul şi fiica trebuie să trăiască în pace şi 
bună înţelegere. Şi părinţii trebuie să trăiască în pace şi 
bună înţelegere. În general, mulţi factori acţionează ca 
să prelungească şi viața părinţilor, şi a copiilor. 


Familia trebuie să aibă doi copii, un băiat şi o fată, 
nu mai mult. 


8. Îngrijirea copilului: alăptatul, alimentaţia, baia 
etc. 

După ce aduce pe lume copilul, mama trebuie să-l 
scalde, să-l hrănească şi să-l educe. Viaţa viitoare a 
copilului va depinde de calitatea laptelui mamei. Dacă 
mama nu are suficient lapte, va trebui să pună în el cea 
mai bună dintre ideile ei, cea mai bună dintre emoţiile şi 
faptele ei. Atunci, copilul ei va fi frumos şi sănătos. 

Fiinţa omenească vine pe lume fără credință şi de 
aceea mama trebuie să-i dea laptele ei, care e viu, ca s-o 
înveţe să aibă credinţă. Copilul îi zice mamei: »Am venit 
la tine fără nicio credinţă ca să-mi aduci la cunoştinţă 
propria-ţi credinţă şi să mă înveţi să am credința mea”. 
Alăptându-l şi schimbând sânul, mama îi va spune: 
„Copilul meu, vreau să ai căldură ca laptele meu şi 
lumină ca mintea mea”. Alăptându-şi bebeluşul la sânul 
stâng, mama îi transmite sentimentele călduroase şi 
nobile de care el are nevoie ca să existe. Alăptându-l la 
sânul drept, îi transmite ideile ei clare şi sublime. Inima 
este educată de inteligență, în timp ce raţiunea este 
educată de suflet. Aceasta este o idee cam abstractă şi 
metafizică pe care ar trebui s-o înţelegeţi pe deplin. 

Orice ființă omenească poate să gătească, dar nu 
trebuie să mâncaţi bucate făcute de alte persoane. Dacă 
am înţelege mai bine importanţa preparării bucatelor, a 
nutriției şi a hranei, am folosi toate aceste cunoştinţe la 
educarea copilului. Fiecare mamă trebuie să le aibă în 
vedere la educarea copilului. Până la şapte ani, ar trebui 
să-i pregătească singură mâncarea. Până la vârsta de 


şapte ani, copilul trebuie să mănânce doar alimente 
preparate de mama lui. 

La început, bebeluşul vrea să sugă de la sânul 
mamei, dar nu va trebui s-o facă mult timp. Vine o 
perioadă în care copilul trebuie să nu mai sugă de la 
mamă, ca să înceapă să mestece. Copilul poate să sugă 
de la mamă maximum doi-trei ani, dar mama va înceta 
treptat de a-i mai da sân. Va lăsa la o parte iubirea şi-şi 
va unge sânii cu chinină pentru ca pruncul să simtă 
laptele amar şi să nu mai vrea să sugă. Mama este 
obligată să mintă. Dacă aş fi mamă, nu mi-aş unge sânii 
cu chinină, ci mai curând aş pleca undeva patru-cinci 
zile, lăsând copilul la o bonă ca să plângă. De ce să 
folosim o minciună? 

Până la vârsta de maximum trei ani, mama îşi poate 
alăpta copilul, dar, din al patrulea an, va trebui ca el să- 
şi mestece singur mâncarea. 

Cum e hrana, aşa e şi omul. Hrana determină 
valoarea individului. Laptele pe care îl suge copilul îi 
determină calităţile. Copilul care este hrănit cu lapte 
matern va semăna cu mama lui. Prin „lapte matern” 
înţeleg laptele care conţine în el calităţile iubirii. 

Dacă mama este neliniştită, dacă îşi face griji şi se 
înfurie de câteva ori pe zi când îşi alăptează copilul, îl va 
otrăvi cu laptele ei. 

Laptele de capră este mai puţin periculos pentru 
copii şi mai sănătos. 

Odată ce a adus pe lume copilul, femeia care a 
devenit mamă va trebui să-şi alăpteze bebeluşul cu 
propriul lapte şi să ducă în acea perioadă o viaţă foarte 
curată, fără să permită vreunui gând negativ să-i apară 
în minte, şi va avea grijă ca nimic să nu-i tulbure pacea 
sufletească. Terciurile pe care mamele le dau astăzi 


bebeluşilor nu pot să înlocuiască niciodată, pentru copil, 
ce conţine laptele matern. Acesta are în compoziţie 
elemente prețioase şi forțe inteligente pe care nu le veți 
găsi nicăieri în altă parte, în niciun alt lapte. 

Când îşi alăptează copilul, mama trebuie să fie în 
cea mai bună dispoziţie. 

Mama fără copil nu e nimic. Când o femeie aduce pe 
lume un copil, dar n-are lapte să-l hrănească, înseamnă 
că nu-l iubeşte suficient. Unele femei n-au copii pentru 
că n-ar fi trebuit să se căsătorească sau deoarece 
căsătoria lor a fost prematură. 

La început, copiii trebuie să fie hrăniţi cu mâncare 
foarte bună. Pentru ca pruncul să mănânce bine, mama 
trebuie să aibă gânduri şi sentimente pozitive şi un 
comportament perfect. Dacă o mamă nu respectă 
această regulă, dacă are gânduri şi emoţii negative şi un 
comportament incorect, în sânii ei se va forma o hrană 
improprie. De la începutul vieţii, această mamă îşi 
otrăveşte copilul cu gândurile şi emoţiile ei. Îl otrăveşte 
fără să vrea. Tatăl trebuie să fie exemplar şi fără reproş, 
în general, tatăl nu ştie toate astea şi-i vorbeşte aspru 
soţiei ca să-i reproşeze ceva, de unde rezultă o otravă 
dăunătoare pentru copii, mai ales pentru sugari. 
Cuvintele răuvoitoare formează această otravă. Fiecare 
bănuială formează otravă. Toate gândurile negative 
produc şi formează otrăvuri. 

Nu uitaţi niciodată că viitorul fiinţei omeneşti este 
determinat de alimentele pe care le consumă. Cu cât 
alimentele sunt mai curate şi mai sănătoase, cu atât mai 
luminos şi sublim îi va fi viitorul. 

Omul s-a îndepărtat de lumea corectă a alimentaţiei. 
Dumnezeu i-a dat omului să mănânce fructe, dar el a 
încălcat această regulă. Din punct de vedere al igienei, 


carnea este impură. Celulele animalelor conțin multe 
impurități, microbi şi elemente denaturate care produc 
boli frecvente la om. Este imposibil să mănânci carne şi 
să fii perfect sănătos. 

Alimentaţia pe bază de carne are o influenţă rea atât 
asupra fizicului, cât şi asupra psihicului omului. Când 
mâncăm carne, dobândim calitățile animalului de la 
care provine carnea. Ştiind aceasta, ar trebui să fiți 
atenţi la alegerea hranei. 

Veţi fi asemenea hranei pe care o consumati. 

Cele mai bune produse alimentare sunt cele mai 
adaptate la o digestie bună şi care produc cât mai puţine 
deşeuri dăunătoare pentru organism. 

Hrana vegetală este mai pură decât carnea. 
Produsul cel mai pur este grâul. 

O hrană sănătoasă este digerată într-o oră şi 
douăzeci de minute. Fiecare produs care cere o perioadă 
mai mare de digestie riscă să-i dăuneze organismului 
omenesc. 

Fiecare mamă îşi poate ajuta copiii arătându-le cum 
să trăiască. Dar ea însăşi trebuie să aibă o viaţă curată. 
Altfel, îşi va ucide propriii copii. Cum? Prin hrană şi prin 
modul de viaţă pe care li-l insuflă. 

Natura le-a definit strict fiinţelor ce trebuie să 
mănânce. Ea a decis că omul trebuie să mănânce 
produse proaspete şi curate care nu se descompun 
repede. Felul în care se găteşte în prezent nu este 
natural, s-a depărtat de natură şi din acest motiv 
oamenii riscă să suporte maladii şi suferinţe. 

Părinţii trebuie să aleagă cele mai bune produse 
alimentare pentru a le da copiilor luni, marți, miercuri 
etc., căci aceasta este alimentaţia care creează fiinţele 
omeneşti. Chiar şi individul cel mai puţin cultivat se va 


schimba şi va deveni mai bun dacă există o hrană de 
bună calitate, constituită în principal din fructe. 

Dacă copilul este anemic, daţi-i să mănânce mai 
multe pere. Dacă are caracterul cam dur, daţi-i să 
mănânce mere. Dacă îi lipsesc calităţi de nobleţe, daţi-i 
cireşe, care favorizează şi o digestie bună. Dacă 
mănâncă doar fructe, copiii pot să se lipsească de 
celelalte produse alimentare. 

Alimentaţia vegetariană întăreşte aparatul nervos şi 
organismul devine mai rezistent. 

Mama are un copil mic. Ea îl poartă la sân, îl 
sărută, îl strânge în braţe, îl scaldă şi îl hrăneşte, îndată 
ce a crescut, ea îşi schimbă atitudinea faţă de el: nu-l 
mai duce la sân, nu-l mai sărută, nu-l mai strânge în 
braţe. Nu-l mai scaldă în fiecare zi şi nu-l mai alăptează. 
Dacă la început copilul are impresia că mama îi 
dovedeşte astfel iubirea ei, ce va gândi apoi? Poate să 
constate că atitudinea mamei s-a schimbat, dar asta nu 
înseamnă nimic pentru el. Copilul nu face o apreciere 
corectă. Există cu adevărat o schimbare, dar este una 
exterioară. Faptul că băiatul sau fata creşte şi inima şi 
inteligența sa evoluează stau la baza modificării 
aparente a comportamentului mamei. Este un defect că 
nu mai scaldă copilul sau că nu-l mai duce în braţe? 
Este obligată să facă asta? Da, trebuie să se comporte 
astfel cât copilul este mic, până la vârsta de trei ani. 
Dar, de la începutul celui de-al patrulea an, el va trebui 
să facă aceste lucruri singur, cu propriile-i eforturi. 

Păsările îşi scaldă puii? Vacile îşi scaldă viţeii? 
Animalele îşi curăță puii fără să-i scalde. Scăldatul este 
o artă inventată de om. Această inovaţie are calităţi, dar 
şi defecte. Natura nu scaldă decât plantele, deoarece 
acestea stau tot timpul afară, sub cerul liber. Atunci, 


spuneţi-mi, de ce nu-şi pun mamele copiii în ploaie, în 
loc să-i scalde? Popoarele din prezent au obiceiuri foarte 
diferite în privinţa îmbăiatului copilaşilor. Unele practică 
acele băi calde în fiecare dimineață timp de două luni 
după naştere, altele adaugă şi o baie seara. Odată cu 
vârsta, băile bebeluşului se reduc ca număr. Copilul 
trebuie să fie scăldat după legile naturii. Cele mai bune 
băi sunt ale ploii. O dovedesc plantele. Când plouă, ele 
devin mai proaspete. Animalele, păsările, fluturii se 
ascund de ploaie, şi de aceea viaţa lor e foarte scurtă. 

Numai mama poate să-şi sărute copilul şi nimeni 
altcineva, deoarece între mamă şi copil există o legătură 
foarte strânsă. 

Dacă mama ştie în ce fel să-şi sărute bebeluşul, 
poate să facă din el un geniu. Ea trebuie să ştie unde să- 
l sărute prima dată pe bebeluş. 

Fiecare sărutare dată de mamă îi transmite copilului 
o forță vitală. Viaţa copilului depinde de sărutările pe 
care le-a primit de la mama lui. Cu cât sărutările date 
copilului de mamă sunt mai multe, cu atât este mai 
mare cantitatea de viaţă pe care i-o dă. După părerea 
mea, nicio altă persoană nu trebuie să sărute copilul, 
sau să se facă asta foarte rar. De sărutările materne va 
depinde calitatea vieţii introduse în copil. Sărutarea nu 
este ceva inutil. 

Unii copii sunt plini de forţe magnetice şi toată 
lumea vrea să profite de ele. În mod obişnuit, 
îmbrăţişăm un copil magnetic şi-l sărutăm. Copiii care 
sunt lipsiţi de acest magnetism nu sunt nici îmbrățişați, 
nici sărutaţi. Dar există copii care ţipă şi plâng dacă 
vrem să-i sărutăm. Un astfel de copil zice: „Nu vreau să 
mă sărutaţi!”. De ce? Există persoane care iau ceva, 


atunci când îmbrăţişează copiii. Dar altele dau ceva din 
ele. Mama dă ceva din ea şi de aceea îşi sărută copilul. 

E foarte bine că o mamă sărută obrajii şi mâinile 
copilului, însă, în acelaşi timp, trebuie să-i adreseze 
gândurile ei cele mai frumoase şi urările cele mai bune. 

Copiii care, în prima copilărie, au primit multe 
sărutări de la mama lor sunt mai inteligenţi decât cei 
care au fost lipsiţi de iubire. 

După naşterea copilului, mama trebuie să ştie câte 
minute trebuie să-l ţină la stânga şi câte la dreapta când 
îl alăptează. Trebuie să ştie cum trebuie să-l scalde şi 
despre ce trebuie să-i vorbească, cum să-l înalțe, cum 
să-l poarte şi în ce parte, mai ales. Nu trebuie să-l ţină 
pe genunchi, ca să nu devină leneş. 

Nimeni nu este mai magnetic decât copiii mici, de 
aceea ne atrag. 

După naşterea copilului, legătura intimă dintre 
mamă şi copil continuă să existe, dar în alt fel. Copilul 
care n-a fost dus în braţe de mama lui şi n-a fost alăptat 
a pierdut ceva foarte preţios. Există o legătură între 
dublurile eterice ale mamei şi copilului. De aceea, 
copilul nu trebuie să trăiască departe de mama lui până 
la vârsta de paisprezece ani. Îmbrăţişările, mai ales ale 
mamei, sunt de o importanţă esenţială pentru sănătatea 
fizică şi psihică a copilului. 


9. Părinţi, copii 

După naşterea copilului, fiecare mamă trebuie să 
ştie ce poate să devină copilul ei. În general, mamele îşi 
fac iluzii în privinţa copiilor. Mamele şi taţii din epoca 
noastră trebuie să înțeleagă bine această lege, ca să-şi 
pună copiii în contact, de la cea mai fragedă vârstă, cu 
Principiul inteligent, pentru a fi favorizați în evoluţia 


calităților lor. Când un copil este tulburat de la 
începutul vieţii de mama lui, de tatăl lui, de fratele sau 
sora lui, nu va putea să perceapă inteligența şi va 
rămâne idiot. Dacă părinţii şi fratele (sau sora) declară 
că acel copil nu va deveni „om”, ceea ce ei au spus va 
deveni realitate. Însă, dacă cel mai mic copil se opune 
declarând că vrea să devină „om”, aşa va fi. Totuşi se 
întâmplă rar. 

Dacă nu-ţi cunoşti tatăl şi mama, te vei lovi 
întotdeauna de greutăţi. Cunoscându-ţi bine tatăl, vei fi 
liber. Se poate replica: „Tatăl tău poate să fie sărac, 
atunci nu va putea să fie un tată adevărat, căci cel care 
trăieşte în sărăcie nu poate în niciun caz să fie tată”. 
Este adevărat, sărăcia generează multe vicii în lume. 
Sărăcia este o artă destinată doar înţelepţilor. 

Uneori, se întâmplă ca o mamă, în virtutea 
caracterului, să nu-şi iubească unul dintre copii. Atunci, 
acel copil se va iubi el însuşi. Iubirea mamei pentru un 
copil determină longevitatea acelui copil. Dacă mama îşi 
iubeşte copilul, dar el moare, aceasta înseamnă că 
iubirea maternă a fost slabă. Când mama îşi iubeşte 
copilul, n-ar trebui să aibă niciun gând negativ despre 
eventuala moarte a acelui copil. Dacă mama îşi iubeşte 
copilul, dar presupune că Dumnezeu poate să i-l ia, 
iubirea ei nu este suficient de puternică. Îndată ce îi vine 
în minte un gând negativ, copilul poate să moară; e 
posibil chiar să se întâmple. 

O femeie spune: „Trebuie să devin mamă!”. Ca 
femeie, dacă vrei să devii mamă, asta este de ajuns 
pentru tine, atunci pasărea, vaca, lupoaica şi leoaica vor 
fi şi ele mame. Dar ce au rezolvat aceste mame? 

Aducând pe lume copilul, mama trebuie să rezolve 
problema virtuților, pentru că trebuie să-i transmită 


toate virtuțile. Aşadar, aceasta înseamnă că nu este 
deloc suficient pentru o femeie să devină mamă, ci ea va 
trebui să înţeleagă pe deplin situaţia, ca s-o folosească 
în mod raţional. 

Omul a inventat scutecele. Ele sunt o invenţie şi o 
fantezie a oamenilor. Păsările n-au scutece, nici 
mamiferele. Doar bebeluşii umani au scutece. A crede că 
un bebeluş nu poate să crească fără scutece, fără să fie 
înfăşat, presupune că coloana lui vertebrală poate să fie 
deformată, dar este doar o teorie. E posibil să existe o 
deformare, dar se poate să nu fie deloc. Copilul însuşi 
are scutecele lui. Pielea este cel mai bun scutec pe care 
natura l-a pus la dispoziţia copilului. Nu există scutec 
mai bun decât pielea omului. Atâta timp cât pielea se 
află pe corpul bebeluşului, nu vă îngrijoraţi. Dacă pielea 
dispare, există o mare primejdie. Fără piele, mii de 
scutece n-au nicio valoare! 

Când mama vrea ca pruncul ei să se vindece, el se 
vindecă, atâta tot. Vreau să spun că aceasta este voinţa 
divină a lui Dumnezeu, care a pus viaţă în viața noastră 
şi nimeni nu ne poate lipsi de ea. Viaţa poate fi luată 
doar în cazul în care ai comis un păcat. 

Mama îşi iubeşte copilul, dar, îndată ce se 
îmbolnăveşte, se îmbolnăveşte şi ea. Deoarece nu poate 
să-l ajute în mod direct, se îmbolnăveşte din cauza 
îngrijorării. De ce? Pentru că nu-L iubeşte pe Dumnezeu 
în copilul ei. 

Când tatăl şi mama nu sunt sănătoşi, copiii vor fi şi 
ei bolnavi. Când tatăl şi mama nu sunt inteligenţi, nici 
copiii nu vor fi. Când tatăl şi mama au un caracter bun, 
vor avea şi copiii. 

Într-o familie în care iubirea şi armonia dintre mamă 
şi tată lipsesc, copiii se vor îmbolnăvi deseori. 


Copiii care au venit pe lume fără iubire şi nu sunt 
iubiți în copilărie suferă frecvent de boli şi mor mai 
repede decât cei care trăiesc înconjurați de iubire. Când 
părinţii trăiesc în iubire şi bună înţelegere, copiii lor 
evită bolile. 

Când copiii sunt bolnavi, e bine să le faceţi masaje 
pe os în spatele urechilor, pentru că acolo se găseşte 
centrul vieţii. Acest masaj face organismul mai suplu şi 
mai rezistent. Nu-i permiteţi să vă atingă în acel loc 
cuiva care nu este binevoitor. 

Prin gândurile negative, prin spaimele sale, mama 
poate să agraveze starea copilului bolnav. Dacă se 
îmbolnăveşte după luna plină, când luna se micşorează 
sau când soarele se deplasează spre emisfera australă, 
copilul se va vindeca. 

Mama care este îngrijorată de copilul ei introduce în 
el otrava fabricată de fiecare gând sau sentiment de 
teamă. 

Dacă părinţii comit păcate, copiii nu vor avea viaţă 
lungă. 

Fiul care nutreşte ură pentru tatăl lui va muri 
înaintea sa. 

Când moare un copil, înseamnă că poate mama a 
făcut o greşeală pe care va trebui s-o corecteze. Dacă un 
copil e slab şi suferind, va muri ca să se nască în alt 
organism sănătos într-o altă existenţă. El poate să 
moară a doua oară, apoi a treia oară înainte de a-şi 
construi o „casă” mai bună, ca să locuiască în ea foarte 
mult timp. 

Dacă mama spune: „Doamne, nu-i dau copilul 
meu, îl iubesc prea mult, n-ai nevoie de el. Vreau ca el 
să trăiască! Nu i-l voi da!”, copilul se va vindeca. 


Mama îşi sărută copilul şi îl idolatrizează crezând că 
el o va mântui. Asta înseamnă cupiditate. Ea presupune 
că acest copil ascunde un spirit mare, dar este pregătită 
să-l slujească aşa cum trebuie? Dacă nu este pregătită 
s-o facă, copilul va pieri. Atunci, se va întreba de ce 
Dumnezeu i-a luat copilul. Bineînţeles, este ceva cât se 
poate de firesc: nu ştie cum să-l slujească. 

Tatăl şi mama trebuie şi ei să încerce să înţeleagă 
inteligența, inima şi voinţa fiicelor şi fiilor lor. Nu se 
poate explica totul prin ereditate. Aceasta nu dovedeşte 
nimic. La o nouă generaţie, nu vom putea să transmitem 
din exterior decât ceea ce am putut percepe direct de la 
natură. 

Mama are inima plină de bucurie când copilul ei 
este lângă ea şi se cufundă în tristeţe când e absent. 

Fiul raţional şi bun aduce fericire adevărată 
părinţilor lui. 

A ne căsători înseamnă a crea condiţiile necesare 
pentru ca un suflet să evolueze. Acesta coboară de la 
Dumnezeu pe Pământ şi noi trebuie să-l orientăm. Îi 
vom spune: „Vino lângă mine!”. Dacă nu vrea să vină, va 
trebui să aştepte alte condiţii. 

Când mama şi tatăl devin mai tineri, şi copiii devin 
mai tineri. Întinerirea este un proces veşnic. lată de ce 
mama nu trebuie să îmbătrânească niciodată. Femeia 
trebuie să aibă doar un copil ca să devină mamă? Acest 
copil trebuie să fie primul, nu ultimul născut. 

Mama şi tatăl pot să întinerească dacă sunt iubiţi de 
copiii lor. 


10. Legea karmei 
Indată ce ajungem pe Pământ, începem să cădem în 
greşeală. Fiinţa omenească vede că mama şi tatăl nu se 


bucură de sănătate, totuşi îşi imaginează că va putea ea 
însăşi să se întărească pentru a îndura tot ce i se va 
întâmpla în viaţă. Cum sunt părinţii, aşa e şi copilul. 
Asta e legea. 

Uneori, o femeie de culoare se căsătoreşte cu un 
bărbat alb. Dacă femeia este elementul care domină, 
atunci, în generaţiile viitoare (până la a patra), copiii 
care vor veni pe lume vor fi de culoare. Abia de la cea de- 
a patra generaţie va veni pe lume un copil alb. Dacă 
bărbatul este elementul dominant, primii copii vor fi 
albi, apoi vor veni pe lume, după a patra generaţie, copii 
de culoare. 

Uneori, când tatăl e genial, fiul nu este. Taţii pot să 
nu transmită spiritul de geniu copiilor lor. Mamele, mai 
bine decât taţii, sunt capabile să-şi transmită calităţile 
fiilor lor. Spiritul de geniu se transmite prin mamă şi 
mai ales prin sentimente şi afecţiune. 

Un om vine pe lume orb, dar nu este o întâmplare. 
Nici tatăl şi nici mama nu-şi procreează copilul orb, ci 
copilul singur vine pe lume orb. Va trebui să-şi 
răscumpere singur căderea. 

Dacă o femeie naşte un copil retardat, cine este de 
vină? Natura, sau mama? Când o femeie se pregăteşte 
să devină mamă, trebuie să fie conştientă de condiţiile şi 
împrejurările în care va concepe copilul şi să nu dea 
naştere astfel unui copil retardat. 

Cum se face că unii copii vin pe lume şi devin genii, 
înzestrate cu calităţi şi talente, în timp ce alţii sunt 
retardaţi? Există cauze sigure. 

O familie are un copil infirm (braţe şi picioare 
paralizate). Părinţii caută o modalitate de a-l ajuta. Aduc 
preoţi care să spună rugăciuni, îl duc în străinătate la 
cure de apă, dar nimic nu-l poate vindeca. De ce a venit 


pe lume infirm? Vicii mari au fost aşezate în acel copil. 
Dacă ar fi fost sănătos, ar fi comis furturi, crime, 
omucideri. Pentru a-l împiedica să facă toate aceste 
fărădelegi, Natura inteligentă i-a legat mâinile şi 
picioarele, ca inima să-i devină mai sensibilă şi mai 
bună. Indiferent de mijloacele exterioare pentru 
tratament, părinţii nu vor putea să facă nimic. 

Un copil poate să vină pe lume orb, infirm sau lipsit 
de talente, dar nu e de vină Natura. 

Fiecare gând impropriu naturii tale care îţi vine în 
minte, fiecare dorinţă sau elan nepotrivite cu esenţa ta 
interioară care vor pătrunde în inima ta vor produce 
întotdeauna contradicții în descendența ta, fie la prima 
generaţie, fie la a doua, fiind posibil chiar şi după a 
douăzeci şi cincea generaţie. De fapt, orice contradicţie 
trebuie rezolvată la cea de-a patra generaţie. Natura nu 
poate să lase să subziste o contradicţie nerezolvată decât 
până la cel mult a noua generaţie. 

Se spune despre un ins: „E un imbecil”. Nu părinţii 
l-au conceput imbecil, ci el însuşi, manifestându-şi 
mama şi tatăl. Două teorii explică această situaţie. 
Conform celei dintâi, mamele îşi transmit propriile 
calităţi copiilor. Conform celei de-a doua, copilul există 
în plan invizibil ca ființă inteligență şi raţională şi el 
însuşi îşi alege mama şi mediul care se vor potrivi cu 
esenţa sa interioară. Mai târziu, va exercita o influență 
asupra mamei sugerându-i idei pozitive şi bune. Femeia 
însărcinată este capabilă să prevadă ce va deveni exact 
fiul ei notând genul de gânduri care o entuziasmează în 
perioada sarcinii. 


11. Educaţia copiilor 


Educaţia este un proces care se derulează în acelaşi 
timp la toţi membrii unei familii, ea îi priveşte atât pe 
părinţi, cât şi pe copii. Buna educaţie a tatălui şi a 
mamei înseamnă şi o bună educaţie a copiilor. 

Mântuirea omenirii se află în mâinile mamelor şi ale 
taţilor. Un tată care, de la început, le transmite copiilor 
tot ce are mai bun este ca un preot, un patriarh, un 
suveran sau un rege. O mamă care, de la cea mai 
fragedă vârstă a copiilor, le introduce în suflete idei 
nobile şi sublime, idei umaniste, este cu adevărat o 
regină. A fi tată sau mamă înseamnă a avea o funcţie 
sfântă dăruită de Dumnezeu omului. 

Există îngeri pe pământ, dar sunt rari. Unul la 
câteva mii de copii: un înger care coboară pe Pământ cu 
o misiune concretă de a călăuzi oamenii. Unii părinţi 
admiră sprâncenele, guriţele, urechiuşele, etc. copiilor 
lor, dar aceste particularităţi dezvăluie o dezvoltare care 
nu e corectă, exprimă defecte în caracterul copilului lor. 
Părinţii ignoră deseori  frenologia, fizionomia şi 
astrologia, dar ar vrea să cunoască calităţile sau 
predispoziţiile copiilor şi cum le-ar putea fructifica graţie 
noilor metode ale pedagogiei moderne. Pentru aceasta, 
ar trebui să-şi pună o singură întrebare: Sunt iubiți de 
copiii lor? Iubirea filială este prima condiţie a educaţiei 
reuşite la orice copil. Dacă copilul îşi iubeşte părinţii, îi 
va înţelege perfect şi va aprecia tot ce au făcut pentru el. 
În sufletul acestui copil, elementul divin este treaz şi ar 
fi deci posibil să fie bine educat. Dacă elementul divin 
nu este treaz la copil, acesta trebuie să fie pedepsit de 
părinţi ca să-l facă să fie ascultător, dar asta nu e 
educaţie. Fără elementul divin, orice educaţie e 
imposibilă. 


Mama şi tatăl trebuie să-i spună copilului: „Fiule, 
vei păşi în lumina dăruită de Dumnezeu! 

Vei manifesta sentimentele şi emoţiile dăruite de 
Dumnezeu! Vei acţiona prin voinţa dăruită de 
Dumnezeu! Şi trebuie să faci ce te sfătuim noi”. 

Cât timp copilul e mic, mama îi spune multe lucruri 
şi chiar îl bate la fund. Nu, să nu faci asta, mamă! Nu-l 
bate la fund, ci atinge-i cu tandreţe capul zicându-i: „Fie 
ca gândurile divine să pătrundă în mintea ta, ca să poţi 
aduce lumină celorlalți şi să-ţi ajuţi fraţii care sunt mai 
slabi decât tine”. 

Pune mâna pe capul copilului tău şi spune-i: „Fie ca 
sentimentele nobile şi sublime să-ţi pătrundă în suflet”. 
O mamă îşi sărută copilul strângându-l tare în braţe - 
această atitudine poate să contribuie la creşterea 
egoismului în el. Ceea ce face ea este un act 
subconştient (inconştient), dar va veni o zi în care va 
vedea rezultatul acestei iubiri. Mama se bucură când 
copilul e sănătos. Totuşi, înainte de orice ar trebui să 
pătrundă până în adâncul sufletului copilului şi să aşeze 
acolo semințele adevărului. Dacă nu pune aceste 
seminţe în sufletul copilului, tot ce vrea să-l înveţe va fi 
ca o sămânță care cade pe un sol pietros şi nu poate 
decât să se usuce. 

Dacă nu-şi iubeşte copilul, mama nu poate să-i 
dăruiască nimic. Aşa cum, dacă nu-şi iubeşte mama, 
copilul nu poate să primească nimic de la ea. Mama 
trebuie să-şi iubească copilul şi acesta, să-şi iubească 
mama. 

Când îşi îmbrăţişează copilul, mama îi transmite o 
parte din forţele ei. Aşa cum copilul, când îşi 
îmbrăţişează mama, îi transmite şi el o parte din forţele 
sale proprii. 


Cum puteţi educa un copil brutal şi înapoiat mintal 
astfel încât să se comporte bine? Tot ce-l veţi învăța 
astăzi va fi uitat mâine. Această educaţie este un dresaj, 
nimic mai mult. Copiii uită ce a putut să-i înveţe mama, 
ignoră complet şi nu aplică nimic în viaţă. De ce oare? 
Tot ce-şi învaţă copilul o mamă, prin această educaţie, 
nu prinde rădăcini în adâncul conştiinţei lui. Mama 
trebuie să-şi înveţe copilul să-L iubească pe Dumnezeu. 
lubindu-L pe Dumnezeu, copilul se va educa el însuşi. 
Dar ce fac mamele astăzi? Ocupă locul în care ar trebui 
să stea Dumnezeu şi le spun copiilor: „Trebuie să mă 
iubeşti pentru că te-am adus pe lume, te-am hrănit şi 
te-am educat”. 

Dacă mama şi tatăl nu depun în sufletul copilului 
imaginea sfântă a lui Dumnezeu, nu-şi vor îndeplini 
misiunea aşa cum ar trebui. Copiii trebuie să păstreze în 
inima lor imaginea sfântă a mamei şi a tatălui, care sunt 
în realitate mesagerii lui Dumnezeu şi reprezentanţii 
Lui. Copiii din Epoca Nouă trebuie să se distingă prin 
puritate şi sfințenie. Când într-o familie va veni un astfel 
de copil, va fi o binecuvântare pentru casă şi pentru 
apropiaţi. Când coboară din Planul Iubirii, fiinţa 
omenească aduce o binecuvântare pentru toate fiinţele 
omeneşti. 

Când are grijă de copii şi se roagă pentru ei, mama 
face să coboare din planul Inteligenţei Sublime energii 
favorabile lor. În realitate, părinţii n-ar trebui să se 
îngrijoreze de viitorul copiilor lor. Doar trebuie să se 
roage pentru ei, să se gândească la ei şi să acţioneze 
asiduu în numele lor. 

Cu cât îi cântăm mai mult unui pom fructifer, cu 
atât mai dulci îi sunt fructele. Această lege este valabilă 
şi la oameni. Cel care a crescut ascultând muzică şi 


cântece va avea gânduri luminoase şi o inimă plină de 
iubire pentru aproapele lui. Se va bucura întotdeauna de 
toate lucrurile din viaţa lui. Orice i s-ar întâmpla, va 
privi totul cu bunătate, pozitiv şi optimist. 

N-ar trebui să-i permiteţi unei persoane să stea prea 
aproape de voi. În general, suferinţele își au originea în 
apropierea excesivă. Dacă îi va cere copilului să stea 
foarte aproape de ea, mama va suferi din această cauză 
şi copilul nu va putea să reuşească în viaţă. Aceasta 
înseamnă că, prin iubire prost înţeleasă, mama îi 
creează piedici şi handicapuri copilului. Dacă le 
îndepliniți toate capriciile copiilor voştri, le creaţi 
obstacole. 

Vă pun o întrebare: De când a început mama să 
sufere din cauza copilului? înainte de a-l aduce pe lume, 
l-a conceput şi, în momentul în care acel copil a intrat în 
pântecele ei, au început suferințele. Mă adresez unui om 
şi îl întreb: „Mama ta a suferit pentru tine, ştii care sunt 
aceste suferințe? Te-a purtat nouă luni în pântece. Ştii 
ce înseamnă asta? Dacă neglijezi această suferință, vei 
pierde enorm”. Mama îşi poartă copilul în pântece şi o 
face din iubire. Deseori, mamele se miră de ce nu le 
iubesc copiii lor şi că uneori devin chiar neascultători şi 
capricioşi. Înţeleg perfect de ce, lucrul acesta este foarte 
limpede. În perioada sarcinii, mama şi-a zis: „Ce nevoie 
aveam să concep acest copil?” Apoi a uitat de acest 
gând. Dar mai târziu, din când în când, i-a venit iar în 
minte:... Ar putea să trăiască fără el, ar putea să-l 
alunge... De ce trebuie s-o facă să sufere? Şi a alungat 
încă o dată acel gând. Dar, mai târziu, şi-a zis din nou: 
„Ce nevoie aş avea să am acest copil? Mă lipseşte de 
libertate”. Câtă îngrijorare poate să stârnească acest 
copil mamei sale! Nici măcar nu se poate duce să 


danseze când are un copil! Copilul cere un singur lucru 
de la mama lui: să fie liniştită. Şi ea, ca şi el, de altfel. 

Nu-mi propun să liniştesc un copil care este tot 
timpul nemulţumit şi a cărui mamă nu reuşeşte 
niciodată să-l mulțumească. E bosumflat şi se înfurie. 
Când îi dă mere, unu, două, trei, în fine zâmbeşte. 
Astfel, e vorba doar de trei mere... 

Dacă aveţi un copil neascultător, faceţi o experienţă 
cu el aplicând metoda iubirii. Iubiţi-l şi nu vă gândiţi 
niciodată la defectele lui. Imaginaţi-vă că acest copil e 
bun şi rațional, şi veți vedea că se va corecta. 

Mama îşi îndrăgeşte copilul, are încredere în el. 
Pentru ca acea încredere să fie absolută, mama trebuie 
să simtă pentru el o iubire divină. Dacă acest copil n-are 
o încredere absolută în mama lui, aceasta nu va putea 
niciodată să-şi manifeste față de el iubirea ei divină. 

Trebuie să ne adaptăm la copii şi să începem cu ce 
doresc să facă. Trebuie să începem cu simţurile şi să le 
propunem copiilor să lucreze şi să facă ceva, de exemplu 
să planteze copaci, să curețe grădina, să sape rigole, să 
îndepărteze tot ce împiedică scurgerea apei unui izvor, 
să degajeze poteci, să măture curtea. Toate aceste 
activităţi favorizează evoluţia simţurilor copilului. După 
ce simţurile sunt bine dezvoltate, inteligenţa va avea şi 
ea de profitat. 

Copilul trebuie să observe şi să studieze plantele şi 
să le iubească. În curtea fiecărei scoli trebuie să existe o 
grădină. În acele locuri se pot planta pomi care să fie 
conducători de energie divină: cireşi, meri, pruni, peri, 
gutui, nuci etc. Florile galbene transmit inteligenţă, în 
timp ce florile roşii transmit vitalitate şi sănătate. Dacă 
încurajați copiii să planteze flori de toate culorile 


(galbene, roşii, albe), acestea îi vor entuziasma şi îi vor 
stimula graţie frumuseţii lor. 

Parfumurile florilor nu influenţează întotdeauna în 
acelaşi fel toţi copiii. Unele parfumuri nu le sunt deloc 
pe plac. Puteţi să faceţi multe experienţe în acest sens. 
De exemplu, copilul e uşor bolnav. Luaţi un trandafir, o 
sgaroafa, o violetă sau altă floare şi, tară ca el să 
înțeleagă, treceţi pe sub nasul copilului toate aceste flori 
una după alta şi observați cum se comportă la fiecare 
dintre ele. Notaţi numele florii care îl influenţează cel 
mai mult, data şi ora când i-aţi dat să miroasă acel 
parfum. Repetaţi experiența de încă două ori, ca să 
verificați şi să comparați rezultatele. 

Când un copil e plăpând, mama trebuie să 
amenajeze o grădiniţă şi să-şi lase copilul să planteze şi 
să ude florile, mai ales florile roşii, de exemplu, 
garoafele. Dacă este prea turbulent, copilul va trebui să 
planteze şi să ude flori albe şi albastre. 

Când vă educați copiii, trebuie să-i învăţaţi că 
musculițele şi păsărelele simt şi ele durerile la fel ca 
oamenii. Dacă devin conştienţi de acest fapt, copiii spun: 
„Bine, nu le vom mai face să sufere”. În acest fel îi puteţi 
educa. Nu trebuie să le spuneţi că cutare sau cutare 
lucru e păcat. Copiii n-au nicio experienţă în privința 
păcatelor. 

Când îşi educă copilul, mama trebuie să folosească 
atât vorba dulce şi tandră, cât şi cuvântul aspru şi 
sever. Din când în când, îi poate prezenta dificultăţi de 
rezolvat care îl vor face să gândească. Chiar şi gândirea 
cea mai neînsemnată le permite centrilor corticali să se 
dezvolte. Totuşi, din iubire pentru copiii lor, mamele îi 
cruță de dificultăţi şi suferinţe. Ele vor ca progeniturile 


să le fie sănătoase, rezistente, netulburate, dar Natura 
nu tolerează asta. 

Gândirea este un proces cosmic şi se manifestă în 
forme multiple. Dacă în cale îi apare un obstacol 
oarecare, distruge formele. Astfel, toţi cei care nu 
gândesc, adică nu dau curs liber acestui proces creator, 
vor fi hărăziţi distrugerii şi degenerescenţei. Din acest 
motiv, sarcina unică a tuturor părinţilor, obiectivul 
oricărei educaţii în general este să-i înveţe pe copii să 
gândească, deoarece viaţa cere să gândim bine şi corect. 
Gândirea trebuie să fie reală şi pozitivă. Fiecare dintre 
noi trebuie să înțeleagă legile prin care se manifestă 
viaţa însăşi. 

Până în prezent, n-am cunoscut nicio metodă de 
educaţie care să fie corectă şi perfectă. Se spune că 
trebuie să-i dăm libertate copilului. Dar în ce constă 
libertatea? înainte de orice, libertatea nu trebuie să 
admită nicio violenţă, dar trebuie să excludă şi a minţi, 
şi a face rău. Cel căruia îi veţi dărui libertatea va trebui 
să ignore minciuna. 

Într-o familie, când tatăl, mama şi copiii fac în 
fiecare zi o faptă bună, asta va conferi un viitor acelei 
familii. Aceasta este baza oricărei educaţii. Pentru ca un 
copil să poată fi bine educat, tatăl şi mama trebuie să fie 
un exemplu şi un ideal pentru el. 

O metodă bună pentru educarea copiilor constă în a 
vorbi mental  subconştientului (inconştientului) lor 
seara, când sunt pe cale să adoarmă. 

Puteți să educați copilul cel mai încăpățânat prin 
muzică. 

În planul fizic (lumea organică), mama şi tatăl joacă 
un rol foarte important prin sângele lor, căci prin el îi 
transmit copilului calităţile sufletelor lor. Educaţia 


copiilor este determinată de calitățile pe care mama le 
transmite copilului de la vârsta cea mai fragedă. Prin 
„sânge” nu înţeleg sângele obişnuit, ci sângele care e 
constant şi invariabil în toate împrejurările existenţei, 
sângele care este întotdeauna acelaşi, diferit de cel care 
se alterează şi se degradează. Germenii nobili pe care 
mama îi transmite prin sânge copilului sunt o esenţă 
prețioasă care se va răspândi în jur în parfumuri foarte 
fine şi plăcute. 

Dacă mama îi transmite un sânge impur, copilul va 
suporta consecinţele toată viaţa. 

Vrei să fii o mamă adevărată, dar nu eşti capabilă să 
te comporţi corect cu copiii tăi, nici să-i educi aşa cum 
trebuie. Ce mamă eşti dacă se întâmplă ca progeniturile 
tale să se bată? Mama adevărată este femeia care le 
inspiră copiilor respect şi stimă. 

Ce înseamnă cuvântul „pedagogie”? Secvența „ped” 
înseamnă copil, „ago” înseamnă a conduce. Aşadar, 
pedagogia este o ştiinţă pentru a conduce şi a face să 
evolueze copilul. 

Prima regulă a pedagogiei este următoarea: Tatăl 
trebuie să-şi îndrăgească fiul şi mama trebuie să-şi 
îndrăgească fiica. A doua regulă a pedagogiei: Fiul 
trebuie să-şi iubească tatăl şi fiica trebuie să-şi 
iubească mama. Este un schimb de energie. 

Oricât ar fi de mic, un copil poate să fie un suflet 
foarte evoluat. Mulţi copii sunt mai inteligenţi decât 
institutorii lor. Mulţi copii înţeleg mai bine decât părinţii 
legea sugestiei şi legea transformării energiilor. 

Unele persoane cred că copiii sunt stupizi şi naivi. 
Nu, deloc! Când îi spuneţi ceva unui copil, acesta vă 
înțelege şi-şi dă imediat seama dacă spuneţi sau nu 
adevărul. Nicio fiinţă nu e mai perspicace decât un copil. 


Copiii pot să vadă chiar şi prin ziduri. Aceasta este 
părerea mea despre copii. 

Țineţi cont întotdeauna de următoarea regulă: Nu se 
poate aplica cu succes o regulă la aproapele nostru 
decât dacă o aplicăm la noi înşine. Îi spui unui copil că 
trebuie să fie rațional şi docil, dar, dacă nu eşti tu însuţi 
aşa, rezultatul va fi nul. Îi vorbeşti unui copil despre 
gândirea înţeleaptă şi de bun-simt, în timp ce tu nu dai 
nicio dovadă în această privință, făcând reflecții 
absurde. Cum să împărtăşeşti cu aproapele tău o idee 
pe care n-o înţelegi deloc tu însuţi? îndrăzneşti să-i 
vorbeşti unui copil despre adevăr fără să ai nicio idee 
despre ce înseamnă acesta în esenţa lui. 

Copiii care trăiesc în lume în prezent sunt mai 
inteligenţi şi mai raţionali decât cei din trecut. Copiii din 
generaţia viitoare vor avea o conştiinţă mai bună şi o 
inteligență mai evoluată decât copiii din epoca noastră. 
Un copil genial este dovada că solul în care a fost plantat 
este foarte bun. Condiţiile, atât interioare, cât şi 
exterioare, au fost perfecte. În aceste condiţii, este uşor 
să lucrezi. În ceea ce priveşte copilul care are talent, 
„solul” a fost bun, în timp ce pentru copilul obişnuit, 
acest „sol” a fost de departe mai puţin bun. Uneori, în 
viață, unii copii obişnuiţi vor dobândi talente utile şi alţii 
înzestrați cu talent vor deveni adevărate genii. Din zece 
copii obişnuiţi, unul singur va avea talent şi, din zece 
copii talentaţi, unul singur va deveni genial. În clasele în 
care nu există niciun copil de talent sau de geniu, elevii 
nu vor putea să evolueze în mod natural. Copiii care au 
talent sau geniu îi vor stimula pe toţi ceilalți. 

De ce mama neglijează unele defecte ale copilului, 
încercând în acelaşi timp să-l educe bine? Ea presimte 
că, chiar având aceste slăbiciuni, copilul va putea să 


devină într-o zi un om celebru, util familiei şi patriei 
sale. Având acest presentiment, mama îşi zice: „Pentru 
acest copil, mă voi expune la toate riscurile şi la toate 
necazurile; îi voi suporta toate defectele”. De fapt, 
comportamentul ei este foarte raţional şi înţelept. Ce 
găseşte în acest copil? Ce element o leagă de el? Din 
punct de vedere fizic, cântăreşte doar câteva kilograme, 
dar, în acel corp mic, există un suflet divin care atrage 
iubirea mamei în aşa măsură încât ea are răbdarea de a 
avea grijă de el, fiind gata să-i satisfacă toate nevoile. 

Trebuie să existe şcoli speciale în care tinerii să 
poată studia şi să primească o educaţie pe baza legilor 
naturale sublime; astfel vor învăţa cum să devină nişte 
mame perfecte sau nişte taţi perfecţi şi, în acelaşi timp, 
constructorii societăţii viitoare. 


12. Rolul femeii şi evoluţia ei spirituală 

Mama şi tatăl trebuie să dea viaţă unor copii care să 
lucreze în slujba propriilor familii, a comunităţii şi 
pentru fiinţele omeneşti de pe Pământ. Lumea are nevoie 
de suflete nobile şi sublime. 

Nu putem numi „mamă” o femeie care aduce pe 
lume  delincvenţi. O vom numi doar „femeie care 
hrăneşte răul şi crima”, nu „mamă”. Femeia trebuie să 
fie cu adevărat o mamă care aduce pe lume fii buni şi 
fiice bune. Trebuie să aducă pe lume doar suflete elevate 
şi luminoase, care să dea un sens real de mare valoare 
vieţii pe Pământ. Numai unei astfel de femei îi voi da 
numele de „mamă”. 

Mamele care doresc să aibă copii buni trebuie să 
accepte din toată inima aceste idei noi. Dacă se 
încăpăţânează în concepţiile lor vechi, ar fi preferabil ca 
ele să nu aibă copii. 


Iniţial, când Dumnezeu a creat femeia, aceasta era 
foarte diferită de femeia actuală. Femeia de pe Pământ 
nu seamănă cu cea din cer sau din rai. Femeia de pe 
Pământ este o reflexie şi o imagine palidă a femeii 
sublime şi nobile. În acest sens, iubirea este o reflexie 
exterioară în raport cu această femeie. Iubirea se 
manifestă doar acolo unde există o femeie. Dacă nu 
există femeia, iubirea e absentă din inima omului. Dacă 
s-ar şti exact ce este femeia şi ar fi aşezată în adevăratul 
ei loc, lumea şi-ar reveni şi s-ar înălța imediat. După 
părerea mea, adevărata femeie este cea care salvează 
lumea, care ţine în mâini cheile existenţei, care 
manifestă marea forță sublimă a Iubirii, deținătoarea 
Vieţii, în consecinţă, salvarea lumii va fi opera femeii, nu 
a bărbatului. Acum, doresc ca toţi să puteţi deveni 
femei! Cu alte cuvinte, doresc ca sufletele tuturor 
fiinţelor omeneşti să fie pline de iubire; vreau ca toată 
lumea să fie iluminată, ca fiecare fiinţă omenească să fie 
o candelă aprinsă, să fie toţi fericiți şi veseli, gata să-i 
ajute pe ceilalți, adică exact ce înseamnă cuvântul 
„mamă”. De aceea, le urez tuturor fiinţelor omeneşti să 
devină „mame”, în zilele noastre, prin „mamă” se înţelege 
o femeie care aduce pe lume copii. Nu, adevărata mamă 
este femeia ai cărei copii sunt nemuritori. Dacă pruncii 
unei femei mor, ea nu e mamă. Adevărata mamă este 
femeia pură, fecioara, cea care, chiar şi după naştere, 
rămâne fecioară. Adevărata mamă este fecioara ai cărei 
copii sunt nemuritori. 

Declar: în lume există doar o singură putere 
capabilă să oprească şi să nimicească războiul, ca să 
facă să domnească pacea. Care este această putere? 
Femeia. Dacă toate femeile se unesc şi declară: „De 
astăzi, nu vom mai aduce pe lume criminali!”, asta va 


însemna sfârşitul războaielor; şi, dacă fiecare mamă îi va 
zice fiului ei: „Dacă îţi ucizi fratele, te voi renega, nu vei 
mai fi fiul meu!”, războiul se va sfârşi. În realitate, 
salvarea omenirii constă în refuzul conştient al femeii de 
a da viață criminalilor şi în renegarea propriului fiu care 
este asasin. În acest scop, nu este de ajuns ca două-trei 
femei să-şi conştientizeze misiunea, trebuie ca toate 
femeile să aibă, într-un fel sau altul, voinţa de a se 
înălța şi de a lucra în numele Salvării Lumii. Astăzi, mă 
adresez femeilor. Voi să vă adresaţi la rândul vostru 
altor femei, căci de acum înainte doar femeile vor fi 
răspunzătoare de realizarea acestei idei. Este sarcina lor 
esenţială. 

Eva, care se trage din Adam, era la început o tânără 
perfectă, o fecioară. Dar, după cădere (păcatul originar), 
toate femeile care s-au născut după Eva au pervertit 
lumea. Eva a născut un fiu cu înclinaţie spre crimă, 
Cain. Adam era tatăl lui Abel, nu al lui Cain. Cain a avut 
alt tată. În Sfintele Scripturi stă scris: „Sunteţi copii ai 
diavolului”. Aceasta ne face să presupunem că Satana a 
fost tatăl lui Cain. Este oare posibil ca o oaie să dea 
naştere unui lup? Dacă da, cauza se găseşte undeva în 
profunzimile existenţei. Abel a devenit victima lui Cain. 
Este posibil ca doi fraţi care au aceeaşi mamă şi acelaşi 
tată să se ucidă unul pe celălalt? Presupunem, aşadar, 
că aceşti doi frați aveau doi taţi diferiți. Unul era 
stăpânul întunericului, celălalt era stăpânul luminii. În 
zilele noastre, jumătate dintre ființele omeneşti sunt 
Caini, şi cealaltă jumătate, Abeli. Atâta timp cât oamenii 
au credinţă în legea veche care dă naştere la delincvenţi 
şi criminali, vor exista omucideri. Femeia nouă, Eva 
nouă, trebuie să închidă pentru vecie poarta în faţa lui 
Cain, ca să nu mai vină pe lume. Câinii nu mai au 


dreptul să vină pe lume! Lumea n-are nevoie de 
delincvențţi şi criminali. 

Numai mama liberă poate să dea viaţă unor copii 
buni şi raționali. 

Sunteţi prea grăbiţi. Timp de 8.000 de ani, oamenii 
au făcut greşeli şi păcate. Cum aţi vrea, intrând în Noua 
învăţătură, să corectaţi totul dintr- odată? Nu se poate! 
Uneori, a fost posibil, dar numai pentru eroi; însă nu 
toți oamenii sunt eroi. Există două căi pentru realizarea 
acestei învățături. Prima este educaţia din şcoli, a doua 
este mama. 'Toate mamele trebuie să cunoască această 
lege sublimă care spune cum vor trebui să vină pe lume 
copiii lor în viitor. Trebuie ca ele să cunoască condiţiile 
noi aşa cum grădinarii şi agricultorii studiază condiţiile 
bune pentru semănatul şi cultivatul plantelor. 

Mama trebuie să fie ea însăşi înclinată spre credinţă 
şi religie, pentru ca pruncul să fie şi el la fel. A avea 
simţul credinţei şi al religiei înseamnă ca inima să-ţi fie 
plină de iubire şi să faci totul ca să te mântuieşti tu 
însuţi, dar mai ales să te sacrifici în numele tuturor 
fiinţelor omeneşti. A fi legat de Dumnezeu înseamnă a 
avea calităţile lui Dumnezeu, care a creat tot universul, 
şi a-l percepe existenţa. Regnul vegetal şi regnul animal, 
create de Dumnezeu, sunt un impuls al vieţii divine care 
evoluează din sus spre jos. 


13. Metode de armonizare 

Munca nu lipseşte, este pentru fiecare suflet 
omenesc în funcţie de nivelul lui de evoluţie. Pentru 
fiecare există condiţii favorabile evoluţiei şi perfecţionării 
sale. Acum, toţi cei care suntem reuniți aici vom face un 
pas înainte. Pentru aceasta, vă spun un cuvânt, „AUM”, 
pe care îl puteţi folosi deseori. Când sunteţi trişti sau 


bolnavi, dacă aveţi mintea tulbure, rostiţi acest cuvânt 
de mai multe ori. Există cuvinte sfinte, ca acest cuvânt 
„AUM”, pe care trebuie să le rostiţi. Chiar dacă nu le 
înțelegeţi bine sensul, Duhul vostru îl înţelege bine şi 
asta vă va fi de ajuns. „AUM” este un cuvânt al Duhului 
Sfânt, încântând acest cuvânt al limbii Duhului Sfânt, 
acesta vă va înţelege şi vă va ajuta, căci vă cunoaşte şi 
ştie tot ce vă trebuie. 

Trebuie să respectaţi regula următoare: când sunteţi 
tulburaţi sau  dezorientaţi, dimineaţa sau seara, 
concentraţi-vă asupra părţilor superioare ale nasului 
sau a punctului aflat între sprâncene. Acolo se găseşte 
un gol numit „spaţiul de supraveghere tăcută al 
Congştiinţei divine”. Concentrându-vă şi rămânând în 
stare de veghe, veţi aştepta să percepeţi cel puţin un 
gând clar, o iluminare. De exemplu, dacă vă gândiţi la o 
problemă oarecare căreia trebuie să-i găsiţi soluţia, 
opriţi-vă câteva clipe şi aşteptaţi să se aprindă o 
luminiţă, aceasta este un gând clar care vă va ajuta să 
găsiţi exact ce trebuie să faceţi, calea pe care trebuie să 
apucaţi. Uneori, la o suferință mare, ne încruntăm. Este 
un mod inconştient şi intuitiv al oricărui om de a 
îndrepta energiile inteligenţei spre acel centru dintre 
sprâncene. Ridicându-vă inteligența, o proiectaţi din 
centrul capului spre soarele central al lumii spirituale. 
După această proiectare în sus, gândurile vă vor aduce o 
oarecare ameliorare în viață. 

